Anul  XII 


Aprilie— funie  1922 


Nr.  4-6. 


REVISTA  TEOLOGICĂ 

=  organ  pentru  ştiinţa  şi  vieaţa  bisericească.  — 


Abonamentul:  Pe  un  an  50  Lei.  Pe  o  jumătate  de  an  25  Lei. 

Un  număr  6  Lei.  = 


Muzeu  bisericesc. 

Din  iniţiativa  1.  P.  Sf.  Sale  Părintelui  Mitropolit 
Nicolae  Consistorul  dela  Sibiiu  a  înfiinţat  un  muzeu 
bisericesc  şi  a  dat  o  circulară  de  îndemn  cătră  preoţime, 
ca  să  strângă  cu  grijă  toate  obiectele  de  valoare  în  le¬ 
gătură  cu  trecutul  nostru  bisericesc.  Acelaş  lucru  s’a 
iniţiat  la  episcopia  dela  Oradea-mare,  apoi  din  îndemnul 
1.  P.  S.  Sale  Mitropolitului  Primat  şi  la  mitropolia  din 
Bucureşti.  La  arhiepiscopia  Chişinăului  din  Basarabia 
am  văzut  un  astfel  de  muzeu  bine  orânduit. 

Remarcăm  cu  recunoştinţă  printre  preocupările  nouă 
ale  căpeteniilor'noastre  bisericeşti  grija  pentru  comorile 
bisericii,  ca  ele  să  fie,  adunate  şi  păstrate,  pentruca 
astfel,  pe  cunoaşterea  trecutului  să  se  întemeieze  avântul 
nou,  ce  trebuie  să  dăm  bisericei  strămoşeşti.  De  dorit 
ar  fi  să  nu  rămână  eparhie  fără  această  instituţie,  în 
care  să  se  strângă,  studieze  şi  aranjeze  tot  ce  ne-a  rămas 
moştenire  dela  înaintaşii  iubitori  de  podoaba  casei  Dom¬ 
nului.  Sufletul  neamului  a  trăit  şi  s’a  desăvârşit  în  biserică 
şi  prin  biserica  lui.  Tocmai  de  aceea  acest  domeniu  al 
vieţii  poporului  nostru  e  cel  mai  bogat  în  dovezi  despre 
trecutul  său. 

Dureros  este,  că  n’am  ştiut  să  respectăm  după  cu¬ 
viinţă  şi  să  păstrăm,  dacă  nu  să  îmbunătăţim,  şi  să  sporim 

cu  pricepere  moştenirea  înaintaşilor.  Abiâ  acum  venim 
să  recunoaştem  importanţa  mărturiilor  rămase  din  trecut 
şi  să  le  strângem  în  muzee,  cari  în  educaţia  modernă 
a  popoarelor  au  un  rol  tot  mai  important. 

Muzeele  au  o  putere  educativă  incontestabilă  şi 
muzeele  bisericeşti  sunt  chemate  să  umple  un  gol  în 
cultura  religioasă  a  neamului.  Ele  sunt  o  şcoală  de  în¬ 
tregire  a  învăţământului  teoretic,  dobândit  din  carte  şi 
dau  o  bază  reală  şi  solidă  pentru  studii  şi  cercetări  în 
domeniul,  pentru  care  muzeul  e  o  expresiune  a  stărilor 
în  cari  ne-am  găsit  la  anumite  etape. 

In  aceeaş  vreme  un  muzeu  bisericesc  este  cel  mai» 
de  seamă  paznic  al  tradiţiilor  religioase;  un  izvor  ne¬ 
secat  de  îndemnuri  şi  motive  de  inspiraţie  pentru  ceice 
se  preocupă  de  opera  de  pictură,  sculptură  şi  zugră¬ 
vire;  un  îndrumător  preţios  pentru  r  meşteşugul  de  ţe- 
setorie  şi  broderie,  pentru  cari  poate  da  modele  frumoase- 
De  altă  parte  vechile  cărţi  bisericeşti  şi  manuscrisele- 
alcătuite  cu  răbdare,  pe  lângă  lumina  ce  o  revarsă  asupra 
trecutului,  dau  şi  îndemnuri  pentru  scrieri  de  literatură 
bisericească  în  viitor.  Un  muzeu  satisface  şi  anume  ce¬ 
rinţe  estetice  ale  sufletului :  desvoltă  gustul  pentru  frumos, 
pentru  arta  în  spirit  românesc,  îndeamnă  la  dragoste  de 
biserică  şi  la  învăţătură.  In  sfârşit,  mai  presus  de  toate 
aceste,  ne  învaţă  să  preţuim  jertfa  trecutului. 

Iată  tot  atâtea  motive,  pentru  cari  preoţimea  noastră 
are  o  datorie  de  conştiinţă  să  strângă  cu  râvnă  tot  ce 
a  mai  scăpat  de  totala  nimicire  şi  înstrăinare  şi  este 
vrednic  să  fie  păstrat  pentru  viitor.  Sunt  o  mulţime  de 
lucruri,  pe  lângă  cari  trecem  din  obişnuinţă  ca  pe  lângă 
«vechituri»  fără  preţ.  Fără  a  le  băgă  în  seamă  le  lăsăm 
pradă  stricăciunii,  bătute  de  prav,  mâncate  de  cari  şi  de 
molii,  cuprinse  de  rugină  şi  mucegaiu,  ori  expuse  dă- 
răpănării  prin  întrebuinţare,  —  în  vreme  ce  ele  repre¬ 
zintă  o  valoare  nepreţuită  ca  lucruri  vechi.  Şi  cele  cari 
se  găsesc  în  întrebuinţare,  dacă  sunt  lucruri  vechi,  ori 
obiecte  de  artă,  trebuie  înlocuite  cu  altele,  —  cu  copii  de 

pe  acelea,  —  pentruca  originalele  să  fie  păstrate  la  adă¬ 
post  în  muzeu. 

In  pictură  se  găsesc  o  mulţime  de  icoane  făcute 
pe  pânză,  lipită  odată  pe  pereţii  de  lemn  ‘  ai  bisericii, 
care  s’a  dărâmat  şi  a  fost  înlocuită  cu  alta  de  peatră. 
Pânzele  stau  aruncate  prin  podul  bisericii  noui,  ori  atâr¬ 
nate  de  un  cui,  într’un  loc  dosit,  împiedecând  lucrul  de 
câteori  se  face  curăţenie  în  biserică.  Multe  din  aceste 
pânze  se  găsesc  pe  la  casele  creştinilor,  la  cantorul  evla¬ 
vios,  la  crâsnicul  sau  epitropul,  care  era  pe  vremea 
când  s’a  dărâmat  biserica  veche.  Le-au  dus  aşa  pentru 
cinstea  ce  simţeau  ei  că  trebue  dată  chipurilor  cari  au 
împodobit  odată  biserica.  Preotul  să  le  caute  pe  la  ca¬ 
sele  lor  şi  cu  încrederea  de  care  se  bucură  ca  nimeni 
altul,  să-l  facă  pe  om  ca  să  le  dea  pentru  muzeu,  bu¬ 
curos  că  prin  grija  lui  poate  da  acum  mânji  de  ajutor 
Ia  alcătuirea  unui  lucru  folositor.  In  alte  părţi  se  găsesc 
icoane  singuratice,  lucrate  cu  multă  măestrie  de  un  pictor 
cu  inspiraţie,  ori  icoane  rămase  dintr’un  fruntar,  ce  nu 
se  mai  întrebuinţează,  şi  aşa  răsleţe'se  pierd  printre  lu¬ 
crurile  de  provenienţă  nouă;  pot  fi  icoane  rămase  din 
prapori  sfârticaţi  şi  scoşi  din  întrebuinţare;  pe  ici  pe 
colo  se  găsesc  cruci  pictate  de  mână  meşteră. 

In  sculpttfră  se  vor  găsi  poate  tâmple  întregi, 
cari  n’au  mai  foit  aplicate  în  noua  biserică,  la  care,  prin 
un  procedeu  de  rău  gust,  despărţirea  altarului  de  naie 
s’a  făcut  prin  zid  gros.  Şi  dacă  fruntarul  nu  este  întreg, 
sunt  părţi  din  el,  fragmente  de  ornamentaţii,  înflorituri 
scobite  cU  migăleală  şi  iscusinţă  în  lemn  trainic.  Am 
văzut  undeva  un  frumos  brâu  de  tâmplă  folosit  de  cuier, 
dupăce  a  fost  înţepat  cu  cuie  şi  fixat  de  perete.  Lu¬ 
cruri  de  sculptură  în  lemn  pot  fi  mobile,  cruci,  sfeşnice 
pe  altar,  sfeşnice  împărăteşti  dinaintea  altarului,  tetra- 
pode,  strane,  jilţuri  arhiereşti,  uşi  împărăteşti,  cadre  de 
icoane,  părţi  din  amvoane  ce  nu  s’au  mai  reconstruit 
stâlpi  pe  cari  s’a  răzimat  un  podişor,  pridvoare,  portiţe’ 
cruci  din  cimiter  dela  morminte  ce  nu  se  mai  cunosc, 

troiţe  dela  răscruci,  ori  dela  margine  de  hotar.  Astfel 
de  lucruri  se  găsesc  tăiate  şî  în  peatră.  Asemenea  poate 
fi  un  prestol  de  peatră  cu  un  brâu  'pe  de  margini,  cu  o 
inscripţie  caracteristică,  arătând  o  dată  veche,  apoi  o 
masă  la  intrarea  în  biserică  cu  desemnuri  alese,  prag 
din  susul  uşii  dela  intrare,  bârne  cu  inscripţii;  cande¬ 
labre  de  lemn,  vase,  potire  şi  orice  alte  lucruri  de  mână 
omenească,  întregi  ori  părţi  din  ele,  caracteristice  prin 
săpăturile,  încrustăturile  şi  sculptura  de  pe  ele. 

Ţesetură  şi  broderie  ce  merită  să  servească 
de  model  se  găsesc  în  feţele  ^le  mese  de  pe  altar,  îp 
covoare  şi  scoarţe  ce  fac  podoabă  la  praznice  mari,  la 
aere,  procoveţe  şi  invelitoare  de  antimise  lucrate  cu 
alesături,  patrafire  şi  odăjdii  complete  ţesute,  ori  cusute 
cu  fir  şi  mărgele,  purtând  uneori  câte  un  însemnat  nume, 
al  donatorului. 

Obiecte  vechi  stau  aruncate  într’un  colţ,  scoase 
din  întrebuinţare  prin  altele,  ori  înlăturate  de  cumpără¬ 
turi  ale  vreunui  creştin  evlavios  care  vrea  să-şi  vadă 
donaţiunea  pusă  laf  loc  de  frunte,  deşi  fără  valoare  ca 
artă  ori  execuţie.  Aşâ  sunt  antimise  vechi,  potire,  cruci, 
sfeşnice,  vase  sfinte,  evanghelie  ferecată  în  metal  preţios, 
icoane  vechi  îmbrăcate  în  argint,  cădelniţe,  clopoţele 
cu  mănunchiuri  sculptate,  candelabre.  - 

La  fel  îşi  au  importanţa  şi  valoarea  lor  cărţile 
vechi,  uneori  cu  preţioase  însemnări  de  întâmplări,  ma¬ 
nuscrise  cu  literă  cirilică,  documente,  grafice,  planşe, 
fotografii,  apoi  ouă  încondeiate,  lumini  turnate  în  forme 
proprii  şi  orice  alte  lucruri,  cari  stau  în  legătură  cu 
biserica  şi  obiceiurile  religioase. 

Am  înşirat  anume  lucruri  de  amănunt,  ca  să  atrag 
atenţiunea  asupra  lor,  să  nu  ne  scape  nimic  din  ceeace 
poate  avea  valoare.  Şi  pentruca-  să  arăt,  că  toate 
aceste  merită  să  stea  într’un  muzeu  bisericesc,  dacă  au 
ceva  caracteristic,  dacă  sunt  frumos  lucrate,  dacă  se 
impun  prin  vechimea  lor,  prin  forma  lor  veche  chiar 
şi  când  sunt  lipsite  de  ornamente,  prin  stilul  lor,  prin 

execuţia  frumoasă  a  unui  meşter  artist  din  popor,  prin 
concepţia  superioară,  a  unui  pictor,  sau  sculptor  de 
talent;  sau  dacă  aceste  lucruri  provin  dela  un  personagiu 
istoric. 

Toate  aceste  trebuie  strânse  cu  grijă,  descrise  cu 
cât  mai  multe  amănunte  privitoare  la  provenienţa  lor, 
la  istoricul  lor  şi  la  întrebuinţarea  lor  specială;  ca  atunci, 
când  vor  fi  aranjate  cu  pricepere  în  muzeu,  să  poată 
redă  fidel  şi  cât  mai  completă  imaginea  vieţii  religioase 
şi  bisericeşti,  pe  care  am  avut’o  în  trecut. 

La  noi  nu  se  vor  puteâ  strânge  lucruri  surprinză¬ 
toare.  Dacă  se  luă  iniţiativa  cu'  câteva  zeci  de  ani  în 
urmă,  când  a  început  să  fie  dărâmate  bisericuţele  de 
lemn  şi  se  fie  înlocuite  cu  altele,  de  sigur  s’ar  fi  salvat 
lucruri,  cari  azi  nu  mai  sunt.  Dar  şi  altfel,  din  o  vieaţă 
săracă  şi  asuprită  de  stăpânirile  străine,  nu  ne-a  putut 
rămânea  o  moştenire  bogată,  cum  a  fost  partea  biseri¬ 
cilor  din  vechile  principate  române.  Acolo  au  fost  daruri 
făcute  de  voevozi  şi  de  boieri,  ctitori  de  lăcaşuri  sfinte, 
lucruri  de  artă,  obiecte  căutate  pe  ales  pentru  a  fi  în¬ 
chinate  Domnului,  în  biserica  lui.  Păcatul  neiertat,  acolo 
ca  şi  aici  la  noi.  este  că  n’am  ştiut  să  preţuim  după 
cuviinţă  acea  comoară,  ci  am  lăsat-o  stricăciunii,  şi 
i-am  dat  drumul  să  ajungă  în  mâni  streine,  pe  preţuri 
de  nimica. 

Dar  tot  ne-au  mai  rămas  mulţime  de  lucruri  de  o 
netăgăduită  valoare.  Măcar  pe  aceste  de  le-am  strânge 
şi  păstră  cu  sfinţenie. 

Prin  sârguinţa,  devotamentul  şi  înţelegerea  cu  care 
preoţimea  îşi  va  împlini  şi  această  îndatorire  morală, 
ne  vom  câştigă  nou  titlu  la  recunoştinţa  urmaşilor. 
Generaţiile  viitoare  ne  vor  binecuvântâ  pentru  moştenirea, 
ce  le  vom  lăsă.  Preot  P.  Moruşca . 

Studiul  pastoralei  în  biserica  românească. 

SECŢIUNEA  II. 

—  Pe  alte  căî.l —  (Urmare). 

Se  publică  şi  lucrări  răsleţe  bunicele,  fără  a  face 
parte  din  vreo  colecţiune.  Astfel  au  publicat  lucruri  bune 
monahii  dela  Schiţai  Icoana  din  Bucureşti.  In  această 
privinţă,  din  nou  trebuie  să  pomenim  dej  meritele  tână¬ 
rului  Ierodiacon  D .  Cornilescu,  care  de  mult  lucrează 
în  sensul  alcătuirii  şi  răspândirii '■scrierilor  bune,  fie  în 
numele  său  propriu,  fie  ca  membru  al  Societăţii  evan¬ 
ghelice  române,  pe  care  o  vedem  pomenită  în  scrierile 
sale.  dar  no  ştim  din  cine  e  compusă,  ce  face  şi  ce 
urmăreşte. 

Păr.  Cornilescu  a  tipărit  până  acum  multe  cărticele 
bune,  îndeplinind  scopul  propagandei  pe  calea  broşu¬ 
rilor.  Cele  mai  nouă  lucrări  ale  sale,  amândouă  foarte 
bune  sunt:  Crucea  lui  Hristos  de  F.  Thomas  Bucureşti, 
1922,  preţul  3  30,  şi  Inima  Omului  de  Grossner,  Bucu¬ 
reşti  1921,  preţul  2  lei.  1 

Trebuie  să  mai  pomenim  de  o  încercare  în  această 
privinţă,  intreprinsă  de  profesorul  bucovinean  /.  E .  7b- 
ruţiu,  care  în  1914 — 15  publică  o  mulţime  de  broşuri 
creştineşti  după  I.  C.  Byle.  Lucrările  erau  frumoase, 
dar  nu  puteau  fi  utilizate  din  cauza  unei  limbi  româneşti 
defectuoase  şi  fiindcă  nu  erau  prefăcute  după  trebuinţele 
publicului  nostru  şi  ale  Bisericii  ortodoxe.  Ele  n’au 
mai  continuat  după  răsboiu  şi  acum  nu  se  mai  aude  de 
dânsele. 

Activitatea  aceasta  prin  broşuri  e  una  din  marile 
unelte  ale  lucrului  creştinesc.  Dovadă  e  faptul  marelui 
număr  de  exemplare  din  astfel  de  Scrisori  răspândite  în 
Anglia  şi  Germania.  E  cea  mai  vechie  unealtă  desco¬ 
perită  de  noua  pastorală,  şi  de  aceia  trebuie  folosită  în 
măsură  largă  şi  la  noi. 

4.  Calendarele  creştineşti.  Cine  nu  se  îngrijeşte 
la  începutul  unui  an  să-şi  găsească  un  calendar!  E  ceva 
de  care  nu  te  poţi  lipsi.  Dar  e  un  lucru  drag  nu 
numai  prin  faptul  că  răspunde  trebuinţei  de  a  şti  şirul 
zilelor  şi  împărţirea  timpului,  ci  şi  prin  faptul  că,  odată 
cu  acestea,  alcătuitorii  calendarelor  se  silesc  să  aşeze 
in  ele  şi  alte  materii  care  pot  interesă  pe  oameni.  Prin 
aceasta,  unele  calendare  pot  fi  foarte  plăcute  şi  sunt 
editori  care,  dându-şi  seamă  de  lucrul  acesta,  caută 
să-şi  alcătuiască  astfel  de  calendare,  încât  ele  să  fie 
îmbrăţişate  cu  adevărată  simpatie. 

Dacă  lucrul  acesta  este  aşă,  ce  mai  prilej  bun 
pentru  propaganda  creştinească  de  a  folosi  şi  calenda¬ 
rele  pentru  a  face  să  pătrundă  ideea  bunei  învăţături! 
Şi  în  adevăr,  noua  pastorală  nu  se  putea  lipsi  de  a 
întrebuinţa  şi  acest  mijloc.  Intre  atâtea  cărţi  şi  reviste 
pe  care  le  întrebuinţează,  calendarele  vor  fi  un  soi  nou 
prin  care  să  se  înfăţişeze  învăţătura  creştinească. 

Fireşte  că  aceste  calendare  creştineşti  nu  înseamnă 
un  tip  fix.  Ele  pot  însemnă  numai  un  punct  de  ve¬ 
dere  din  care  să  se  compuie  un  calendar.  Se  poate 
scrie  un  calendar  creştinesc  pentru  lucrători  în  genere, 
pentru  căzărmi,  pentru  ceice  plutesc  în  lungile  călătorii 
pe  mare,  pentru  copii,  pentru  servitoare,  pentru  bolnavi 
în  spitale,  pentru  familii,  şi  aşă  mai  încolo.  De  fapt  se 
şi  alcătuesc  pentru  toate  aceste  trebuinţe  deosebite.  In 
Germania,  se  numerau  înainte  de  râsboiu  până  la  70 
de  astfel  de  calendare,  căutând  să-şi  potrivească  cuprin¬ 
sul  cu  trebuinţele  feluritelor  tagme  de  oameni.  Multe 
din  aceste  calendare  reproduc  chipuri  creştineşti,  cu¬ 
vinte  din  Biblie  sau  chiar  pasagii  întregi,  idei  de  fru¬ 
moasă  cugetare  morală,  meditaţiuni  asupra  vieţii.  In 
felul  acesta,  măcar  câte  un  rând  de  scris  creştinesc 
poate  izbi  pe  fiecare  zi  ochii  omului  şi,  pe  calea  aceasta, 
propaganda  se  face. 

Iată,  de  exemplu,  'un  calendar  cu  o  alcătuire  foarte 
originală,  tipărit  de  revista  fsraels  Hoffnung  din  Wands- 
Jjek,  Germania,  revistă  de  propagandă  creştinească 

printre  Evrei.  Cuprinde  data  lunii,  ziua  săptămânii,  iar 
încolo,  pentru  fiecare  zi,  câte  un  stih  din  Biblie.  Deci 
dacă  se  uită  omul  să  vadă  data  lunii  sau  ziua  săptă¬ 
mânii,  odată  cu  aceasta  vede  şi  o  cugetare  din  Sf. 
Scriptură.  E  foarte  originală  alcătuire  de  calendar 
creştinesc  şi,  fireşte  că  e  o  bună  unealtă  de  împrăştiare 
a  seminţei  creştineşti.  Ar  fi  Interesant  să  vie  cuiva  în. 
minte  de  a  face  şi  în  România  aşa  ceva. 

Şi  la  noi  s’au  făcut  calendare  creştineşti,  dar  fără 
a  fi  fost  pătrunse  de  ideia  unei  propagande  sau  culti¬ 
vări  creştineşti  pe  calea  aceasta.  Dădeau  informaţiuni 
mai  largi  despre  slujbele  şi  persoanele  bisericeşti,  despre 
amănuntele  calendarului,  dar  nu  lucrau  să  dea  şi  bucăţi 
de  citire.  Astfel  au  fost  calendarele  tipărite  de  fostul 
Episcop  Şofronie  dela  Râmnic,  care  n’au  trecut  nici¬ 
odată  peste  materia  de  informaţiune  calendaristică. 

Intr'o  vreme,'  ele  aveau  o  foaie  în  care  se  cerea 
cititorilor  să  arate  ce  îmbunătăţiri  ar  crede  ei  că  tre¬ 
buie  aduse  calendarului.  Scriitorul  acestor  rânduri, 
care  se  află  p£  atunci  în  Germania,  ca  superior  al  ca¬ 
pelei  româneşti  «Mihail  Sturza»  dela  Baden-Baden,  a 
folosit  acest  prilej  şi  a  scris  îndată  autorului,  arătând 
că  îmbunătăţirea  de  făcut  ar  fi  să  publice  în  calendar 
material  de  literatură  creştinească.  In  felul  acesta, 
odată  trecut  anul,  calendarul  n’ar  fi  eşit  din  actualitate, 
ci  ar  fi  continuat  să  rămâie  o  carte  de  citire  şi  după 
aceia.  Calendarele  însă  au  continuat  să  apară  anual, 
dar  fără  a  fi  ţinut  socoteală  de  sfatul  meu. 

Altul  însă,  văzând  numai  ce  se  poate  face  pe  calea 
calendarului,  a  şi  pus  în  practică  noua  metodă  şi  a  pu¬ 
blicat  un  calendar  de  propagandă.  Păcat  numai  că  s’a 
oprit  la  un  singur  an  si  n’a  mers  mai  departe.  E  tot 
acel  harnic  monah,  Păr.  lerodiacon  Cornilescu,  care 
desfăşură  o  foarte  întinsă  activitate,  vrednică  de  toată 
preţuirea. 

Sf.  Sa  a  tipărit  un  calendar  în  anul  1915,  în  co¬ 
laborare  cu  Maica  Olga  Gologan ,  sub  titlul  de  «îndrăz¬ 
niţi!  Citiri  biblice  şi  meditaţiuni  pentru  fiecare  zi  a 

anului  după  F.  Thomas».  Pe  fiecare  pagină  se  găseşte 
data  în  cele  două  stiluri  (iulian  şi  gregorian),  apoi  o 
indicare  din  Biblie,  care  ţi  se  recomandă  de  citit  pentru 
ziua  aceea,  ceva  mai  jos  un  pasagiu  din  Sf.  Scriptură 
şi  pe  urmă  o  comentare  uşoară  a  lui,  care  ocupă  toată 
pagina. 

E  o  lucrare  foarte  bună,  fireşte  o  irjiitare  după 
străinătate,  dar  o  imitare  bună.  E  o  arătare  de  ce.  se 
poate  şi  ce  trebuie  făcut  pe  calea  calendarului.  Păcat 
că  n’a  mers  şi  în  anii  .următori.  E  o  ideie  însă  pe  care 
noua  Pastorală  ar  trebui  s’o  întrebuinţeze. 

5.  Librăriile  şi  depozitele  de  cărţi  creştineşti.  Toate 
cele  4  puncte  din  acest  paragraf  numite  mai  sus,  oricât 
de  însemnate,  nu-şi  produc  toată  puterea  lor,  dacă  nu 
sunt  ajutate  de  alte  orânduiri  ale  nouăi  Pastorale.  In 
adevăr,  trebuie  să  ai  unde  să  găseşti  toate  revistele, 
broşurile,  calendarele.  In  scopul  acesta,  noua  Pastorală 
şi  a  înfiinţat  librării  religioase,  înzestrate  cu  foarte  bogat 
material.  Şi  acest  material  este  atât  de  numeros,  încât 
ai  cu  ce  umplea  o  librărie,  fără  să  te  mai  gândeşti  la 
cărţi  de  altă  natură,  ca  să  umpli  rafturile.  Independent 
de  librăriile  teologice,  cu  material  de  savantlîc  religios, 
cum  e  librăria  Fischbacher  din  Paris,  există  librăriile 
cu  material  de  pietate  şi  literatură  creştinească.  La  ace¬ 
stea  mă  gândesc  ,pând  scriu  aci,  nu  la  cele  de  teologie. 
Ei  bine^mai  toate  oraşele  din  Apus  au  astfel  de  librării, 
care  se  împodobesc  atât  de  atrăgător  cu  prilejurile  mari 
creştineşti,  precum  Ia  Paşti  şi  Ia  Crăciun.  Ele  atrag  pe 
credincioşi,  ba  opresc  în  loc  şi  pe  alţii,  şi  aşâ  se  face 
propaganda. 

Ele  se  servesc  încă  de  chioşcuri  ca  ale  ziarelor.  Le 
pun  în  locurile  mai  umblate,  pentruca,  prin  toate  mij¬ 
loacele,  publicaţiunile  creştineşti  să  se  înfigă  in  ochii 
oamenilor. 

Afară  de-  aceasta,  au  şi  oameni  care  umblă  cu 
geanta  plină  de  Biblii  sau  alte  cărţi  şi  răzbat  prin  toate 
locurile.  O  idee  despre  lucrarea  acestora  avem  în  vân¬ 
zătorii  Societăţii  Biblice  Britanice,  care  umblă  şi  printre  noL 


In  privinţa  aceasta,  este  de  făcut  mult  la  noi.  In 
Vechiul  Regat,  am  puteâ  spune  că  nu  avem  mai  nimic. 
Tipografia  cărţilor  bisericeşti  din  Bucureşti  este  foarte 
slab  înzestrată  cu  material  de  vânzare  în  felul  în  care 
vorbim  aici.  Ba  încă  ,a  perit  şi  puţinul  care  se  făcea 
înainte  de  râsboiu.  Slab  început  există  la  librăria  Pavel 
Suru  din  Bucureşti,  dar  nici  pe  departe  nu  se  poate 
asemănă  cu  ce  sunt  librăriile  creştineşti  din  străinătate. 

Ceva  mai  bine  stau  în  privinţa  aceasta  Românii 
de  peste  munţi,  Cu  aşa  numitele  lor  librării  diecezane, 
unde  găseşti  material  creştinesc  mai  mult  ca  la  noi  cei 
de  aici. 

In  laturea  aceasta  sunt  mari  îndreptări  de  adus, 
pentrucă  chestiunea  mijloacelor  de  răspândire  înseamnă 
foarte  mult.  Noi  tipărim  cărţi,  dar  nu  avem  timp  să  ne 
ocupăm  şî  de  desfacerea  lor.  Aceasta  ar  fi  chemarea 
unor  astfel  de  librării.  Deci  iaca  încă  un  nou  şi  mare 
capitol  din  Pastorala  care  trebuie  să  vie. 

6.  Activitatea  religioasă  prin  presă.  Dar  este  încă 
•o  lăture  şi  poate  cea  mai  însemnată,  care  nu  poate  scăpă 
din  grija  păstorilor  creştini.  Este  presa.  Căci  dacă  ne 
slujim  de  un  mijloc  de  pătrundere  cum  este  calendarul, 
^u  cât  mai  mult  ni  se  impune  activitatea  prin  presă, 
care  răzbate  cu  atât  mai  mult!  Deci  ni  se  impun  două 
lucruri :  1 .  să  avem  presa  noastră,  prin  care  să  dăm  un 
material  de  informaţiune  zilnică,  trecut  prin  sita  cerce- 
"tării  noastre  creştineşti  şi  2.  să  ne  servim  de  înseşi 
ziarele  care  există,  publicând  întrînsele  ce  credem  noi 
-că  poate  sluji  educării  creştineşti  a  publicului.  Lucrul 
acesta  se  impune  atât  de  mult  ca  un  mijloc  care  ne 
izbeşte  prin  evidenţa  Iui,  încât  eu,  personal,  l-am  între¬ 
buinţat  încă  înainte  de  a  mă  fi  gândit  Ia  un  capitol  de 
pastorală  pe  calea  aceasta  şi  înainte  de  a  fi  ştiut  că  e 
scris  undeva  ca  un  mijloc  care  trebuie  întrebuinţat. 
Când,  mai  târziu,  am  văzut  ce  scriau  feluriţi  autori  în 
privinţa  aceasta,  am  avut  marea  bucurie  de  a  fi  constatat 
<că  şi  eu  făcusem  ceeace  experienţa  mă  învăţase.  Scrisul 
•altora  îmi  spuneă  că  bine  făcusem.  Citeam  ca  regulă 

de  urmat  aproape  ce  făcusem  şi  eu.  Deci  pfesa  e  un 
mijloc  indispensabil  de  propagandă.  Trebuie  să  ne  servim 
de  ea.  Biserica  Romei,  căreea  nu  i  se  poate  tăgădui 
simţul  activităţii  practice,  se  sileşte  mult  in  privinţa 
aceasta.  Ntf  se  mulţumeşte  cu  ce  a  făcut  şi  neîncetat 
stăruie  printre  credincioşii  ei  ca  să  dea  atenţiune  presei 
creştineşti  şi  s'o  citească  numai  pe  aceea. 1 

In  această  privinţă,  e  interesant  să  cităm  cum  este 
organizat  lucrul  în  străinătate. 

Du  Dă  ce  arată  primejdia  presei  protivnice  creşti¬ 
nismului,  autorii  unei  cărţi  citate  mai  nainte  spun: 

Cum  ne  putem  ajută  împotriva  acestui  lucru?  Numai  tri¬ 
miţând  presei  politice  articole  potrivite  despre  împărăţia  lui 
Dumnezeu  şi  despre  activitatea  care  se  îmdeplîneşte  într’ânsa. 
Mulţi  au  început  munca  aceasta  în  tăcere.  Cu  timpul  însă  ea 
a  fost  organizată  şi  azi  putem  spune  că,  întru  câtva,  şi-a  ajuns 
scopul.  Lucrul  cel  mai  însemnat  este  ce  a  făcut  în  direcţiunea 
aceasta  comitetul  central  pentru  misiunea  internă.  Pentru  fiecare 
sărbătoare,  ea  trimete  fiecărui  ziar  un  şir  de  articole  în  legă¬ 
tură  cu  sărbătoarea  respectivă,  şi  face  aceasta  prin  mijlocirea 
comitetelor  provinciale  pentru  misiunea  internă.  Pe  calea  aceasta, 
75 — 90%  din  foile  zilnice  publică  regulat  astfel  de  articole.'  Prin 
acest  mijloc,  ele  dau  cunoştinţe  despre  sărbătoare  şi  acelui  *c,are 
nu  s’a  dus  la  biserică  şi  primeşte  şi  el  apelul  de  a  nu  se  sustrage 
de  sub  înrâurirea  ei. 

S’a  mers  apoi  mai  departe  şi  s’a  căutat  a  se  scrie  pentru 
ziare  meditaţiuni  duminecale  pioase.  La  încpput,  numai  puţine 
ziare  se  învoiau  să  le  publice,  cu  timpul  însă  s'a  mărit  numărul 
redactorilor  care  se  arătau  bucuroşi  de  a  tipări  astfel  de  arti¬ 
cole  şi  a  da  astfel  cetitorilor  lor,  Duminecă  după  Duminecă, 
un  cuvânt  scurt  şi  serios.  Năzuinţa  insă  trebuiâ  să  fie  de  a 
informa  tot  publicul  şi  despre  actele  mai  însemnate  ale  misiunii 
interne  şi  despre  activitatea  sa  socială.  Pentru  aceasta,  s’a  mers 
un  pas  mai  departe,  prin  alcătuirea  mai  multor  corespondenţe 
despre  misiuneă  internă.  Aceste  trebuiâ  să  se  tipărească  în 
ziarele  din  anumite  localităţi,  la  fiecare  14  sau  o  lună  de  zile. 
şi  să  cuprindă  o  mulţime  de  informaţiuni  din  domeniile  mai 
îndepărtate  ale  activităţii  ei.  Aceasta  e  una  din  părţile  însem¬ 
nate  ale  activităţii  comitetului  central  pentru  misiunea  internă. 
Izbânda  nu  se  poate  vedeâ  uşor  totdeauna,  cu  toate  acestea 


1  Se  poate  consultă  în  privinţa  aceasta  die  katholische  Presse  von  Pi- 
latus,  Wiesbaden,  ed.  Hermann  Kanch  1907. 

o  poţi  băgă.  de  seamă  deseori.  Nu  e  nici  o  indoeală  că  ajungi 
la  un  rezultat,  atunci  când  în  feluritele  localităţi  se  găsesc  oameni 
de  încredere  gata  de  a-şi  pune  inima  să  influenţeze  presa  lo¬ 
cală  în  sens  creştinesc.  Tot  mai  mare  e  numărul  acelora  care 
sunt  gata  să  facă  aceasta.  Câştigarea  unor  forţe  însemnate  care 
să  scrie  bune  foiletoane  despre  misiunea  internă5 rămâne  încă 
un  lucru  spre  care  trebuie  să  năzuim. 1 

Citatul  acesta  e  foarte  însemnat.  El  ne  deschide 
zări  preţioase  şi  în  altă  ha  ture.  Nu  e  vorba  numai  să 
duci  idei  bune  în  sânul  poporului,  ci  să-l  informezi  şi 
despre  activitatea  pe  care  o  îndeplineşti.  Ştiind  despre 
ea,  omul  capătă  o  cât  de  uşoară  influenţă  către  ea.  Deci 
învăţătura  este  că  trebuie  să  avem  şi  o  activitate  de 
altă  natură  pe  teren  creştinesc,  pentruca  să  avem  de¬ 
spre  ce  informă  lumea.  Una  ajută  pe  cealaltă. 

XVIII. 

Misiunea  maritimă. 

1.  Tradiţiunile  şi  aşezările  din  vechi  ale  oamenilor 
îi  ţin  să-şi  trăiască  vieaţa  după  rânduieli  şi  gânduri 
moştenite  din  tată  în  fiu.  Din  pricina  aceasta,  tradi¬ 
ţiunile  sunt  ca  o  îngrădire  de  vechi  şi  ca  nişte  bune 
obicejuri,  care  ţin  pe  oameni  într’o  anumită  disciplină 
sufletească  şi-i  împedecă  de  a  se  abate  spre  înoiri  care 
de  multeori  pot  fi  primejdioase.  Acum,  deoarece  în 
vieaţa  rânduită  preotul  întâlneşte  astfel  de  obiceiuri,  în¬ 
seamnă  că  el  are  într’ânsele  un  ajutor.  Munca  lui  e 
mai  uşor  îndeplinită  şi  mai  rodnică  în  locurile  unde  obi¬ 
ceiurile  s’au  păstrat  şi,  dimpotrivă,  munca  lui  începe  a 
se  izbi  de  greutăţi  tot  mai  mari,  acolo  unde  vin  înoirile. 

Consideraţiunile  acestea  ne  ajută  să  inţelegem  mai 
uşor  trebuinţa  unei  misiuni  maritime. 

Pe  lângă  toate  celelalte  misiuni  de  care  am  pomenit 
până  acum,  mai  există  şi  o  misiune  maritimă ,  pentru 
oamenii  care  nu  intră  în  nici  una  din  categoriile  de  care 
ne-am  ocupat  mai  sus.  E  vorba  de  «ceice  umblă  pe 

1  l Vas  jedermann  haite  von  der  Inneren  Mission  wissen  muss,  p. 
163-164. 

ape  şi  călătoresc»,  adecă  de  marinarii  care  străbat  în¬ 
tinsul  mărilor  în  lungi  şi  grele  călătorii. 

Aceştia  sunt  mai  expuşi  la  păcătuire  decât  alte  cate¬ 
gorii  de  oameni.  Ei  nu  stau  în  atmosfera  în  care  au 
crescut,  nici  nu  locuiesc  cu  familiile  lor.  Sunt  oameni 
care  se  întâlnesc  întâmplător  unii  cu  alţii  şi  nu  există 
între  dânşii  obiceiurile  vieţii  aşezate  de  sute  şi  mii  de 
ani  şi  care-ţi  dau  o  temelie  pe  care  n’o  poţi  strică  uşor. 
Pe  acelaş  vas  plutitor,  sunt  marinari  de  felurite  neamuri 
şi  chiar  când  sunt  din  acelaş  popor,  sunt  din  ţinuturi  deose¬ 
bite.  Ei  bine,  ei  nu-  mai  au  cu  dânşii  atmosfera  vieţii 
care  se  influenţează  prin  vecini  şi  cunoscuţi  şi  prin 
toate  aşezămintelexmoşteoite.  Dacă  omul  cu  apucături 
rele  se  mai  simte  stingherit  de  a  Ie  da  pe  faţă,  din 
pricina  felului  cum  se  scurge  vieaţa  şi  care  creează  o 
atmosferă  de  cuviinţă  care  se  impune  vrând- ne  vrând: 
acolo  unde  această  atmosferă  nu  mâi  există,  omul  îşi 
arată  mult  mai  uşor  apucăturile  relev  Şi  chiar  când  ele 
sunt  numai  germeni  de  care  însuşi  omul  nu-şi  dă  seama, 
ei  răzbesc  mult  mai  uşor  acolo  unde  nu  mai  au  nici  o 
opritoare  care  să-i  ţie  în  loc. 

Aşâ  este  cu  marinarii.  Pentru  dânşii  nu  mai  există 
atmosfera  bunelor  obiceiuri.  Am  văzut  că  înşişi  cei 
care  părăsesc  vieaţa  patriarhală  din  sate  şi  orăşele  şi 
vin  de  se  aşează  în  oraşele  mari,  ajung  nişte  desră- 
dăcinaţi  care  scapă  de  sub  buna  influenţă  de  acasă. 
Cu  marinarii  însă  este  şi  mai  rău.  Ei  duc  o  vieaţă  tru¬ 
pească  grea  şi  plină  de  renunţări.  Vieaţa  pe  mare  cere 
muncă  şi  asprime.  Trebuiţ  să  te  lupţi  cu  marea,  şi 
aceasta-ţi  cere  uneori  opintiri  extraordinare.  Ca  să-şi 
facă  cineva  o  ideie  de  ce  e  vieaţa  pe  mare,  să  citească 
cartea  lui  Pierre  Loti,  care,  în  traducerea  românească 
de  Sandu  Aldea  poartă  numele  de  Pescar  de  Islanda 
(editura  «Minerva»). 

Oamenii  aceştia  istoviţi  astfel  de  o  muncă  apăsă¬ 
toare,  caută  să  se  despăgubească  din  belşug  când  au 
ajuns  în  port.  Aici  -găsesc  localuri  de  petreceri  şi  se 
dedau  la  desfrâu  şi  beţie.  Risipesc  ce-au  câştigat  şi 
nu  mai  trimit  nimic  familiilor  lor. 

Din  pricina  aceasta,  porturile  sunt  oraşe  fparte  de¬ 
căzute  din  punct  de  vedere  moral.  Ele  au  lume  de  adu- 
nătură^fără  aşezare  statornică,  noul  venit  ştie  că  nimenea 
nu-I  cunoaşte  şi  nu-1  pri veghează,  că  nu  are  a  se  teme 
de  ochii  nimărui,  şi  de  aceea  se  aruncă  după  desfătări 
fără  nici  o  oprire.  Mulţi  îşi  ruinează  vieaţa  prin  aceasta. 
Cad  în  boale  grele,  nu  mai  sunt  capabili  de  lucru,  ni¬ 
menea  nu  mai  vrea  apoi  să-i  ia  în  vre-un  serviciu  pe 
vas  şi-şi  încheie  vieaţa  ca  cerşetori,  dupăcum  cetesc  de 
un  vedhiu  bucătar,  care  s’a  nenorocit  astfel,  după  zeci 
de  ani  de  muncă,  petrecuţi  în  călătorii  pe  mare. 

Apoi  dacă  este  aşa,  eră  cu  putinţă  ca  noua  Pasto¬ 
rală  să  scape  din  vedere  tocmai  această  categorie  de 
oameni  care  e  mai  sortită  să  cadă  în  ghiara  păcatului! 
Nu,  şi,  în  adevăr,  s’a  îngrijit  de  ei.  De  aci  s’a  născut 
laturea  acestei  pastorale,  care  se  chiamâ  Misiunea  ma¬ 
ritimă.  Rostul  ei  e  să-şi  aibă  preoţi  în  porturi  şi  aceştia 
să  se  ducă  pe  vasele  care  sosesc,  să  poftească  pe  ma¬ 
rinari  la  slujbă  sau  chiar  să  le  facă  slujba  pe  vas,  să 
stea  de  vorbă  cu  ei,  să  le  dea  cărţi,  să-i  înştiinţeze  a 
se  feri  de  vieaţa  primejdioasă  pe  care  o  găsesc  în  port, 
să-i  îndemne  a  scrie  scumpilor  lor  de  acasă  şi  să  le 
trimeată  din  banii  câştigaţi. 

Asta  a  făcut-o  şi  o  face  misiunea  maritimă,  dar 
face  şi  mai  mult,  fiindcă  numai  atâta  nu  ajunge.  Un 
principiu  de  care  trebuie  să  ne  călăuzim  noi  în  pasto¬ 
rală  este  ca,  dacă  voim  să  avem  efect,  influenţa  noastră 
asupra  cuiva  să  nu  se  exercite  numai  o  clipă,  ci  s’o 
încunjurăm  cu  mijloacele  care  o  fac  statornică.  Poţi  să 
faci  slujbă  frumoasă  şi  să  vorbeşti  frumos  pe  puntea 
vasului,  dar  dacă  marinarul  iese  în  oraş  şi  acolo  dă 
peste  desfătări,  oricum,  se  ademeneşte  şi  cade.  De 
aceea  misiunea  maritimă  a  făcut  ceva  mai  mult.  A  în¬ 
fiinţat  aşezăminte  religioase  pentru  marinari,  în  care  ei 
pot  găsi  îbc  de  dormit,  sală  de  lectură,  înfăţişarea  unei 
vieţi  civilizate,  uri  personal  care  le  întreţine  o  vieaţă 
religioasă,  le  cântă,  face  rugăciunea  cu  ei.  Ei  bine, 
marinarii  prind  încredere  şi  dau  acestui  personal  bani 

care  să  fie  trimeşi  la  familiile  lor.  Şi  sunt  sute  de  miii 
de  lei  care  scapă  astfel  din  ghiarele  cârciumii.  Misiu¬ 
nea  maritimă  din  Germania  socoteâ  înainte  de  răsboi  la 
300,000  de  mărci  banii  care  se  trimeteau  astfel  în  fie¬ 
care  an  familiilor  marinarilor.1 

Misiunea  germană  avea  până  la  răsboiu  25  de 
stabilimente  maritime  pentru  găzduirea  şi  îngrijirea  ma¬ 
rinarilor,  răspândite  pe  toate  părţile  globului.  Stabili¬ 
mentul  din  Bremerhaven  se  vede  din  zugrăvitură  ca  o 
măreaţă  clădire  cu  cinci  caturi.  Dar  chiar  acolo  unde 
n’au  astfel  de  clădiri  ( Seemannshdme),  au  biurouri  sau 
staţiuni,  unde  se  găseşte  vreun  preot  sau  agent  al  mi¬ 
siunii,  care  se  interesează  de  marinari.  Prin  staţiunea 
din  Cardiff  (Anglia)  singură,  s’au  trimes  acasă  într’un 
singur  an  cam  25,000  de  mărci. 

Astfel  de  Heime  sau  căminuri  maritime  ori  numai 
staţiuni  se  găseau  până  la  războiu  în  Stettin,  Danzig, 
Konigsberg,  Liverpool,  Rotterdam,  Amsterdam,  Lisabona, 
Genua,  Barcelona,  Valparaiso.  Buenos-Aires,  Şangai, 
iar  în  alte  localităţi,  precum  Mesina,  Neapol,  Marsilia, 
Copenhaga  şi  într’o  mulţime  de  oraşe  maritime  sue¬ 
deze  şi  norvegiene,  se  găseşte  numai  câte  o  organizare 
pentru  răspândirea  de  scrieri  bune  printre  marinari. 

2.  Ca  întemeietor  al  misiunii  maritime  trebuie  s& 
privim  pe  marinarul  englez  Smith,  care  a  dus  o  vieaţă 
foarte  scandaloasă.  I  s’a,  întâmplat  însă  că  a  scăpat 
numai  el  cu  vieaţă  dinir’un  naufragiu.  Ajuns  într’o  lo¬ 
calitate  unde  momentan  nu  aveâ  ce  face,  a  intrat  într’o 
biserică.  Acolo  inima  i-a  fost  izbită  de  cuvintele  pre¬ 
dicii.  De  atunci,  şi-a  schimbat  chemarea.  S’a  făcut 
preot  şi,  din  propriu  lui  îndemn  a  întemeiat  misiunea 
maritimă  în  anul  1825,  După  ce  necinstise  vieaţa  de 
marinar  prin  purtarea  Iui,  voiâ  acum  s’o  îndrepte. 

In  Germania,  s’a  înfiinţat  mai  târziu.  Abia  în  1863 
pastorul  Harms  a  înfiinţat,  tot  pe  pământ  englez,  în 
Sunderland,  o  organizaţiune  care  să  se  ocupe  de  ma¬ 
rinarii  germani  care  se  găseau  în  călătorie  pe  acolo. 

‘Martin  Hennig,  Taten /esu  in  unseren  Tagen,  Hamburg,  1905,  pag.  98. 

Din  această  organizaţiune,  la.  15  Februarie  1885  s’a 
născut  Comitetul  central  pentru  misiunea  maritimă  pro¬ 
testantă  germană  în  Marea  Britanic,  care  a  ajuns  Ia 
mare  desvoltare  şi  şi-a  întins  activitatea  în  localităţile: 
Sumierland,  South  Shields,  Middlesborough,  Huli, 
Grimsby,  Londra,' Edinburgh,  Methil  şi  Glasgow. 

Altă- organizaţiune  a  luat  asupra  ei,  la  1884,  lucrul 
în  staţiunile:  Cardiff,  Capstadt,  Hamburg,  Harburg, 
Geestemiinde,  Bremerhaven,  New- York. 

In  munca  pentru  misiunea  maritimă,  s’a  distins  mult 
Biserica  provincială  din  Hanovra  prin  mijloacele  pe  care 
le-a  pus  la  îndemână,  iar  unul  din  cei  mai  însemnaţi 
preoţi  ai  misiunii  maritime  a  fost  lungclaussen,  mai 
întâi  în  Cardiff  şi  apoi  în  Hamburg.  EI  a  fost  şi  înte¬ 
meietorul  unei  foi  tipărite  pentru  propagandă  printre 
marinari.  v 

Din  1894,  s’a  înfiinţat  un  nou  Comitet  pentru  mi¬ 
siunea  maritimă  evanghelică  germană  (Komitee  fur  deut - 
sche  evangelische  Seemannsmission)  care  să  intre  în 
legătură  cu  comunităţile  din  străinătate  unde  este  o  mare 
circulaţiune  de  marinari  şi  astfel,  cu  puteri  unite,  să 
poată  desfăşură  acolo  o  activitate  mai  plină  de  efect 
prin  aşezarea  de  misionari  maritimi  şi  prin  înfiinţare  de 
căminuri  maritime  în  localităţile. respective. 

Mai  încoace,  s’a  înfiinţat  în  Stettin  şi  o  Centrală 
pentru  ucenicii  de  marină,  cli  scopul  de  a  le  găsi  servicii. 

3.  Activitatea  printre  marinari  nu  e  tocmai  uşoară, 
pentrucă,  înăspriţi,  de  munca  pe  mare,  se  aruncă  cu  toată 
pasiuneă  în  desfătarea  pe  eare  o  găsesc  în  porturi.  Din 
cauza  vieţii  grele,  sunt  mai  degrabă  suflete  acre  şi  por¬ 
nite  la  împotrivire.  Mulţi  preoţi  sunt  respinşi  brutal  dela 
oferta  pe  care  o  fac  cu  dragoste.  Tocmai  aceasta  însă 
e  o  dovadă  că  acele  suflete  au  mai  multă  nevoie  de 
preot. 

Cu  toate  acestea  însă,  în  genere  sunt  bine  primiţi, 
dar  şi  în  această  bună  primire  se  vede  mânia  care  le 
clocoteşte  în  suflet  la  unii  contra  altora.  Astfel,  preotul, 
suindu-se  pe  vas,  se  duce  mai  întâi  ia  căpitan  să-i  ceară 

voie  de  a  vorbi  cu  oamenii.  Căpitanul  îl  primeşte  cu 
voie  bună  şi-i  spune: 

—  Da,  da,  Părinte,  du-te  şi  pune  rânduială  în  capul 
oamenilor  mei,  că  au  nevoie  de  asta. 

Iar  când  se  duce  la  oameni,  aceia  îi  spun,  oe  de 
altă  parte: 

—  Du*te,  Părinte,  la  cel  bătrân  (adecă  la  căpitan), 
că  are  nevoie  de  asta.  E  un  om  aşâ  şi  pe  dincolo. 

Se  vede  cum  serviciul  înăspreşte  pe  unii  împotriva 
altora.  în  două  cărţi  găsesc  această  observare  la  fel, 
ceiace  arată  că  trebuie  să  fie  fapte  care  nu  se  petrec  rar. 

Dar  marinarul  câştigat  ajunge  el,  la  rândul  lui,  un 
agent  al  propagandei,  după  cum  se  va  vedea  bine  dintr’o 
povestire  pe  care  o  voi  înşira  aici,  ca  încheiere  a  acestui 
§  despre  misiunea  maritimă.  Până  a  ajunge  la  el  însă, 
voi  adăugă  numai  că,  afară  de  misiunea  maritimă,  mai 
este  şi  o  misiune  fluvială . 

{Va  urmă).  Arhim.  SCRIBAN. 


Episcopul  militar  Dr.  Vasile  Saîtu. 

Părintele  Vasile  Saftu  protopopul  Braşovului  fără 
veste  a  încetat  din  vieaţă  la  6  Aprilie  a.  c.  în  vârstă 
de  abia  59  de  ani.  Moartea  lui  neaşteptată  a  izbit  du¬ 
reros  pe  toată  lumea  care  l’a  cunoscut.  In  urma  sa  lasă 
un  gol  greu  de  umplut  în  vieaţa  bisericească  ca  şi  în 
vieaţa  publică,  căci  a  fost  o  personalitate  ori  din  care 
lăture  ar  fi  fost  privit. 

Ca  preot  şi-a  servit  cu  demnitate  şi  devotament 
biserica,  îndeplinind  slujbele  ei  sfinte  cu  o  rară  măestrie, 
vestind  cu  căldură  cuvântul  mântuirii  şi  apărându-i  cu 
energie  interesele  în  corporaţiile  bisericeşti  ca  şi  în  afară, 
faţă  de  orice  încercări.  Ca  membru  al  clerului  a  ţinut 
sus  stindardul  prestigiului  preoţesc  şi  tocmai  de  aceea 
întâiul  congres  al  preoţimii  din  mitropolia  Ardealului  la 
ales  ca  prezident  în  fruntea  Asociaţiei  «  Andreiu  Şaguna», 
înfiinţată  în  1919. 

A  fost  şi  o  personalitate  culturală  ale  cărei  îndem¬ 
nuri  şi  prestanţe  nu  s’au  mărginit  numai  la  instituţiile 
culturale  ale  Braşovului  în  fruntea  cărora  sta,  ci  s’ait 
revărsat  departe  peste  hotarele  cercului  său  de  influenţă, 
ca  protopop.  . 

In  vieaţa  publică,  politică  şi  naţională  n’a  fost  ac¬ 
ţiune  mai  de  seamă  la  care  să  nu  fi  mers  în  frunte,  ori 
să  nu  fi  colaborat  alături  de  cei  dintâi  fruntaşi  ai  nea¬ 
mului,  cu  energia  şi  însufleţirea  ce  îl  caracterizau  în 
totdeauna  atitudinea. 

Ca  om  de  societate  a  fost  demn,  plăcut,  stimat  şi 
iubit  de  toată  lumea. 

Aceste  însuşiri  frumoase  te  îndemnau  să  te  apropii 
cu  drag  de  figura  simpatică,  pururea  senină  a  părintelui 
Saftu.  Şi  aceste  calităţi  l’au  ajutat,  pe  lângă  o  cultură 
temeinică,  să  urce  din  treaptă  în  treaptă  până  Ia  dem¬ 
nitatea  de  episcop.  După  terminarea  liceului  la  Braşov 
şi  a  cursurilor  teologice  la  Sibiiu  şi-a  luat  doctoratul  în 
ştiinţele  pedagogice  la  Lipsea,  de  unde  întorcându-se 
s’a  făcut  profesor  la  o  şcoală  particulară  în  Bucureşti.. 
De  aici  a  trecut  ca  profesor  şi  director  al  nou  înfiin¬ 
ţatului  liceu  din  Turnu-Măgurele,  de  unde  a  fost  adus 
profesor  la  seminarul  Andreian  din  Sibiiu.  Din  Sibiiu 
a  fost  chemat  de  credincioşii  din  Braşov  şi  din  protopo¬ 
piatul  cu  acelaş  nume,  Ia  cel  mai  de  seamă  post  bise¬ 
ricesc  după  episcopat  aici,  în  biserica  de  dincoace  de 
Carpaţi:  protopop  al  Braşovului  şi  prezident  al  consi¬ 
liului  de  administraţie  al  averilor  bisericei  sfântului  Ni- 
colae.  In  această  calitate  a  avut  prilej  să  ia  contact  şi 
să  ţină  legături  bune,  tot  mai. strânse  cu  fruntaşii  vieţii 
publice  din  vechiul  regat,  unde  se  găseau  moşiile  estinse 
ale  bisericii. 

Personalitate  reprezentativă  a  câştigat  simpatia  şi 
încrederea  cercurilor  militare  şi  a  M.  S.  Regelui.  în  aşâ 
măsură  încât  atunci,  când  s’a  hotărât  organizarea  cle¬ 
rului  militar  în  armata  română,  a  fost  chemat  în  fruntea 
acestei  organizaţii,  ca  inspector  al  clerului  militar,  cu  titlul 
de  episcop  de  Alba-Iulia. 


De  noua  sa  misiune,  foarte  importantă  în  sânul 
armatei,  eră  însufleţit  mai  mult  ca  ori  când,  făcea  pla¬ 
nuri  şi  căută  colaboratori  ca  să  poată  aşeză  pe  baze 
trainice  nouă  instituţie  a  clerului  militar.  Dar  nu  eră  să 
aibă  bucuria  şi  mângâierea  de  a  se  vedeâ  sfinţit  epi¬ 
scop,  căci  moartea,  care  nu  iartă,  îl  pândea  de  aproape. 

înmormântarea  lui,  în  ziua  de  Dumineca  Floriilor, 
a  fost  un  impunător  convoiu  de  jale,  la  care  biserica, 
armata,  şcoalele  şi  publicul  venit  şi  din  mari  depărtări, 
a  desfăşurat  cea  mai  mângăitoare  manifestare  de  dra¬ 
goste,  dând  mortului  cinstea  din  urmă.  Dumnezeu  sâ-I 
odihnească  cu  drepţii!  Părintele  lerenţie. 


Credinţe  despre  Draci.1 

Doamnelor,  Domnilor! 

Cu  drept  cuvânt  veţi  fi  unii  nedumeriţi:  de  ce 
vreau  să  vă  vorbesc  tocmai  despre  Draci,  şi  nu  despre 
altceva.  Deci,  întâi  de  toate  o  mică  explicaţie. 

Credinţa  în  existenţa  personală  alui  Dumnezeu 
constrânge  mintea  omenească  să  admită  şi  existenţa 
personală,  şi  nu  fictivă  numai,  a  spiritelor  rele.  Nimeni 
nu  poate  atăcâ  credinţa  despre  existenţa  personală  a 
spiritelor  rele  fără  ca  prin  aceasta  să  nu  submineze  şi 
credinţa  în  existenţa  personală  alui  Dumnezeu  însuşi 
şi  a  spiritelor  bune. 

Urmează  de  acî  ca,  vorbindu-Vă  despre  Draci,  — 
printr’un  metod  negativ  sau  ca  şi  prin  argumente 
deia  contrar,  să  căutăm  a  ne  împrieteni  şi  mai  mult  cu 
credinţa  în  Dumnezeu. 

Spre  acest  scop  Vă  voiu  înfăţişă,  câteva  credinţe  re¬ 
ligioase  despre  Draci  şi  despre  rosturile  lor,  credinţe 
din  Biblie,  din  învăţătura  creştinismului,  din  istorie,  din 
concepţia  religioasă-vulgară,  precum  şi  din  poveşti  de 
ale  poporului  român.  Apoi  vom  scoate  câteva  concluzii, 

_  '  * 

1  Conferinţă  ţinută  de  autor  Ia  Palatul  cultural  din  Arad,  în  ziua  de 
25  Martie  a.  c. 

întreagă  creştinătatea  —  şi  aş  puteâ  zice  şi  întreaga 
omenime  —  ţine  dogma  despre  existenţa  spiritelor  rele, 
alăturea  de  credinţa  despre  spiritele  bune. 

După  această  dogmă,  spiritele  rele  au  fost  creiate 
dintru  început  ca  spirite  bune  încă  înainte  de  zidirea 
omului.  Luceafărul  —  Lucifer,  —  căpetenia  îngerilor, 
însă  s’a  trudit,  vrând  să-şi  pună  scaunul  mai  sus  decât 
ce-i  rânduise  Dumnezeu  şi  să  se  asemene  lui  Dumnezeu. 
Attmci  a  urmat  fatală  cădere  şi  izgonire  din  cer,  a  lui 
şi  a  tovarăşilor  lui  de  revoltă. 

Diavolii  erau,  prin  urmare,  original  buni  şi  au  căzut 
prin  vina  lor  proprie.  Prin  căderea  lor  însă  nu  şi-au 
perdut  natura  spirituală,  ci  numai  dreptul  la  fericire  şi 
bunătatea  lor  de  odinioară,  în  locul  căreia  s’au  ales  cu 
pornirile  rele:  de  vrăjmăşie  cătră  Dumnezeu  şi  tot  ce 
este  bun,  şi  de  ispititori  spre  rău,  ai  oamenilor.  In  ra* 
port  cu  oamenii,  spiritele  rele  pot  să  ne  pricinuiască  nu 
numai  tulburări  sufleteşti,  ci  şi  trupeşti.  In  această  pri¬ 
vinţă  sunt  de  a  se  remarca  mai  ales  demonizările  sau 
îndrăcirile,  despre  cari  ne  spun  evangheliile.  Dar  «me¬ 
seria»  lor  —  să  zicem  aşa  —  de  căpetenie  este:  de  a 
revoltă  pe  om  împotriva  lui  Dumnezeu  şi  de  a-1  duce 
la  păcat.  Dar  nici  acest  lucru,  Dracii  nu  l  pot  face  fără 
de  încuviinţarea  lui  Dumnezeu,  care  li  se  dă  spre  a  ni-se 
pune  la  probă  credinţa. 

Atâta  se  cuprinde,  pe  scurt,  în  dogmă. 

* 

Biblia  Testamentului  vechiu  are  puţine  cuvinte 
despre  existenţa  şi  rosturile  spiritelor  rele  şi  mai  ales 
despre  amestecul  lor  tulburător  în  vieaţa  omenească. 
Toţi  cunoaştem  acest  rost  încă  din  vieaţa  primilor  oa¬ 
meni  în  raiu,  pe  dări  i-a  dus  Satana,  în  chip  de  şarpe, 
la  păcat. 

Cuvântul  «Satan»,  în  limba  evraică,  are  nu*  numai 
o  însemnare  religioasă,  ci  şi  una  socială,  alta  milită- 
rească  şi  chiar  o  însemnare  politică. 

Cu  atât  mai  bogat  însă  este  Testamentul  nou  în 
lămuriri. 


Este  şi  un  tapt  istoric,  dovedit  nu  numai  prin  Biblia 
Testamentului  nou,  ci  şi  prin  alte  monumente  istorice, 
că  pe  vremea  Mântuitorului  şi  încă  multă  vreme  după 
Dânsul,  fenomenul  îndrăcirii,  sau  al  intrării  Dracilor  în 
oameni,  eră  foarte  cunoscut  nu  numai  la  Evrei,  ci  şi  în 
Imperiul  roman. 

Unele  din  cele  mai  de  seamă  minuni  ale  Mântui¬ 
torului  au  fost  tocmai  vindecările  atâtor  demonizaţi, 
prin  singur  cuvântul  Său  poruncitor,  cu  care  izgoniă  pe 
Draci. 

Când  să  se  despartă  Hristos  de  Apostoli,  acestora 
li-a  lăsat  şi  puterea  de  a  alungă  spiritele  rele. 

Exorcizarea  sau  alungarea  Dracilor  o  săvârşiau  pe 
aceea  vreme  nu  numai  cei  dela  conducerea  tinerei  bi¬ 
serici  creştine,  ci  chiar  şi  Evrei  neîn  creşti  na  ţi,  pe  lângă 
mulţi  dintre  creştinii  de  rând. 

Lui  Hristos  îi  făcuseră  căpeteniile  evreeşti  impu¬ 
tarea,  că  cu  Domnul  Dracilor  alungă  pe  Draci.  Iar 
Dânsul  li-a  reproşat:,'  Dar  fiii  voştri  în  numele  cui  îi 
scot  ? 

Iosif  Flaviu,  un  învăţat  evreu,  istoric  şi  bărbat  po¬ 
litic,  scrie  în  istoria  sa,  că  el  însuşi  a  văzut,  cum  unul 
din  conaţionalii  săi  a  scos  un  Drac  înaintea  însuşi  îm¬ 
păratului  Vespasian. 

Cât  priveşte  pe  creştinii  din  veacurile  primare,  ace¬ 
ştia  erau  foarte  cunoscuţi  ca  exorcizatori.  Există  pe 
atunci  în  Imperiul  roman  păgân  chiar  şi  o  lege  de  stat, 
care  ameninţă  cu  foarte  grele  pedepse  pe  creştinii  exor¬ 
cizatori,  cari  în  acest  chip  provocau  deserţiunea  dela 
păgâni  şi  sporirea  numărului  creştinilor.  Dovadă,  că  nu 
avem  de  a  face  cu  un  lucru  de  şagă. 

Din  acele  vremi  primare  ale  creştinismului  avem  şi 
un  fenomen  literar :  Dela  Iustin  Martirul  şi  filozof  cre¬ 
ştin  încoaci,  vr’o  două  sute  de  ani,  aşâ  dar  până  pe  Ia 
anul  367,  nu  este  aproape  nici  un  scriitor  creştin,  care 
să  nu  pomenească  de  exorcisme  şi  despre  puterea  lor. 

Nu  e  de  mirat  aşâ  dar  că,  de  pildă  pe  vremea  îm¬ 
păratului  Iulian  Apostolul  din  veacul  IV,  care  voia  să 

restabilească  păgânismul,  creştinii  erau  exorcizatori  ve¬ 
stiţi  şi  făceau  să  amuţească  oracolele  păgâne.  Astfel  de 
pildă  a  fost  redus  la  tăcere  oracolul  Daphnei  prin  simpla 
prezenţă  a  moaştelor  sfântului  Babylas,  ş.  a. 

Credinţa  în  existenţa  spiritelor  rele  şi  în  puterea 
de  ale  alungă  a  fost  pururea  vie  în  conştiinţa  obştească 
a  creştinătăţii. 

Ea  a  fost  cuprinsă  în  rugăciunile  şi  în  riturile  bi¬ 
sericii  creştine  universale. 

Erau,  în  vechime,  anumite  rituri  pentru  exorcizarea 
celor  îndrăciţi.  Ele  ni-au  rămas  în  parte  până  şi  azi  în 
exorcismele  sfântului  Vasilie  cel  Mare  şi  ale  sfântului 
loan  Gură  de  aur.  S’au  păstrat  rituri  de  aceste  până  şi 
astăzi,  la  botez.  Sunt  apoi  servicii  de  sfinţirea  apei, 
cari  se  obişnuesc  şi  azi  şi  au  rădăcina  în  acea  veche 
credinţă.  Avem  mai  departe  exorcistne  de  curăţirea  avu- 
,  tului  creştinilor  de  sub  influinţa  pernicioasă  a  spiri¬ 
telor  rele. 

Credinţa  în  existenţa  spiritelor  rele  a  căzut  şi  în 
aberaţiuni,  în  evul  mediu,  mai  ales  în  Apus.  Acolo  erau 
vestite  pe  atunci  procesele  împotriva  «strigoaielor»  — 
Hexen  prozese  —  cari  nu  au  fost  cunoscute  însă  de 
fel  în  Orientul  creştin,  ci  numai  în  biserica  papală. 

Intre  altele,  aceste  aberaţiuni  încă  au  stârnit  marea 
furtună  religioasă  a  reformei.  Protestantismul,  la  început, 
a  păstrat  şi  credinţa  în  puterea  exorcismelor.  In  jumă¬ 
tatea  a  doua  a  veacului*  XVIMea  însă,  a  fost  atacată 
această  credinţă  pe  un  fond  raţionalist  de  cătră  Semler. 
Acest  raţionalist  învăţă,  că  raţiunea  omenească  nu  poate 
admite  existenţa  personală  a  lui  Satan  şi  a  slugilor  sale. 
Se  credea,  că  aceste  triste  figuri  ale  întunerecului  sunt 
numai  ficţiuni,  închipuiri  ale  minţii. 

Raţionaliştilor  Ii-a  sărit  în  ajutor  filozofia,  puţin 
credincioasă,  şi  mai  ales  cea  materialistă  şi  panteistă, 
care  învaţă,  că  nu  este  Dumnezeu  şi  spirite  —  nici  bune, 
nici  rele,  —  ci  numai  materie,  sau  că,  în  locul  lui  Dum¬ 
nezeu  cel  personal,  avem  un  Dumnezeu  în  însăşi  ma- 

mieria  întreagă  ce  se  află  în  lumea  sensurilor.  însuşi  fi¬ 
lozoful  Kant  spunea,  că  Dracul  nu  e  altceva  decât  per - 
mortificarea  răului  radical.  Deci  Dracul  nu  are  o  existenţă 
personală,  după  filozoful  Kant 

Din  rândul  protestanţilor,  însă,  totuşi  se  ridică  în¬ 
văţaţi  (ca  Strausz),  cari  spun  lămurit,  că  întreagă  ideea 
despre  Mântuitorul  Hristos  şi  a  imperiului  său,  fără  de 
contrastul  existenţei  personale  a  spiritelor  rele  în  frunte 
cu  Satana,  ar  fi  tot  pe  atâta  de  imposibilă,  ca  existenţa 
polului  nordic  fără  de  polul  sudic. 

însuşi  protestantismul  din  vremile  mai  nouă  şi-a 
făcut  o  socoteală  cu  necredinţa  sa  de  până  aci.  De 
aceea,  la  1822,  în  cartea  de  ritual:  Berliner  Hof-  und 
Domagende,  a  fost  cuprins  din  nou  ritul  exorcistic,  care 
fusese  înlăturat  mai  nainte  vreme. 

Ce  zic  la  aceasta  «moderniştii»  noştri,  cari  nu  vreau 
să  creadă  în  existenţa  personală  a  Dracilor? 

* 

In  concepţia  poporului  român,  în  religie  şi  în  fol¬ 
clor,  încă  avem  note  caracteristice  despre  credinţa  în 
existenţa  Dracilor.  Şi  e  foarte  de  remarcat,  cum,  până 
la  un  punct,  concepţia  folcloristică  merge,  foarte  frumos, 
paralel  cu  dogma  pură  a  bisericii  creştine. 

începem  cu  câteva  elemente  luate  din  credinţele 
poporale  şi  din  poveştile  noastre  româneşti. 

In  aceste  poveşti,  căpetenia  spiritelor  rele  poartă 
numirea  de  Drac,  identic  cu  «draco»  cel  latinesc.  Dintre 
toate  limbile  romanice,  numai  Ia  Români  e  păstrată  în- 
tr’un  sens  religios,  această  numire  de:  Drac. 

După  aceste  poveşti,  Satân  a  fost  isgonit  din  ceriu 
fiindcă,  atunci  pând  Dumnezeu  eră  ocupat  cu  creiarea 
lumei,  Dracul  s’a  furişat  în  odaia  din  fundul  palatului 
Iui  Dumnezeu.  Acolo  a  cetit  pe  furiş  din  marea  carte 
a  înţelepciunei  dumnezeeşti,  până  ce  a  fost  surprins  şi 
alungat. 

După  o  altă  poveste,  din  Bucovina,  când  Dracii  au 
fost  alungaţi  din  ceriu,  au  tot  curs,  ca  ploaia,  trei  zile 
$i  trei  nopţi,  până  ce  i-a  oprit  sfântul  —  Arhanghel. 

Atunci  unii  din  ei  s’au  oprit  în  fundul  pământului,  alţir 
pe  pământ,  alţii  în  ape,  alţii  în  văzduh.  Dracii  cţin  fundul 
pământului  au  făcut  iadul  şi  canonesc  (muncesc)  sufle¬ 
tele  păcătoşilor.  Cei  de  pe  pământ  fac  tot  feliul  de  za¬ 
vistii,  de-i  trag  pe  oameni  Ia  păcat ;  cei  din  apă  îneacă 
corăbiile;  cei  din' văzduh  au  făcut  vămile  văzduhului  şi 
opresc  sufletele  celor  morţi  din  drumul  lor  la  Dumnezeu. 
Dracii  cei  spânzuraţi  cu  gura  în  jos  în  văzduh,  lapădă 
mereu  bale:  balele  vrăjmaşilor.  Ele  cad  în  fântâni,  în 
isvoare  şi  în  tot  felul  âe  ape.  Oamenii,  cari  le  beau, 
se  îmbolnăvesc  de  moarte,  şi  nu  scapă  decât  cu  titanii 
sfinte,  masluri  etc. 

Povestea  românească  ni  spune  deci,  despre  Draci, 
că  au  căzut  din  ceriu  înainte  de  a  ti  fost  lumea  deplin 
întocmită*  de  Dumnezeu.  Şi  în  aceasta  este  şi  un  ade¬ 
văr  biblic. 

Tot  astfel,  biblică  este  şi  ideia,  că  Dracii  au  stă- 
pânia  văzduhului.  Ideia  o  aflăm  la  sf.  Pavel.  Din  această 
credinţă  biblică  s’a  desvoltat  credinţa  religioasă  despre 
«vămile»  văzduhului. 

Principiul  atotputerniciei  lui  Dumnezeu  faţă  de 
Dracul,  este  un  alt  element  biblic  din  poveştile  noastre. 
El  se  reliefează  mai  ales  în  poveştile  despre  zidirea  pă¬ 
mântului. 

Dumnezeu  adecă  trimite  pe  «Nifărtache»  să  scoată 
de  sub  ape  pământul,  în  numele  lui  Dumnezeu.  Dar 
Dracul  vrea  să-l  scoată  în  două  rânduri,  în  numele  său, 
si  nu  isbuteşte.  A  treia  oară  îl  scoate  în  numele  lui 
Dumnezeu  şi  în  al  său.  Şi-atunci  scoate  d’abiâ  câteva 
firicele,  sub  unghii.  Din  aceste  firicele,  Dumnezeu  face 
o  turtiţă,  cât  un  pat,  ca  să  se  odihnească  pe  el.  Dar 
Dracul  vrea  să-l  rostogolească  în  apă  pe  Dumnezeu. 
Şi  tot  rostogolindu-1  spre  cele  patru  vânturi,  pământul 
creşte,  prin  vrerea  lui  Dumnezeu,  atâta  cât  e  azi. 

Pământul  dar  e  făcut  din  puterea  lui  Dumnezeu  — 
altă  notă  biblică! 

in  poveştile  despre  zidirea  omului,  Dracul  are,  de~ 
asemenea  numai  un  rol  dispar ent. 

Dupăce  pământul  fu  orânduit  de  Dumnezeu,  zise 
Dracul  cătră  Dumnezeu: 

—  Aş  zice  să  faci, o  pereche  de  oameni,  aşa  de 
pildă  cum  sunt  eu. 

—  Bine  zici  tu,  răspunse  Dumnezeu,  dar  prea  fragi 
în  partea  ta . . .  una  ca  asta  n’o  fac,  măcar  d’aş  şti  că-i 
plesni  aci  de  necaz.  Am  face  mai  bine  o  pereche  de 
oameni,  să  şamene  cu  mine  la  chip  şi  la  făptură,  Ne  — 
frate-meu!  adause  Dumnezeu. 

—  Fă  cum  ştii,  Frate-meu,  răspunse  Dracul ;  eu  nu 
mă  supăr  d’aia.  Tu  fă-i  ca  tine,  că  eu,  dacă  oi  fi  me¬ 
şter,  îi  fac  ca  mine  când  nici  cu  gândul  nu-i  gândi. 

Şi  Dumnezeu  luă  humă,  o  frământă  niţel  în  mână 
şi  tipări  din  huma  aia  două  păpuşi.  întocmai  după  chi¬ 
pul  şi  făptura  sa.  Dumnezeu  suflă  în  gura  păpuşilor  şi 
păpuşile  înviară. 

—  Tu  om  să  fii;  numele  tău  să  fie  Adam,  şi  hrana 
ta  sapa,  tu  să  sapi,  zise  unuia. 

—  Tu  femeie  să  fii;  numele  tău  Eva,  şi  hrana  ta 
furca ;  tu  să  fii  supusă  lui  Adam,  şi  el  să  sape  şi  să  te 
hrănească,  —  zise  femeii. 

Apoi,  Dumnezeu  —  nu  Dracul  —  îi  blagosloveşte 
să  se  înmulţească  ca  iarba  pământului. 

In  raiu,  Satan  fu  cel  ce  ispiti  pe  Eva  în  chip  de 
şarpe. 

Tot  Satan  este  arătat  în  poveşti  şi  ca  sfătuitor  lui 
Cain  să-l  omoare  pe  Avei.  Dracul,  în  chip  de  ţap,  s’a 
suit  pe  o  stâncă  şi-a  rostogolit  un  bolovan  asupra  oilor, 
de  a  omorât  din  ele.  Dela  el  a  învăţat  Cain  să  ucidă 
cu  peatră. 

Povestirile  româneşti  despre  potop,  toate  la  fel,  cu¬ 
prind  ideia  că  potopul  a  fost  o  pedeapsă  dumnezeească. 

In  aceste  povestiri,  Dracul  care  făcuse  legătură  cu 
Eva  la  cădere,  se  ţine  şi  de  soţia  Iui  Noe  şi  chiar  cil 
ea ;  de  aceea  femeia  lui  Noe  nu  vrea  să  se  urce  în  co¬ 
rabie,  fără  de  Dracul.  Şi  când  o  înjură  Noe,  cu:  Hai, 
drace!  şi  vino  mai  repede,  că  năvălesc  apele,  —  atunci 
se  şuie  femeia  lui,  dar  şi  Dracul  cu  ea. 

Şi-aşâ  mai  departe....  Dracul  e  pomenit  într’un 
foarte  mare  număr  de  poveşti  româneşti. 

Dar,  ‘în  neputinţa  sa  de  a  zidi  pământul  şi  de  a 
stăpâni  în  lume  în  mod  absolut  —  altă  notă  biblică  a 
poveştilor  noastre  —  el  a  ajuns  de  râsul  copiilor  şi  al 
babelor. 

Dracul  Românesc  a  ajuns  să  fie  pus,  în  credinţa 
obştească  vulgară,  în  serviciul  mântuirii  sufleteşti  a 
omului. 

In  biserica  din  Ourasaduiui  (în  jud.  Hunedoara)  de 
pildă,  se  pot  vedea  şi  azi  vechi  icoane  murale,  vr’o  30 
la  număr,  în  care  se  arată:  în  ce  chip  pedepseşte  Dracul 
pe  fel  şi  fel  de  păcătoşi.  Aceasta  —  cât  priveşte  con¬ 
cepţia  religioasă  despre  Draci.  Dar  în  pe  priveşte  po¬ 
veştile  noastre  cu  tendenţă  moraîizătoare,  iată  una,  aceea 
despre  fetele  Dracului.  El  are  mai  multe  fete,  şi  e  bu¬ 
curos  să  le  deie  dună  atari  gineri,  pe  cari  are  de  gând 
să-i  atragă  la  sine.  Una  e  Trufia,  şi  o  mărită  după  oa¬ 
menii  cei  de  poziţii  înalte ;  alta  e  înşelăciunea ,  şi  o  mă¬ 
rită  după  ţărani ;  a  treia  e  Pizma,  şi  o  dă  după  meşteri ; 
a  patra  e  Făţăria,  pe  care  o  dă,  să  iertaţi,  după  feţe 
bisericeşti. 

Câtă  satiră,  edificătoare  sub  raportul  moral,  nu  con¬ 
vine  această  poveste! 

Cine  nu-i  cu  muscă  pe  căciulă,  n’are  ce  se  supără ! 

Concepţia  aceasta,  pozitivă  creştină,  despre  Dracul 
din  poveştile  noastre  este  o  nepreţuită  comoară  morală 
a  sufletului  poporului  nostru. 

Nu  ştiu  ce  raţionalism  sau  ce  filozofie  ar  fi  în  stare 
să  stârpească  această  credinţă  din  popor.  Şi  nici  nu  ar 
fi  bine  să  fie  suprimată.  Ar  fi  şi  un  dezastru  moral  so¬ 
cial  !  Cârmuitorii  de  azi  ai  Rusiei,  cari  nu  cred  în  Dum¬ 
nezeu,  nu  cred  nici  măcar  în  Dracul! 

t  ♦ 

Dar,  bine,  Doamnelor  şi  Domnilor!  Să  ne  între¬ 
băm  noi,  pătura  intelectuală  a  poporului:  Există  Draci 
şi  îndrăciri  şi  influenţe  demonice  în  lume  şi  asupra  oa¬ 
menilor? 

Eu,  din  această  chestiune  ce  Vi-o  pun,  fac  şi  o  în¬ 
trebare  de  conştiinţă.  • 

Eu  ştiu  un  lucru :  Filosofia  credincioasă,  aceea  care 
isvoreşte  din  mintea  omenească  nepreocupată  împotriva 
celor  sfinte,  vede  în  lumea  materială  anumite  trepte  de 
desvoltare  a  vieţii  materiale,  dela  cel  mai  mic  firicel  de 
iarbă,  dela  cele  mai  mici  molusce  până  la  vieaţa  ani¬ 
malică  superioară  a  omului.  Tot  astfel,  filosofia  credin¬ 
cioasă  tocmai  ’  admite  existenţa  spiritelor,  de  asemenea 
pe  o  scară  succesivă :  dela  sufletul  înţelegător  al  omului 
şi  până  la  Dumnezeu.  Aceeaşi  filosofie,  prin  urmare, 
admite  şi  o  serie  de  spirite,  cari  ţin  locul  desvoltării 
treptate  între  sufletul  omenesc  şi  între  Dumnezeu,  spi¬ 
ritul  suprem.  De  ce  ne-ar  derogă  credinţa  asta? 

Ştiu,  mai  departe,  că  filosofia  materialistă  şi  pan- 
teistă,  care  operează  numai  cu  raţiunea  omenească,  pre¬ 
cum  şi  ştiinţele  fizice  naturale,  cari  lucră  cu  aparate  de 
laboratoare  şi  cu  reagenţi  chemici  numai,  n’au  putut 
să- şi  dovedească  teza  despre  neexistenta  spiritelor,  — 
ci  numai  prin  deducţii  afirmă  neexistenţa  personală  alui 
Dumnezeu  şi  a  spiritelor. 

Astfel,  această  ştiinţă  tendenţioasă  a  dus  lumea  de 
azi  la  răscrucile  necredinţei  teoretice  şi  practice. 

Nu  este  Drac?  —  Dar  chiar  oameni  de  ai  ştiinţei, 
medici  cari  s’au  ocupat  cu  arta  vindecării  boalelor  şi  CU 
ştiinţele  oculte  sau  tainice  (ca  magia,  magnetismul  etc.), 
ni-o  spun  că  sunt  Draci. 

Vestitul  doctor  Thouverey  din  Paris,  care  vindecă 
cele  mai  incurabile  boale,  o  spunea  el  însuşi  că  săvârşiâ 
vindecări  numai  prin  punerea  mânilor,  având  asistenţa 
spiritelor  rele.  Puterea  aceasta  o  primise  cu  ajutorul 
unei  revelaţii  demonice,  şi  şi-a  păstrat  puterea  aceasta 
până  nu  s’a  căsătorit  a  doua  oară,  cu  binecuvântare  biseri¬ 
cească.  D’atunci  a  rămas  d’abiâ  un  simplu  medic  în  Paris. 

Un  altul,  baronul  Dupotet,  supranumit  omul  oglin¬ 
zilor  magice  şi  prinţul  magnetizatorilor,  o  spune  lim¬ 
pede:  «Eu  nu  credeam  în  Drac;  dar  eu  o  zic  fără  re¬ 
zervă,  că  îndoiala  mea  s’a  sfârşit  prin  a  fi  biruită». 


■însuşi  Satan  fusese  întrebat  odată,  cu  prilejul  unor 
experimentări  spiritistice,  de  .  există  el,  ori  nu.  Şi  a  răs¬ 
puns,  în  scris,  cu  ajutorul  mediului:  «Eu  nu  exist»;  dar, 
.  găgăuţul  de  el,  imediat  a  adaus  a  se  tradâ,  iscălindu-se : 
«Satan». 

Aşâ,  ea  pe  un  fond  de  stofă  neagră  cusută  cu  fir 
alb,  este  brodată  şi  necredinţa  în  existenţa  spiritelor 
şi  mai  cu  seamă  negarea  existenţei  spiritelor  rele.  Ea 

însăşi  se  dă  de  gol.  < 

* 

Ei,  bine:  Nu  există  Draci? 

Să  ne  dăm  bine  seama  de  răspuns!  Răspunsul  îl 
cer  dela  sufletele  D-Voastre  şi  nu  dela  laboratoare  fizico- 
chimice. 

Dacă  nu  există  Drac,  atunci  nu  au  putut  fi  nici  în¬ 
drăciţi  şi  îndrăciri  pe  vremea  iui  Hristos.  Atunci  Hristos, 
care  ne  spune  rupt  ales  că  a  vindecat  îndrăciţi  şi  a  avut 
această  conştiinţă  despre  sine,  nu  este  nici  el  însuşi 
Fiul  lui  Dumnezeu.  Atunci  pe  Hristos,  ale  căruia  patimi 
mântuitoare  ne  stau  în  prag,  îl  scoborîm  la  treapta  filo¬ 
zofilor  păgâni  ai  Greciei,  ai  Romei,  ori  la  treapta  unui 
rabin  iudaic.  Atunci  atăcăm  dreptatea  Lui ;  tăiem  în  în¬ 
suşi  caracterul  Lui;  atunci  tragem  la  îndoială  pricina 
supraomenească  a  răului  în  lume;  atunci,  un  atare 
Hristos  nu  este  Fiul  lui  Dumnezeu ;  atunci  putem  călcâ 
în  picioare  întreagă  credinţa  creştinătăţii  despre  existenţa 
acelui  Dumnezeu,  care  are  un  atare  Fiu,  care  ni-a  spus 
că  a  vindecat  îndrăciţi,  cari  nu  ar  fi  fost  îndrăciţi. 

Cine  din  noi  îndrăsneşte  să  ridice  peatra  asupra 
divinităţii  lui  Hristos,  asupra  personalităţii  Dumnezeu- 
omului?  Cine  îndrăsneşte  să  iee  pe  sufletul  său  toate 
urmările  ce  vin  din  negarea  existenţei  personale  a  Dra¬ 
cilor  şi  a  lucrărilor  lor?  .  . 

Cine  din  noi  ia  pe  .sufletul  său  mai  cu  seamă  con¬ 
secinţele  practice,  din  vieaţă,  ale  atăror  rătăciri?  Căci, 
dacă  nu-s  Draci,  nu-i  nici  Dumnezeu  şi  legea  morală. 
Şi  atunci,  fără  de  sancţiunile  divine  ale  credinţei,  am 
putea  să  ne  ducem  şi  mai  departe,  netulburaţi  de  ere- 

dinţa  în  Dumnezeu  şi  în  existenţa  spiritelor  rele,  vieaţa 
ticăloşită  a  atâtor  pasiuni  vulgare,  cari  dau  signatura 
crizei  morale  şi  sociale,  în  care  ne  sbatem. 

Nu  este  Drac? —  Dar  a  cui  operă  este  aceea,  că 
se  distrug  credinţele  şi  altarele  mai  mult  că  ori  când? 
A  cui  operă  este  înlăturarea  idealismului  şi  a  moralei 
din  vieaţa  publică  ?  A  cui  operă  este,  că  bunurile  mo¬ 
rale  sunt  înlocuite  cu  cel  mai  înspăimântător  materialism 
şi  cu  goana  nebună  după  plăceri  vinovate  ?  A  cui  operă 
este,  că  pacea  şi  armonia  sunt  înlocuite  zilnic  prin  sfâ¬ 
şieri  drăceşti  şi  prin  certe  fără  de  capăt?  Cine  este  au¬ 
torul  atâtor  zavistii  din  lumea  de  azi? 

Cine  face,  că  In  locul  aptitudinei,  în  locul  cinstei 
şi  al  muncei  cinstite  să  se  cocoţeze  trufia  şi  ignoranţa, 
lovind  de  mal  pe  cel  slab  şi  marile  interese  obşteşti? 

Cine  face,  ca  să  răceastă  succesiv  căldura  cămi¬ 
nului  familiar,  şi  ca  desfrâul,  în  toate  formele  sale  po¬ 
sibile  şi  imposibile,  să  ţină  locul  virtuţii  de  odinioară? 

Cine  face,  ca  prea  adeseori  sufletele  noastre  să 
doarmă  pe  drăceasca  pernă  a  trândăviei  în  Hloc  de  a 
mai  gândi  la  ale  sufletului  şi  de  a  munci  fiecare  pentru 
binele  său  şi  al  ţării  ? 

Cine  le  face  pe  toate  aceste  şi  alte  rele?  Numai 
răutatea  omenească,  singură?  Nu.  Nu,  deoarece  atunci 
am  fi  la  marginea  prăpăstiei,  fără  nici  o  nădejde  de  în¬ 
dreptare.  Nu  e  de  vină  numai  relativa  răutate  a  firii 
noastre  omeneşti,  ci  de^vină  sunt  şi  Dracii,  cărora  le  place 
să  negăm  existenţa  lor.  Ei  lucră  de  multeori  prin  noi, 
dacă  ne  plecăm  lor.  Iar* arta  lor  de  a  ne  cuceri  este 
foarte  uşoară:  Ei  ne  măgulesc  slăbiciunile;  ei  ne  de¬ 
şteaptă  gândurile  şi  pornirile  spre  rău.  Dracul  este  pictat 
negru,  dar  pururea  e  văzut  în  culori  trandafirii.  Aşa  ni-o 
spune  un  proverb  finlandez.  Aceste  ispititoare  culori 
trandafirii  sunt  slăbiciunile  noastre  proprii. 

Un  profesor  universitar  şi  romancier  englez,  Charles 
Kingley,  zicea  în  veacul -trecut :  E  mult  mai  uşor  şi  mai 
plăcut  să  te  laşi  reformat  de  Dracul,  decât  de  Dumnezeu, 
deoarece  Dumnezeu  poate  să  îmbunătăţească  societatea 


numai  sub. o  condiţie:  ca  fiecare  să  înceapă  dela  sine 
însuşi.  Satan  însă,  din  contră  e  foarte  mulţumit  să  îm¬ 
bunătăţească  legile  şi  parlamentul,  cerul  şi  pământul, 
fără  să  pună  o  aşa  de  neruşinată  condiţie  personală,  ca 
fiecare  să  înceapă  opera  de  asanare  dela  sine  însuşi. 

Eu  cred,  că  acest  cuvânt  se  potriveşte  şi  stărilor 
noastre  desechUibrate,  din  societatea  noastră  şi  din 
vieaţa  noastră  publică! 

Există  Drac  în  sens  personal,  Doamnelor  şi  Dom¬ 
nilor!  Există  Drac,  —  şi  eu,  personal,  cred  că  el  su¬ 
gestionează  pe  cei  ce-1  neagă,  ca  să  nu  creadă  în  exi¬ 
stenţa  lui.  Există  Drac,  şi  numai  el  va  fi  inspirând  ştiinţa 
necredincioasă  şi  tulbură  atât  de  grav  vieaţa  omenească 
sub  raporturile  ei  nemorale  de  azi. 

Mai  ales  azi,  la  încrucişarea  mare  a  vremurilor  fără 
de  păreche  în  istorie  dela  venirea  lui  Hristos  încoaci,  — 
mai  ales  astăzi  când  e  vorba  de  a  restaura  lumea  în 
numele  lui  Dumnezeu,  şi  de  a  ne  întocmi  şi  uni  în 
mod  durabil  ţara  întregită  a  tuturor  visurilor  noastre 
din  trecut,  —  zic,  mai  ales  astăzi,  Dracul  face,  cum 
ni-o  spune  sf.  Petru  apostolul  (I  ep.  VI  5),  că  umblă 
prin  lume  ca  un  leu,  răcnind  şi  căutând:  pe  cine  să  în- 
ghiţă  dela  datoria  sa  cătră  Dumnezeu  şi  cătră  sufletul 
său  propriu  şi  dela  datoriile  cătră  lege  şi  ţară. 

Există  Drac,  şi  el,  după  cuvântul  sfântului  Pavel 
(Efes.  VI.  16)  îşi  aruncă,  nevăzut,  între  noi,  săgeţile  cele 
aprinse  ale  îndemnărilor  la  rău,  de  a  cleveti  în  dreapta 
şi  în  stânga,  de  a  critică  mult  şi  de  a  nu  isprăvi  nimic 
pozitiv. 

Există  Drac,  şi,  după  acelaş  apostol  (II  Cor.  IV.  4), 
el  este  Domnul  lumii  acesteia  şi  orbeşte  minţile,  ca  să 
nu  primească  evanghelia  Iui  Hristos. 

Există  Drac,  şi  despre  el  zice  Hristos,  că  este  tatăl 
acelora,  cari  fac  poftele  diavolului  şi  sunt  fii  ai  acestuia 
(Ev.  Ioan  VIII.  44). 

Există  Drac,  şi  după  vorba  românului,  el  are  multe 
fete,  —  şi,  poate,  mai  multe  decât  oricând !  —  pe  cari 
le  mărită  printre  noi.  Şi  tare  mă  tem,  că  va  fi  având  ’ 


Dracul  mulţi  mulţi  feciori  de  însurat,  ca  să  tulbure- 
prin  ei  virtutea  şi  candoarea  femeiască,  ce  ni-a  mai  ră¬ 
mas  în  jurul  căminelor  familiare. 

Există  Drac,  Doamnelor  şi  Domnilorf  Şi  dacă  el 
există,  Vă  îndemn  cu  cuvintele  lui  Hristos:  «Priveghiaţi 
şi  Vă  rugaţi,  ca  să  nu  intraţi  în  ispită»  (Mat.  XXVI  41). 

Vă  zic  cu  sf.  Iacov  (IV.  7):  «Supuneţi-vă  lui  Dum¬ 
nezeu,  şi  staţi  împotriva  diavolului,  şi  acesta  va  fugi, 
dela  voi». 

Vă  zic  cu  sf.  Pavel  (Efes.  VI.  10,  14),  care  fixează 
o  completă  armatură  spirituală  pentru  fiecare  creştin : 
«întăriţi* vă  întru  Domnul,  îmbrăcaţi-vă  în  armele  lui 
Dumnezeu;  încingeţi  mijlocul  vostru  cu  adevărul;  îm¬ 
brăcaţi  platoşa  dreptăţii;  gătiţi  paşii  voştri  în  calea  evan¬ 
gheliei  păcii;  luaţi  pavăza  credinţei;  luaţi  coiful  mân¬ 
tuirii;  încingeţi  sabia  spiritului,  care  este  cuvântul  lui 
Dumnezeu;  priveghiaţi  în  răbdare  şi  în  rugă». 

Astfel  făcând,  Dracul  nu  va  mai  avea  putere  asupra 
noastră.  Atunci  pacea  şi  îndestularea  ni  vor  reveni :  în 
suflete,  în  case,  în  vieaţa  singuraticilor  şi  în  vieaţa 
publică. 

Innoindu-ne  pe  noi  sufleteşte,  vom  pune  temei  sta¬ 
tornic  fericirii  noastre  individuale  şi  piatră  de  granit 
viitorului  acestei  ţâri!  Dk  Ght  Ci  ah  an  du. 


Moldova  la  sinodul  din  Florenţa  1439. 

In  studiul  de  sub  titlul  acesta,  publicat  în  «Revista  Teo¬ 
logică»,  din  1921  Nr.  1 — 3  din  nebăgare  de  samă,  am  întrelăsat 
a  spune,  că  dacă  protopopul  vicar  al  Moldovlahieî  Constantin , 
care  a  semnat  uniunea  florentină  din  1439,  poate  fi  identic  cu 
un  Constantin  canonic  al  bazilicei  Lateran  din  Roma,  tot  aşa. 
poate  fi  indentificat  arhiepiscopul  Moldovlahiei  Grigorie,  pri¬ 
beagul  din  1435—6,  cu  arhiepiscopul  mitropolit  Grigorie  din-- 
Lemberg,  dintre  anii  1455—1466. 

Grigorie  din  Lemberg  aveâ  un  sufragan  la  noi  în  Mol¬ 
dova,  deci  deşî  ocură  numai  cu  atributul  de  arhiepiscop,  e  şi; 
mitropolit  deodată. 

Episcopul  său  sufragan  din  Moldova  se  chiamă  loan  şi 
aparţinea  cinului  franciscanilor  minoriţi.  El  se  întitulâ:  Nos 
loannes  eadem  Deî  Oraţia  Episcopus  Moldaviensis,  Vicarius 
Valachiae  et  Podoliae,  Ordinis  Fratrum  Minorum  (Fr.  los.  Sulzer, 
Geschichte  des  transalpinishen  Daciens,  Wien  1781,  t.  III. 
pag.  547). 

Despre  acest  loan  mai  aflăm,  că  împreună  cu  şeful  său 
din  Lemberg,  Grigorie,  dau  indulgente  de  40  zile,  în  toamna 
anului  1455. 

Despre  episcopul  loan  se  mai  ştie  că  în  aceiaş  vreme  eră 
sufragan  şi  al  *  venerabilului»  episcop  din  Bălgrad,  Nicolae, 
(Hurmuzaki,  Documente  II,  I,  Nr.  6). 

loan,  ca  toti  ceice  l-au  precedat  şi  i-au  succedat,  a  fost 
numai  arhiereu  fără  dieceză;  ei  rezidau  în  claustrul  din  Siretin, 
Baia,  Bacău  şi  în  sfârşit  s’au  strecorat  Ia  Iaşi. 

Privitor  la  arhiepiscopul  Grigorie  din  Lemberg,  relevăm, 
că  în  4—9  Octomvrie  1406,  prezidează  conciliu]  din  Hotin,  con¬ 
vocat  de  voivodul  moldovenesc  Ştefan  cel  mare,  în  bunăinţă- 
legere  cu  Kazmev  IV,  regele  polon,  ca  să  soluţioneze  certele 
ecleziastice  şi  politice  dintre  cetăţenii  Rusiei,  Podoliei  şi  Moldovei. 

Păcat  că  nu  ştim  ce  chestiuni  bisericeşti  şi  de  stat,  au 
agitat  sufletele  prelatului  Grigorie  şi  a  principelui  Ştefan. 

Ştim  atâta  numai,  că  cu  privire  la  mai  multe  puncte  în 
principii  au  convenit.  Deslegarea  amănuntelor  s’a  amânat  pentru 
o  adunare  bisericească  viitoare,  care  nu  ştim  de  s’a  ţinut  ori  ba, 
(Hurmuzaki  o.  c.  II,  2;  Nrii  147  şi  525). 

Chiar  şi  numai  din  circumstanţa  aceasta  uşor  se  poate 
pricepe,  cum  de  papa  Sixt  IV,  în  1477,  ţine  a  împodobi  pe 
Ştefan  III.  cel  mare  cu  epitetul  de  « Adevărat  apărător  al  cre¬ 
dinţei* :  dilectum  suum  filium,  nobilem,  vinum  et  verum  Chri- 
stiande  fidel  athletam*.  (Augustin  Theiner ,  Vetera  monumenta 
Hungariae,  t.  II,  pag.  452—3). 

Vechea  noastră  cronică  îl  numeşte  *Sfânl» ;  nu  întru  atâta 
pentru  sfinţenia  vieţii  lui,  ci  pentru  repetatele  bătăi  ce  le  a  ad¬ 
ministrat  păgânilor  şi  pentru  ocrotirea  sfintelor  Iui  Dumnezeu 
biserici.  (I.  Manliu,  Curs  elementar  de  literatură,  Bucureşti  1881 
pag.  41,  la  adâus). 

Rezumăm:  Dacă  Grigorie  din  Lemberg  e  unul  şi  acelaş 
<~u  omonimul  din  Roma,  atunci  sigur  aparţine  ritului  occidental, 
şi  nu  mai  poate  fi  confundat  cu  binereputatul  bulgar  Grigorie 
Ţâmblac,  cum  socotiau:  Melhisedec  al  Romanului,  Xenopol  şi 
Sbiera. 

Asemenea:  Dacă  Grigorie  din  Roma  (1435—6)  e  acelaş 
cu  Grigorie  din  Lemberg,  (1455 — 1466)  nimic  nu  se  mai  îm¬ 
potriveşte,  <;a  Constantin  protoiereul  vicar  al  Moldovei  la  Florenţa, 
in  1439,  să  fie  unul  cu  Constantin  canonic  la  Roma. 

Că  Constantin  a  fost  papist,  se  evidenţiază  şi  din  faptul 
cunoscut,  că  Dămian  mitropolitul;  la  sinodul  ţinut  în  Constan- 
tinopol,  la  anul  1450,  împreună  cu  toţi  răsăritenii  a  abjurat 
unirea  cu  .Roma,  Vicarul  Constantin  Insă  nu  ştim  să  se  fi  lă- 
pădat  de  ea.  Nu,  căci  era  apusan  şi  de  neam  strein.  Tot  papist 
şi  nerqmân  a  fost  şi  Grigorie  arhiepiscopul  Moldovei,  pribeagul 
din  Roma  şi  mitropolitul  din  Lemberg. 

Cine  ar  dor!  să  adâncească  chestiunea  arhiereilor  apuseni, 
misionari,  vizitatori,  în  Moldova,  în  veacul  XV-lea,  caute  mo¬ 
nografiile:  W.  Schmidt,  Romano-catoHcii  per  Moldaviam  epis- 
copatus  et  rei  romano-catholicae  res  gestae,  Budapestini  1887. 
Konrad  Eubel,  Rdmische  Quartal  schrift,  anii  1898  şi  1903  Dr. 
Wladyslaw  Abraham ,  Bikupstwa  lacinskie  w.  Moldawii  w. 
Wieku  XIV  i  XV,  Lemberg  1902.  Aaner  Kâroly,  a  Româniai, 
magyar  telepek  tSrteneti  văzlata,  Temesvir  1908.  Gruia. 


Memoriu  pentru  recăsătorirea  preoţilor.1  • 

înalt  Prea  Sfinţite  Stăpâne / 

Răsboiul  prin  care  am  trecut  a  secerat  vieţi,  a  înăsprit  ra¬ 
porturi  şi  acum,  când  se  termină,  iasă  adânci  răni  în  organis¬ 
mul  social. 

•  Printre  cei  întâi  chemaţi  ca  să  le  vindece  suntem^ şi  noi 
clericii,  cari  avem  datoria  şi  dreptul  de  a  «propoveduî  Evam 

ghelia  la  toată  zidirea». 

- - 

1  Acest  memoriu  a  fost  adresat  i.  ;P.  S.  S.  Mitropolit-Primat  şi  St. 
tSinod  de  cătră  70  de  preoţi. 

Sub  înalta  oblăduire  a  înalt  Prea  Sfinţiei  Voastre  şi  a  ce¬ 
lorlalţi  Stăpâni  ai  noştri  muncim  pe  cât  ne  pot  ajută  puterile,, 
nădăjduind  totdeauna  In  ajutorul  Domnului  Hristos,  care  pe  cele 
neputincioase  le  întăreşte,  iară  pe  cele  de  lipsă  le  împlineşte^ 
şi  în  ajutorul  Stăpânilor  noştri  pământeşti,  cari  ne  sunt  părinţi 
sufleteşti  şi  caii  ca  pe  nişte  fii  ne  ajută,  ne  încurajează  şi  ne 
mângăe  în  ciasurile  grele. 

Cătră  înalt  Prea  Sfinţia  Voastră  şi  cătră  întreg  Sfântul; 
Sinod  arhieresc  âl  sfintei  noastre  Biserici  ortodoxe  autocefale 
române  se  îndreaptă  acum  o  plângere  scrisă,  dupăce  ea  a  fost 
oftată  în  miile  de  case  în  -  care  durerea  pierderei  unei  soţii 
veneâ  să  strice  cuibul  familiar  ai  unui  preot.  Ea  vine  în  nu¬ 
mele  preoţilor  văduvi,  în  numele  copiilor  rămaşi  fără  mamă  şi 
a  căminelor  în  care  mj  mai  răsare  soarele  căsniciei. 

Nimic  in  lumea  aceasta  nu  se  întâmplă  fără  voia  Atot¬ 
puternicului  Dumnezeu.  Poate  că  şi  aceste  ispite  a  despărţirii 
timpurii  dintre  cei  legaţi  să  ţie  un  cămin  este  o  economie  a 
lui  Dumnezeu.  Şi  de  sigur  tot  o  economie  a  Lui  este  şi  polta 
în  om  de  a  dori  iarăşi  căsătoria  spre  împlinirea  poruncei  bine¬ 
cuvântate:  «Creşteţi  şt  vă  înmulţiţi*.  (Geneza.  Cap,  I.  Vrs.  28)_ 

Aici  se  vede  legea  naturală  pe  care  trebue.să  o  consfin¬ 
ţească  legea  pozitivă. 

însăşi  legea  naturală  se  pare  că  a  luat  oarecare  laxitate 
prin  urmările  păcatului  original  care  a  alterat  şi  a  pătat  pe  om. 
De  aceea  a  trebuit  să  vie  Domnul  nostru  Isus  Hristos  pentruca 
«să  caute  şi  să  mântuiască  pe  cel  pierdut»,  să.  ridice  pe  urne- 
rile  Sale  nenorocirea  ce  apăsă  omenirea  şi  să  o  mântuiască. 
Ale  Lui  sunt  cuvintele:  «Milă  voiesc  şi  nu  jertfă»;  a  Lui  este 
iertarea  până  «de  şaptezeci  de  ori  câte  şapte»  şi  din  gura  Luh 
a  eşit  porunca  «Celce  însetează  să  vie  la  mine»,  ca  şi  «Celce 
vine  la  mine  nu-1  voi  scoate  afară».  El  ne  îndeamnă  să  aducem 
cazurile  cele  grele  «înaintea  Soborului». 

«La  Sobor»  venim  noi  astăzi  cu  plângerea. 

A  depune  în  ea  argumente  ar  fi  de  prisos,  pentrucă  lu¬ 
minatele  feţe  ale  Soborului  ne  sunt  cunoscute  ea  erudite  şi  ca> 
neîntrecute  în  slova  şi  în  înţelegerea  Scripturilor.  A  depune 
lacrimi  ni-ar  fi  greu  —  pentrucă  ele  şi-au  secat  izvorul,, 
căci  «cu  laerămile  noastre  am  udat  aşternuturile  noastre*  şj* 

Stăpânii  noştri  de  pe  vremuri  nu  au  fost  o  clipă  străini  de  du¬ 
rerile  noastre.  Această  înaltă  participare  la  durerile  noastre  a 
fost  adesea  mâna  care  ne-a  ridicat  ca  nu  cumva  să  se  împedece 
piciorul  nostru  şi  să  cădem. 

Am  călcat  peste  aspida  şi  vasiiiscu!  trupului,  dar  pentru 
păcatele  noastre  cele  multe  ni-se  bolnăveşte  trupul,  ni-se  slă¬ 
beşte  sufletul  şi  de  aceea  cădem  înaintea  înalt  Prea  Sfinţiei 
Voastre  şi  a  Înaltului  Sobor  cu  plângerea  noastră. 

Recăsătorirei  preoţilor  se  opun  canoane  şi  legi  şi  pentru 
ea  militează  marea  lege  a  naturei  şi  toată  legea  pozitivă.  De 
aici  vine  împărecherea.  Deoparte  stă  legea  naturală  pusă  de 
Dumnezeu  în  om  şi  legea  pozitivă  a  Vechiului  şi  Noului  Testa¬ 
ment,  iară  de  alta  stau  o  parte  din  sfintele  canoane  şi  o  tra¬ 
diţie  care,  nu  arareori,  şi-a  avut  excepţiunile  sale. 

In  timpul  nostru  chestiunea  aceasta  a  luat  un  avânt  pu¬ 
ternic  şi  a  prins  în  lupta  ei  persoane  cari  merită  toată  stima 
pentru  ştiinţa  şi  moralitatea  lor,  ca  şi  pentru  faptul  că  au  îm¬ 
brăţişat  o  chestiune  care  pe  ei,  personal,  nu-i  importă  de  loc. 
In  fruntea  lor  stă  canonistul  Nicodem  Milaş,  doctor  în  teologie, 
episcop;  lui  ii  urmează  protoprezviterii :  Dr.  Vasile  Găină,  Dr. 
Emilian  Voiutschi  şi  Dr.  N.  Oheorghiu,  profesori  la  facultatea 
de  teologie  din  Cernăuţi;  preotul  Vichentie  Simiganovschi  din 
Bucovina;  preoţii  Ioan  Severin  şi  I.  C.  Beldie,  precum  şi  mireni 
ca;  Dr.  Const,  Erbiceanu  şi  Dr.  D.  G.  Boroianu,  profesori  la 
facultatea  teologică  din  Bucureşti -şi  magistratul  1.  N.  Tănăsescu, 
din  vechiul  Regat. 1 

In  mai  puţin  de  15  ani  această  chestiune  s’a  desbătut  mai 
mult  ca  oricare  alta  din  cauză  că  ea  voiâ  o  soluţiune  aşteptată 
în  Biserica  ortodoxă  cu  aceeaşi  dorinţă  cu  care  Însetatul  poate 
strigă:  «Adă-mi  o  picătură  de  apă  de-mi  răcoreşte  limba,  căci 
grozav  mă  chinuesc». 

Recăsătorirei  preoţilor  se  opun  precis :  canonul  al  6-lea  al 
Sinodului  Trulan;  se  opun,  apoi,  mâi  mult  sau  mai  puţin,  can. 
3  Trulan,  —  can.  25,  17  şi  18  Apostolic,  —  24  şi  27  ale  Sft. 
Vasile  şi  can,  I.  al  Sinodului  din  Neocezareia. 

Nu  vom  argumentă,  ci  vom  rugă  cu  smerenie  şi  lacrămi. 

’  Prea  Cuviosul  Arh.  Iuliu  Striban,  profesor  şi  Drul  I.  Mihălcescn 
profesor  la  facultatea  teologică  din  Bucureşti. 

Să  aducem  aminte  că  şapte  secole  din  timpurile  primare  Sf. 
Biserică  nu  a  oprit  această  recăsălorire  a  preoţilor,  dar  —  ce*i 
mai  mult,  —  se  dau  cazuri  de  Episcopi  recăsătoriţi  şi  cărora 
nimeni  nu  le-a  negat  darul  şi  exercitarea  competinţelor  darului? 
Sau  să  desgolim  cazul  că  aproape  nimeni  dintre  preoţii  văduvi 
nu  au  putut  scăpă  de  acuzarea  publică  pentru  faptul,  că  se 
păreâ  suspectă  orice  persoană  femenină  ce  i-ar  fi  călcat  casa, 
lucru  ce  stângeneâ  şi  ofeleâ  cel  puţin  jumătate  din  rostul 
muncei  sale? 

Nu  vom  pricinuî  pricinuiri  întru  păcate! 

Să  vă  aducem  dovada  căminelor  noastre  răvăşite  şi  aproape 
desfiinţate  din  lipsa  gospodinei  harnice,  pricepute  şi  cu  tragere 
de  inimă,  să  vă  tnfăţişem  icoana  tristă  a  urmaşilor  noştri  după 
trup  crescuţi  departe  de  ochiul  blând  al  unei  mame  iubitoare; 
sau  să  ne  descriem  pe  noi  înşine  cu  întregul  cimitir  al  iluziilor 
noastre  şi  cu  tot  catalogul  durerilor  noastre? 

Nu,  pentrucă  nu  voim  să  argumentăm! 

Ne  însuşim  concluziile  unuia  dintre  autorii  de  mai  sus, 1 
şi  Vă  rugăm  să  binevoiţi  a  le  luă  în  cercetare  cu  înaltul  Sinod 
arhieresc  şi  a  ne  satisface,  satisfăcând  în  noi  o  întreagă  ceată 
de  suferinzi  şi  tămăduind  o  rană  care  de  1400  ani  sângerează 
în  trupul  Bisericii  Mântuitorului. 3 

Aceste  concluzii,  prin  care  recăsătorirea  preoţilor  ar  putea 
fi  rezolvată,  sunt  următoarele: 

1.  Convocarea  unui  Sinod  Ecumenic  care  sâ  revie  asupra 
canoanelor  numite.  De  o  astfel  de  revenire  Sfintele  Sinoade 
Ecumenice  nu  au  fost  străine.  Aşâ  canonul  12  Trulan  casează 
pe  5  Apostolic;  8  Trulan  şi  al  şaselea  a!  Sinodului  al  Vll-lea  cas- 
sează  pe  37  Apostolic;  16  Trulan  pe  15  Neocezareia,  etc. 
Schimbările  acestea  au  fost  necesitate  de  procesele  sociale  prin 
care  a  trecut  Biserica. 

Răscrucea  timpului  prezent  este  din  acelea  care  cer  schitm 
bări.  Astăzi  însă,  nu-i  posibilă  strângerea  unui  Sinod  Ecumenic. 
Tranşarea  definitivă  nu  se  poate  face,  căci  la  ea  nu  poate  năzuî 
decât  numai  o  competenţă  de  aceeaş  valoare  canonică. 

1  Vezi  revista  bisericească  «Amvonul»,  anul  1913,  Bucureşti. 

1  Din  cei  zece  mii  de  preoţi  din  România  întregită  sunt  văduvi  două 
mii  şi  cinci  sute. 

2.  înţelegerea  prin  «Consensus  totius  ecclesiae  dispersae» 
îşi  are  întârzierea  ei. 

3.  Bisericile  Autocefale  îşi  îndeplinesc  adesea  nevoile  lor 
în  consens  cu  nevoile  naţionale  şi  sociale  şi  adesea  aproape 
în  contra  dispoziţiuniior  mai  vechi  bisericeşti.  Ultima  şi  cea 
mai  potrivită  soluţie  este: 

4.  Dispensa  episcopală  individuală.  Episcopul  este  idealul 
vieţii  pe  pământ;  este  soarele,  cel  fără  pată,  din  care  primeşte 
raze  de  lumină  şi  căldură  turma  cea  cuvântătoare;  simbolul 
blândului  răstignit  pe  Golgota;  magazia  cea  nedeşertată  a  darului 
Iui  Dumnezeu  pe  pământ.  El  este  plenitudinea  darului  preoţiei. 

Cu  toate  protiile  harice  pe  care  le  are  Episcopul,  totuşi, 
nu  se  găseşte  un  singur  canon,  care,  în  specie,  să-i  dea  dreptul 
de  a  dispensă.  Acest  drept  curge  din  puterea  harică  «de  a  legă 
şi  deslegâ,  celece  se  întâmplă  în  popor».  (Matei  XVI.  Vrs.  19; 
XVIII.  Vrs.  18;  loan  XX.  Vrs.  23).  Apoi  can.  12  al  Sinodului  L 
Ecumenic  vorbeşte  despre  «a  fi  slobod  Episcopul  a  socoti,  şi 
ceva  mai  iubitor  de  oameni»  adecă  a  dispensă,  a  lăsă  ca  inima 
să  dicteze  legii,  după  cuvântul  «milă  voiesc  iară  nu  jertfă». 
Iar  can.  10  al  Sinodului  de  Ancira  amintind  de  diaconii  cari 
s’au  însurat  zice,  că  «să  fie  în  slujba  lor,  pentrucă  s’a  dat  lor 
voie  de  cătră  Episcopul»,  adecă  pentrucă  i-a  dispensat  Episcopul. 
Deci,  bazaţi  —  pe  acestea,  Episcopii  au  dat  dispense  în  special 
la  căsătorii. 

Tot  Ei,  fiecare  în  parte,  vor  putea  ca  să  dea  această  dis¬ 
pensă  socotind  amănunţit  fiecare  caz  şi,  —  dacă  ne  este  permis 
a  spune,  —  vulnerând  legea  vor  tămădui,  astfej,  o  rană  veche 
şi  dureroasă,  dând  Bisericei  persoanele  de  prea  multeori  alese 
şi  sfinţite  prin  darul  hirotoniei  a  atâtor  preoţi,  cari  sufăr  un  jug 
şi  o  ispită  pe  care  şi  Sfântul  Pafnutie,  —  eremitul  cu  multă 
reputaţie,  —  îl  socoteâ  prea  greu. 

Nădăjduind  în  bunăvoinţa  înalt  Prea  Sfinţiei  Voastre,  şi 
a  Sfântului  Sinod  arhieresc  al  Sfintei  noastre  Biseriei  ortodoxe 
autocefale  române,  căruia  Vă  rugăm  a  depune  plângerea  noa¬ 
stră,  —  îndrăznim  A  Vă  rugă  să  ne  consideraţi  ai  înalt  Prea 
Sfinţiei  Voastre  prea  plecaţi  şi  prea  supuşi  fii  duhovniceşti. 

(Urmează  iscăliturile  celor  70  de  preoţi.) 

O  traducere  catolică  a  Bibliei. 

Cercetăriîe  filologice  întreprinse  de  teologia  mo¬ 
dernă  asupra  textelor  biblice  au  adus  exegezei  incon¬ 
testabile  servicii.  Rezultatele  obţinute  m  această  direcţie 
ne  înlesnesc  tot  mai  mult  Înţelegerea  adevărurilor  pro¬ 
povăduite  de  Mântuitorul  şi  de  apostolii  săi. 

Evanghelia  a  fost  vestită  —  în  forma  ei  primitivă  — 
în  limba  unui  neam  anumit  şi  mai  ales  în  a  unei  vrenţi 
anumite.  Consecvenţa  firească  a  acestyi  fapt  este,  că 
numai  cunoaşterea  temeinică  a  acestor  factori  —  de 
natură  externă  ce  e  drept,  totuş  de  cea  mai  mare  im¬ 
portanţă  —  ne  dă  posibilitatea  de  a  distingd" :u  tot  mai 
multă  claritate  ceeace  e  accidental,  trecător,  de  ceeace 
e  vecinie  în  cuvântul  cuprins  în  scripturile  sfinte. 

Adevărat  că  importanţa  exagerată  ce  li-a  atribuit-o 
teologia  modernă  cercetărilor  limbistice  a  dus  la  exces 
de  pedanterie  măruntă  şi  unilaterală  —  în  critica  tex¬ 
telor,  ca  şi  în  interpretarea  acestora.  Faptul  acesta  însă 
nu  răstoarnă  valoarea  constatării  noastre,  ci  din  potrivă. 
Exagerarea  e  inerentă  oricărei  inovaţii,  mai  ales  când 
e  vorba  âe  inovaţii  metodologice.  Ea.  naşte  însă  în 
chip  firesc  şi  reacţia,  care  canalizează  curentul  în  matca 
lui  normală. 

* 

O  nouă  traducere  a  Bibliei  trebue  să  fie  uri  eve¬ 
niment  literar.  Să  vedem  cum  se  prezintă  sub  acest  ra¬ 
port  noua  traducere  a  profesorului  dela  facultatea  de 
teologie  catolică  din  Viena,  Nivard  Schlogl. 

Autorul  nu  uită  să  ne  spună  din  capul  locului,  că 
strădania  sa  dă  publicului  «cea  dintâiu  traducere  corectă 
şi  cu  adevărat  germană»  a  Bibliei.  Având  dreptate 

«chiar  —  n’ar  trebui  s’o  spună.  Gestul  are  ceva  din 
spiritul  de  reclamă  Americană.  Şi  asta  nu  e  compatibil 
cu  seriositatea  şi  modestia  pe  care  ne-am  deprins  a  o 
vedeâ  şi  preţui  —  mai  ales  la  oamenii  de  ştiinţă.  Şi 
apoi  am  mai  înţelege  —  cu  toate  că  nu  am  aproba  —  să 
uite...  traducerile  protestante  anterioare  (Luther,  de 
Wette,  Weizsăcker  ş,  a‘.)  dar  a  trece  oarecum  la...  coş 
până  şi  rodul  ostenelilor  înaintaşilor  săi  catolici  —  asta 
n’o  mai  înţelegem.  Aici  credem  c’a  greşit  Schlogl :  omul 
de  ştiinţă  ca  şi  creştinul  catolic. 

Osanalele  cu  cari  a  fost  primită  lucţarea  de  presa 
catolică,  sânt  explicabile,  totuşi  mai  puţin  justificate. 
Să  vedem,  de  ce. 

Criticii  i-au  dat  —  şi,  principial,  cu  toată  dreptatea  — 
o  mare  importanţă  faptului,  că  Schlogl  a  avut  fericita 
inspiraţie  de  a  traduce  în  versuri  părţile  de  un  deosebit 
caracter  poetic.  Numai  cât  inovaţia  nu  e  a  traducă¬ 
torului  nostru,  ci  a  înaintaşilor  săi,  pe  cari  criticii  par 
a  nu*i  cunoaşte,  ori  cel  puţin  a  se  face  că-i  uită. 

Traducerea  e  însoţită  şi  de  note  lămuritoare,  in- 
struttive  în  mare  parte  —  totuşi  tendenţioase  şi  doctrinare 
pe  alocurea.  Aşa  de  pildă  la  parabola  fiului  pierdut 
*(Luca  15,  11):  «Un  om  aveâ  doi  fii...»  Schlogl  explică: 
«păgânismul  şi  iudaismul»,  explicare  pe  cât  de  şematică, 
pe  atât  de  arbitrară.  Ea  surpă  însăşi  temelia  parabolei 
şi  i  îngreuiază  ori  răpeşte  chiar  înţelesul  ei  profund 
omenesc  şi  plasticitatea  plină  de  vieaţă. 

Presbyteros- ul  grecesc  îl  traduce  prin  «preot».  Ade¬ 
vărat  că  obârşia  filologică  a  cuvântului  «preot»  (Prister, 
petre  etc.)  trebue  redusă  la  grecescul  presbyteros.  Dar 
de  aici  nu  urmează  că  presbyteros-ul  din  textele  biblice 
-ar  însemnă  nici, mai  mult  nici  mai  puţin  decât  «preot». 
In  accepţia  de  astăzi  a  cuvântului.  El  însemnează  «(mai) 

bătrân».  Aşa  l-au  şi  tradus  cei  mai  mulţi.  Traducerea* 
lui  Schlogl  este  dată  printr’o  interpretare  dogmatică. 

In  acelaş  câmp  se  află  traducătorul  şi  atunci,  când 
tălmăceşte  pe  adelfos  (frater)prin  Wetter  =  văr,  rudenie  — 
şi  nu  prin  «frate»,  interpretând  cuvântul  biblic  în  sensul 
dogmei  despre  fecioria  mumei  lui  Isus. 

Euloqein  (benedicere)  şi  euhăristein  e  redat  la  Schlogl 
consecvent  prin  «a  preface»,  câtă  vreme  aceste  cuvinte 
nu  însemnează  decât  «a  binecuvântâ»,  dar  autorul  nu 
traduce,  ci  interpretează  cuvântul  biblic  în  sensul  dog¬ 
mei  despre  prefacere. 

Forţată  este  traducerea  lui  pneuma-pneumatikos  (Rom. 
1,  4  —  loan  20,  22)  prin  «supranatural»,  cu  toate  că 
«duh»  şi  «duhovnicesc»  acoper  pe  deplin  înţelesul  amin¬ 
titelor  cuvinte  greceşti. 

Iată  cum  tălmăceşte  Schlogl  versul  17  din  cap  3 
al  epistolei  II  Corinteni:  Denn  der  fierr  ist  Gott;  und 
wo  gott  der  Herr  ist,  ist  Freiheit».  Prin  această  împă* 
rechere  de  cuvinte  traducătorul  a  spus  cel  mult  un  ade¬ 
văr  incontestabil, ,  dar  nu  a  dat  o  traducere  corectă  a 
textului  original.  Iar  aici  despre  aceasta  e  vorba.  * 

Vrând  poate  să  dea  textului  o  formă  cât  mai  apro¬ 
piată  de  concepţia  catolică  despre  graţia  divină,  Schlogl 
traduce  versul  din  Mat.  22,  14  aşa:  «Deşi  toţi  sânt 
chemaţi,  numai  puţini  îşi  pun  în  acţiune  (îşi  valorifică)- 
alegerea  lor».  Ceeace  am  spus  mai  sus,  o  spunem  şi 
aici:  O  fi  cuprinzând  această  afirmaţie  un  adevăr,  dar 
nu  mai  este  o  traducere  exactă,  ci  o  contrafacere  prim 
interpretare  a  textului  original. 

întrebarea  firească  pe  care  ne-o  punem  la  capătul 
acestor  observaţii  este  următoarea:  Poate  aveâ  tradu¬ 
cerea  Iui  Schlogl  pretenţia  obiectivităţi!  ştienţifice,  aşa 
cum  ne-o  recomandă  autorul,  ori  în  măsura  laudelor 

ce  i.  s’au  adus  de  presa  catolică?  Mai  că  n’am  putea-o 
crede.  Şi  asta  din  simplul  motiv  de  ordin  metodologic, % 
că:  dacă  biserica  este  chemată  să  tâlcuiască  înţelesul 
scripturilor  sfinte,  să  scoată  din  text  învăţături  şi  să  le 
formuleze  Jntr’un  crez,  care  să  sintetizeze  principii  de 
orientare  religioasă  pentru  credincioşii  săi  —  traducă¬ 
torul  are  cu  totul  altă  chemare.  El  are  să  traducă,  cu 
cât  mai  multă  precizie  şi  claritate,  textul  primitiv  dintr’o 
limbă  în  alta.  Atât.  Dacă  totuş  m^i  are  ceva  de  spus, 
o  poate  face  în  notele  explicative.  Nici  într’un  caz. 
Asta  însă  nu  se  admit  intercalări  şi  lămuriri  în  text 
mai  ales,  când  traducerea  are  pretenţia  caracterului 
ştienţific. 

♦ 

\  ... 

Iar  acum  un  amănunt  interesant  şi  enigmatic. 

Această  traducere  cu  indicii  de  vădită  tendinţă  ca- 
tolicizătoare,  a  fost  trecută  de  cătră  sf.  Scaun  pe  «in» 
dex»-ul  cărţilor  oprite  (vezi  decretul  din  16  Noemvrie 
1921,  aprobat  de  papa  Benedict  XV.  Ia  16  Ianuarie  1922)- 
Motivul  opreliştei  nu  este  cunoscut.  Probabil  procedeul 
critic  pe  care  l-a  urmat  Schlogl  Ia  traducerea  textului. 
Aşâ  de  pildă  traducătorul  contestă  âutenticitatea  versului 
7  din  epistola  I  a  lui  loan  cap  5  —  cu  toate  că  biserica 
papală  îl  consideră  drept  «authentîcum  textum  Sancti 
Iohannis». 

Se  vede  că  gestul  pontifical  nu  a  desamăgit  prea 
mult  pe  autor,  căci  de  curând  a  scos  de  sub  tipar  şi 
prima  parte  a  Testamentului  vechiu  (până  la  cartea  l 
Samuil).  Fireşte,  o  să*i  urmeze  şi  restul.  Ba  mai  mult  t 
Schlogl  lucrează  dejâ  şi  la  traducerea  Talmudului. 

N.  Colan. 


f 

Pocăinţa  Măriei  din  Magdala. 

V  .  (Luc.  7.  36—48). 

Meditaţie. 

Am  păcătuit,  să  ne  împăcăm  iarăş  cu  Dumnezeu.  Să  luăm 
'pildă  dela  Maria  Magdalena.  Ea  a  păcătuit,  însă  s’a  întors  şi 
a  făcut  pocăinţă:  Hristos  a  primit-o  şi  prin  sfinţenia  vieţii  ei 
şi-a  expiat  apoi  păcatele.  Să  medităm  asupra  pocăinţei  ei, 
asupra  primirii  el  de  Hristos  şi  asupra  vieţii  pe  care  a 
dus-o  după  întoarcere. 

Pocăinţa  Magdalenei.  Adânc  căzuse  ea,  o  ştim  căci  în 
toată  cetatea  eră  cunoscută  ca  «păcătoasă»;  despre  ea  se  spune 
«dintru  care  scosese  şapte  draci»  Mântuitorul  (Mc.  16.  9),  far 
acum  «iartă-$e  păcatele  ei  cele  multe».  Multe  va  fi  auzit  ea 
despre  Hristos,  de  bunăseamă  îl  va  fi  şi  văzut.  Va  fi  întâlnit 
o  privire  de  milă  în  ochiul  Său  blând,  va  fi  auzit  cuvântul  ieşit 
din  gura  Lui  şi  inima  ei  s’a  cutremurat.  Şi-a  văzut  prăpastia 
adâncă  spre  care  mergeă,  şi-a  cunoscut  întreagă  urâciunea  su¬ 
fletului  ei,  nerecunoştinţa  ei  faţă  de  Dumnezeu,  ziditorul  şi  stă- 
.  {fânul  ei.  Se  hotărî  să  se  întoarcă,  să  se  pocăiască  şi  să  se 
împace  de  nou  cu  Dumnezeu.  Dea  Dumnezeu  să  întâlnim 
aceiaş  privire  blândă  şi  iertătoare,  care  să  ne  îndemne  la  în¬ 
toarcere  şi  pocăinţă:  căci  dacă  ne  dăm  seama  de  multele  da¬ 
ruri  de  care  ne-aţH  împărtăşit  în  vieaţă,  vom  cunoaşte  că  de¬ 
părtarea  noastră  de  cătră  Dumnezeu  este  neasemănat  mai  vred¬ 
nică  de  pedeapsă,  decât  păcătoşenia  vieţii  Magdajenei. 

Cât  de  sinceră  a  fost  întoarcerea  ei.  Sinceră,  supra-' 
'  naturală,  pornită  nu  din  "consideraţii  pământeşti,  ca  să-şi  repare 
bunul  nume,  nici  pentrucă  ar  fi  fost  respinsă  de  curtezanii  ei 
şi  osândită  de  lume,  ci  din  îndemnul  cet  mai  nobil,  cel  mai 
desăvârşit,  din  dragoste  cătră  Dumnezeu:  «că  a  iubit  mult»,  şi 
în  consecinţă  a  rupt-o  definitiv  cu  păcatul. 

Părerea  ei  de  rău  a  fost  plină  de  umilinţă.  N’a  în¬ 
drăznit  să  se  arate  in  faţa  Mântuitorului.,  Plecată  în  genunchi, 
pe  din  dos  se  apropie  de  Domnul,  ca  să-i  spele  picioarele. 

Pe  lângă  toată  părerea  de  rău  şi  frângerea  inimei  nu  este 
descurajată,  nu  se  îndoeşte,  ci  e  plină  de  încredere.  A 


cunoscut  îndeajuns  biţnătatea  şi  mila  Domnului,  deşi  nu  văzuse 
încă  dovada  cea  mai  desăvârşită  despre  aceste,  moartea  Sa  pe 
cruce. 

Întoarcerea  ei  este  plină  de  curaj.  Ce  jertfă  a  adus! 
in  ziua  mare  apare  în  haină  de  pocăinţă  scăldată  în  lacrimi, 
face  pocăinţă  publică  sub  ochii  tuturora;  nu-i  pasă  de  vorbele 
celor  dela  masă,  cărora  le  va  fi  sărit  în  ochi  o  astfel  de  purtare 
cu  prilejul  unui  prânz  dat  în  cinstea  unui  oaspe  mare,  nu-i 
pasă  de  clevetele  lumii,  a  curtezanilor  ei  de  altădată. 

Cu  părerea  de  rău  împreună  şi  satisfacerea.  A  păcătuit 
înaintea  lumii,  Înaintea  oamenilor  vrea  să  facă  şi  pocăinţă:  să 
ştie  lumea  că-î  pare  rău  de  rătăcirile  ei;  a  dat  lumii  sminteală: 
vrea  să  îndrepteze  totul.  Pe  cum  a  slugit  până  acum  păcatului 
vrea  să  facă  destul  pentru  păcatele  sale.  Ochii  ei,  cari  atât  de 
mult  au  înşelat,  nu  pot  vărsă  acum  destule  lacrimi.  împlineşte 
deplin  cuvântul  psalmistului :  «Râuri  de  lacrimi  izvoresc  ochii 
mei  că  n’au  păzit  legea  ta»  (Ps.  118.  136).  Lacrimile  îi  curg 
atât  de  bogat,  încât  poate  spălă  cu  ele  picioarele  Domnului. 
Cu  părul  capului  ei,  de  care  eră  atât  de  mândră,  acum  îi  şterge 
picioarele.  Mirul  cu  care  se  ungeâ  pentru  a  ispiti  pe  alţii  la 
păcat  îl  foloseşte  acum  pentru  a  unge  picioarele  Mântuitorului. 
Gura  şi  limba  ei  închinate  păcatului  mărturisesc  prin  sărutarea 
picioarelor  pocăinţa  ei  sinceră,  inima  ei  dată  cu  totul  lucrurilor 
lumii  şi-o  închină  acum  cu  totul  dumnezeescului  Mântuitor. 
Adevărată  pocăinţă,  măreaţă  şi  plăcută  lui  Dumnezeu:  de  ar  fi 
pocăinţa  noastră  In  acelaş  chip. 

Primirea  din  partea  Mântuitorului.  Ce  atitudine  are 
Mântuitorul  faţă  de  ea?  O  priveşte  cu  iubire,  nu  o  respinge, 
cum  ar  fi  fost  să  facă,  după  mentalitatea  şi  inima  împetrită 
a  fariseului,  că  «eră  o  păcătoasă».  Nu-i  face  nici  măcar  repro¬ 
şuri  pentru  vieaţa  ei  păcătoasă,  dupăcum  ar  fi  meritat  Câtă 
vreme  păcătosul  se  acuză  însuşi,  să  face  sieşi  pârâş.  Domnul 
tace,  făcându-i-se  milă.  El  ingădue  manifestarea  smerită  a  sim- 
^emîntelor  ei,  a  dispoziţiunei  de  pocăinţă  —  o  apără  chiar  faţă 
de  fariseu  —  scoate  în  evidenţă  in  faţa  lui  purtarea  ei:  «Vezi 
pe  această  femee,  am  intrat  în  casa  ta,  apă  pe  picioarele  mele 
n’ai  dat,  iar  aceasta  cu  lacrimi  mi-a  udat  picioarele  mele  şi  le-a 
şters  cu  părul  capului  ei».  El  scoate  din  aceasta  concluzie  că 

şi  iubirea  ei  este  mult  . mai  adâncă,  mai  intimă  decât  a  găzdui- 
torului  său.  Şi  o  asigură  de  iertarea  tuturor  păcatelor:  «Iartă  ţi-se 
ţie  păcatele  tale».  Ii  dărueşte  inimei  sfâşiate  pacea:  «mergi  în 
pace».  Aşa  se  ridică  păcătoasa  dela  picioarele  Mântuitorului 
îndreptată,  plină  de  dar,  de  pace  şi  bucuria  inimei.  De  acum 
ea  devine  un  copil  alintat  al  dragostei  iertătoare,  pe  care  Hri- 
stos  11  dărueşte  şi  cu  alte  noui  binefaceri.  Din  călătoria  mi¬ 
siunii  Sale  de  apostolie  se  abate  la  casa  ei ;  ea  poate  să  şadă 
la  picioarele  Lui,  să-l  asculte  cuvântul  mângăitor  şi  plin  de  în¬ 
văţătură  mântuitoare.  Altădată  i-a  luat  apărarea  faţă  de  Iuda, 
cu  acel  prilej  când,  ca  o  nouă  dovadă  a  iubirei  ei  şincere,  a 
adus  un  alabastru  cu  mir  de  mult  preţ  şi  l-a  turnat  pe  capul 
şi  pe  picioarele  Lui:- «Pentruce  faceţi  supărare  femeii?  că  bun 
lucru  a  făcut  cu  mine»;  atât  de  mult  a  plăcut  Domnului  această 
dovadă  de  iubire,  încât  i-a  făcut  minunata  făgăduinţă  şi  pro- 
rocie:  «Amin  grăesc  vouă:  Oriunde  se  va  propovedui  evan¬ 
ghelia  aceasta  în  toată  lumea,  zice-se-va  şi  ce  a  făcut  aceasta 
într’u  pomenirea  ei»  (Mat.  26.  6.  u;  Marc.  14.  3.  u;  Io.  12.  3  u). 

La  dorinţa  ei  tainică  săvârşeşte  minunea  mare  de  a  învia 
pe  fratele  ei  Lazar,  ce  de  4  zile  zăcea  in  groapă.  O  altă  do¬ 
vadă  a  dragostei  Domnului  cătră  ea  este  că  i-se  arată  printre  cei 
dintâi  după  scularea  din  morţi,  ca  să  o  mângâie.  Iată  strălucitoarea 
dovadă  a  dragostei  şi  bunătăţii  dumnezeeşti  cu  care  Mântuitorul 
primeşte  şi  îmbrăţişează  şi  pe  cei  mai  mari  păcătoşi.  Pilda 
Măriei  să  ne  fie  şi  nouă  îndemn  şi  încurajare  ca  să  ne  apro¬ 
piem  de  Hristos  cu  suflete  gata  de  pocăinţă.  El  ne  va  ieşi 
întru  întimpinare  cu  aceeaş  dragoste,  ne  va  iertă  păcatele,  ne 
va  redă  pacea  şi  liniştea  inimilor  şi  ne  va  dărui  cu  noui  bine¬ 
faceri  pentru  viitor.  Deci  curaj  şi  increderel 

Magdalena  după  întoarcere.  Rămase  credincioasă  Dom¬ 
nului.  A  rupt  hotărît  şi  definitiv  cu  păcatul,  s’a  pătruns  atât: 
de  mult  de  dragoste  cătră  Domnul  încât  conştient  n’ar  mai  fi 
putut  deveni  necredincioasă  nici  o  clipă,,  cu  nici  o  faptă  oricât 
de  neînsemnată.  întocmai  după  cuvântul  psalmistului:  «Intru 
ce-şl  va  îndreptă  tinărul  calea  sa;  când  va  păzi  poruncile  tale» 
(Ps.  118.  9);  îşi  schimbă  cu  desăvârşire  traiul  vieţii.  Renunţă 
la  orice  deşertăciune  lumească,  părăsi  toate  distracţiile  primej¬ 
dioase  şi  petrecerile  păcătoase,  rupse  legăturile  de  cunoştinţe 

neingăduite,  nu  mai  erâ  de  recunoscut  fată  cu  îndeletnicirile 
■ei  de  mai  nainte:  ea  puteâ  respinge  cu  drept  cuvânt  pe  cur¬ 
tezanul  de  mai  nainte,  care  i-se  prezentă  cu  vorbele:  eu  sunt 
cutare  şi  cutare...  dar  nu  mai  sunt  eu  aceea  şi  aceea.  Ea  fo¬ 
loseşte  prilejul  de  a  se  aşeză  Ia  picioarele  Mântuitorului  ca  să 
asculte  cuvintele  vieţii,  cuvântul  de  luminare  şi  mângâiere.  Îşi 
păstrează  neşovăitoare  dragostea  cătră  Mântuitorul .  până  sub 
crucea  de  pe  Golgota.  In  vreme  ce  părăsiră  pe  Domnul,  preoţii, 
fariseii,  poporul  întreg,  desigur  şi  rudeniile  şi  cunoscuţii,  chiar 
^i  apostolii,  ea  tămase  cu  cei  puţini  la  poalele  crucii  împotriva 
tuturor  batjocurilor  şi  hulei  pe  cari  trebui  să  le  sufere  pentru 
credinţa  ei.  După  moartea  Domnului  erâ  zdrobită:  «Iar  Maria 
sta  la  mormânt  plângând  afară;  şi  plângând  s’a  plecat  în  mor¬ 
mânt)  (Io.  20.  1 1).  Fără  a  se  lăsă  turburată  'de  clevetele  lumii, 
cu  îndrăzneală  şi  devotament  aleargă  la  mormântul  Celui  pe 
care  îl  ,credeâ  mort  şi  îngropat  ca  să-i  slujască  Lui  până  în 
capăt.  După  măreaţa  Lui  înălţare  la  cer  ea  îşi  continuă  vieaţa 
ei  de  penitenţă  şi  moare  ca  ideal  al  sufletelor  gata  de  pocă¬ 
inţă.  Din  vremuri  depărtate  ea  ne  îndeamnă  la  căinţă  şi  imitare. 
Pocăinţa  noastră  pe  lângă  orice  năcazuri  externe  şi  suferinţe 
interne  să  ne  fie  îndeplinirea  curată  a  datoriilor  chemării  noa¬ 
stre.  Să  învăţăm  însă  îndeosebi  a  înlătură  păcatele  prin  iubire 
din  toată  inima,  sinceră  şi  stăruitoare  cătră  Mântuitorul,  ca  să-i 
bineplăcem  să  ne  facem  părtaşi  de  aceeaş  primire:  «lartă-se  lor 
păcatele  cele  multe  că  mult  au  iubit». 

(Dnpă  H.  Hurter).  Preot.  P.  Moruşca. 


Biblia,  cărţi  şi  reviste  religioase  pentru  popor 

—  ca  mijloace  de  apărare  împotriva  sectarismului.  — 

Şi  de  data  asta  —  a  câta  oară?  —  sinoadele  noastre  epar¬ 
hiale  au  hotărât:  ^scrierea  şi  răspândirea  de  broşuri  religioase 
pentru  popor».  De  sine  înţeles  hotărârile  sunt  foarte  bine  ve¬ 
nite,  numai  cât  pe  urma  lor  nu  se  mai  arată,  nici  o  ispravă  şi 
nici  o  broşură. 

Este  cerinţa  şi  porunca  vremurilor  schimbate  ca  hotărâ¬ 
rile  luate  să  fie  trecute  fără  zăbavă  In  faptă.  Trecând  peste 


faptul  că  editarea  şi  răspândirea  Bibliei  şi  a  broşurilor  religiose 
este  un  bun  mijloc  pentru  clădirea  cea  vie  a  credincioşilor  (şl 
doar  asta  e  chemarea  cea  adevărată  a  bisericii  1)  să  nu  uităm 
că  dacă  nu  aproape  în  fiecare  parohie  apoi  de  bunăseamă  în 
fiecare  ţinut  avem  începuturi  de  sectarism  şi  înclinări  spre  sec- 
ţarismul  religios. 

Şi  ce  face  sectarismul?  Ne  întrece  ji  ne-a  întrecut  în  ră¬ 
spândirea  de  broşuri  religioase.  In  satul  X  am  văzut  cu  ochii 
mei  cum  după  o  «adunare»  a  pocăiţilor,  fiii  bisericii  noastre,, 
cari  merseseră  acolo  de  curiozitate,  au  ieşit  afară  cu  buzuna¬ 
rele  pline  de  felurite  cărţi  religioase  împărţite  gratuit.  Şi  mulţi 
clătinau  din  cap  şoptind  că  «bagseamă  le  poartă  mai  bine  de 
grijă  căpeteniile  lor,  că  le  trimit  atâtea  cărţi  fără  bani». 

Sunt  sate  întregi  pline  cu  cărţi,  broşuri  şi  reviste  religioase 
răspândite  de  sectari.  Şi  încă  ceva  de  observat:  sectarii  nu  se 
mulţumesc  cu  răspândirea  de  simple  cărţi  de  rugăciuni,  ci  se 
coboară  mai  adânc  în  bogăţia  nesfârşită  a  Scripturilor.  Am  văzut 
la  ei  ediţii  scoase  din  Prorocii  Vechiului  Testament,  foarte  po¬ 
trivite  pentru  popor.  Am  văzut  revistele  şi  scrierile  adventiştilor 
însoţite  cu  chipuri'  interesante  cari  ajută  mult  cetirea  şi  înţele¬ 
gerea  textului  («Farul  Mântuirii»-,  «Semnele  Timpului»).  Ei  au 
din  belşug  şi  Biblia  întreagă  precum  şi  Testamenturi  şi  Psal¬ 
tire,  separate  şi  portative.  De  sine  înţeles  în  legătură  cu  toate 
scrierile  lor  religioase  sectarii  îşi  strecură  credinţa  lor  şi  atacu¬ 
rile  lor  împotriva  bisericii  noastre. 

Faţă  cu  această  propagandă  bine  organizată  a  sectarismului 
ce  face  biserica  noastră?  Hotărât,  face  prea  puţin  ca  să  nu  zic 
aproape  nimic.  In  cea  mai  mare  parte  poporul  nostru  cumpără 
şi  acum  tot  «Visuri»  şi  alte  felurite  «cărţi  acre»  de  prin  târguri. 
Chiar  şi  când  a  tipărit,  biserica  noastră  s’a  mărginit  mai  mult 
la  edarea  de  simple  cărticele  de  rugăciuni  şi  de  Acaftiste  şi  nu 
s’a  coborât  mai  adânc  în  comorile  Bibliei. 

Părintele  arhimandrit  I.  Scriban  în  articolele  ce  le  publică 
tocmai  acum  în  această  revistă  arată  prăpastia  ce  este  intre 
noi  şi  alte  biserici  din  Apus  în  acest  teren.  Noi  avem  numai 
începuturi  slabe  şi  chiar  şi  puţinul  ce  s’a  făcut  n’are  o  răspân¬ 
dire  generală  şi  bineorganizată  (Biblioteca  «Ia  şi  ceteşte»  spre 
pildă  nu  este  nici  aici  la  jSibiu).  Nici  Consistoriile  şi  nici  «Bi- 

blioteca  Bunului  Păstor»  a  Asociaţiei  clerului  n'au  dat  încă  nici' 
o  broşură  religioasă  pentru  popor. 

Tot  aşâ  —  dacă  nu  şi  mai  rău  —  stăm  şi  cu  revistele  re¬ 
ligioase  pentru  popor.  întreaga  biserică  din  România  Mare  are 
o  singură  revistă  pur  religioasă  pentru  popor:  «Dumineca  Or¬ 
todoxă»  dela  Bucureşti.  E  bună,  dar  ar  puteâ  fi  şi  mai  bună, 
dacă  ar  aveâ  un  mai  mare  sprijin  moral  şi  material.  Ca  singura 
revistă  de  acest  fel  ar  trebui  să  aibă  o  largă  intrare  în  toate 
satele  noastre  cu  preţul  cel  mai  ieftin,  dacă  nu  chiar  gratuit. 
Dar  In  loc  de  aceasta  vedem  că  abiă  apare  la  2  săptămâni 
odată  şi  în  numărul  din  urmă  spune  că  «silită  de  greutăţile  ma¬ 
teriale  trebue  să-şi  ridice  abonamentul».  Am  cercat  şi  cu  «Lu¬ 
mina  Satelor»  să  facem  propagandă  religioasă,  dar  lucrul  merge 
greu  pentrucă  plătim  până  la  ultimul  ban  slova  tipărită.  De  re¬ 
ducere  de  abonament,  de  mărirea  formatului  sau  remuneraţie 
celor  ce  se  ostenesc  cu  scrisul  nici  vorbă  nu  poate  fi.  Eu  socot 
că  în  această  privinţă  este  o  mare  greşală  că  toate  eparhiile  N 
îşi  ţin  —  cu  mari  spese  —  organe  oficiaie  pentru  preoţime. 
De  ce  n’ar  aveâ  eparhiile  un  «Monitor  Oficial»  bisericesc  pentru 
publicarea  de  concurse,  circulare  şi  alte  lucruri  oficioase  şi  toate 
împreună  să  scoată  o  bună  gazetă  şi  revistă  pentru  toţi  preoţii 
(care  să  apară  regulat)  şi  o  şi  mai  bună  foaie  religioasă  pentru 
întreg  poporul  Mitropoliei. 

Aşâ  stând  lucrurile  pe  terenul  pozitiv  de  edificare  sufle¬ 
tească  prin  broşuri  şi  reviste  religioase,  nu  e  mirare  apoi  că 
pe  terenut  de  combatere  al  sectarismului  stăm  şi  mai  rău.  De 
ani  de  zile  sectarii  sapă  mereu  cu  fel  de  fel  de  scrieri  şi 
broşuri  la  temelia  învăţăturilor  bisericii  noastre  şi  noi  stăm 
nepăsători  şi  neajutoraţi  faţă  de  subminarea  ior.  Ce  s’a  scris 
la  noi,  ce  ajutor  am  dat  noi  poporului  ca  să  se  poată  apără 
împotriva  sectarilor?  Nimic.  Am  văzut  la  sate  cărturari  cu 
dragoste  faţă  de  biserica  şi  credinţa  noastră  —  stând  near¬ 
maţi  faţă  de  atacul  sectarilor.  Cu  mânile  amândouă  s’ar  legă 
de  un  razim  de  apărare,  de  combatere  —  şi  nu-1  au.  Spre  mu¬ 
strarea  noastră  —  ca  să  nu  întrebuinţez  un  termen  mai  aspru 
—  am  văzut  mai  zilele  trecute  pe  harnicul  învăţător  confesional 
I.  Bota  umblând  pe  la  tipografii  cu  un  manuscript  de  comba¬ 
tere  a  sectarismului  scris  în  formă  de  teatru  poporal  (întitulat: 


«Pocăitul»).  Se  înţelege  spesele  tiparului  sunt  grele  iar  «fon¬ 
durile»  n’au  ajutoare  pentru  aşâ  ceva  şi  aşa  va  trebui  să  şi-l 
ducă  acasă. 

Mai  zilele  trecute  cineva  bate  la  uşa  locuinţei  mele  din 
Sibiu.  Eră  un  Moţ  din  Ţara  mea  (la  dorinţă  îi  pot  servi  nu¬ 
mele).  Eră  un  om  sărac,  fără  avere,  dar  un  bun  şi  deştept 
cărturar.  Dupăce  venise  acest  om  din  depărtare  de  sute  de 
kilometri  cu  spese  de  sute  de  Lei  ?  Venise  anumit  să  cumpere 
o  carte:  Biblia.  «Avem  în  sat  doi  pocăiţi  —  ziceâ  omul  —  şi 
aceştia  într’una  tot  fac  la  adunări  şi  grăesc  hulă  din  Biblie 
asupra  bisericii  noastre.  Dar  am  băgat  de  seamă,  că  pocăiţii 
nu  cetesc  toate  celea  din  Biblie,  ci  numai  ce  le  place  lor  şi 
acum  vreau  să  mă  duc  cu  Biblia  înapoi  în  sat  şi  am  să  strâng 
oamenii  să  le  arăt  că  altcum  stă  scris  în  Biblie» . . .  Iată  un  om 
sărac  care  se  pregătea  să  facă  apostolie  de  apărare  a  bisericii 
sale.  Venise  Ia  Sibiu  după  Biblie  ca  să  se  poată  apără.  Şi 
drept  avea  căci  aşâ  zicea  el:  «pocăiţii  arată  negru  pe  alb  din 
Biblie  şi  cu  Acaftistul  nu  te  poţi  apără  împotriva  lor».  Eu  socot 
o  mare  greşaiă  faptul  că  Biserica  noastră  şi  acpm  mai  discută 
întrebarea,  să  dea  ori  ba  Biblia  în  mâna.  poporului  —  în  vreme 
ce  iată  sectarii  au  dat-o  cu  succes  pentru  ei,  (şi  pe  deasupra 
mai  spun  şi  hula  că  noi  «popii»  într’adins  ţinem  ascunse  sfintele 
Scripturi  ca  oamenii  să  nu  poată  ceti  în  ele).  Daţi  fără  întârziere 
Biblia  toată  (cu  comentarii  scurte  şi  clare)  în  mâna  poporului, 
pentrucă  ţăranul  nostru  o  aşteaptă  şi  când  o  va  aveâ  din  partea 
bisericii  sale  o  va  ceti  cu  folos  sufletesc  şi  cu  întărire  în  credinţa 
şi  biserica  sa. 

Pentru  acei  cari  şi  azi  ar  mai  fi  împotriva  Bibliei  pentru 
popor  iată  aduc  o  pildă  grăitoare  şi  zdrobitoare.  Am  înaintea 
mea  o  broşură  apărută  în  America  şi  întitulată :  «Apărarea  cre- 
dinţii  şi  a  bisericei  contra  ereticului  1.  Podea,  de  D.  Iridon». 

Broşura  cuprinde  un  răspuns  la  cele  scrise  de  părintele 
I.  Podea  în  Calendarul  său  din  America.  In  10  puncte  combate 
acest  D.  Iridon  cu  Biblia  în  mână  toate  greşalele  din  Calendarul 
păr.  Podea,  cu  atâta  bogăţie  de  citate  potrivite  şi  cu  atâta  iste¬ 
ţime  şi  agerime  în  cunoaşterea  Bibliei  încât  rămâi  surprins  şi 
uimit  Ei  bine,  cine  este  acest  D.  Iridon?  Un  simplu  ţăran  diti 
Apoldul  de  sus  care  se  află  ca  simplu  muncitor  în  America. 

Se  vede  că  a  studiat  Biblia  şi  iată  această  Biblie  nu  I-a  făcut 
sectar,  ci  un  aprig  şi  înfocat  apărător  al  bisericii  sale  şi  învă¬ 
ţăturilor  ei.  (Păcat  că  biserica  noastră  nu  se  interesează  mai 
deaproape  de  el  şi  eventual  să-l  aplice  Ca  ţâran-misionar  pentru 
combaterea  sectarismului  Ia  sate.  jos  la  sate, ar  face  mai  mult 
ca  un  preot-misionar  despre  cari  sectarii  vor,  zice,  că  îşi  apără 
interesele  şi  «prescurile»). 

Sunt  aceste  tot  atâtea  dovezi  că  biserica  noastră  e  datoare 
să  pornească  numai  decât  propaganda  şi  apostolia  răspândirii 
Bibliei  şi  altor  cărţi  şi  reviste  religioase  pentru  popor.  Să  nu 
uităm  că  şi  trecutul  a  făcut  mai  mult  pentru  apostolia  slovei 
tipărite  decât  prezentul.  Câtă  râvnă  şi  câtă  muncă  a  pus  marele 
nostru  arhiereu  Andrei  ŞagUna  pentru  traducerea  şi  tipărirea 
Bibliei  întregi  (de  prin  Germania  a  adus  şi  splendide  tablouri 
cu  cari  a  înipodobit-o).  A  edat  Şaguna —  între  altele  multe  — 
şi  un  Testament  Nou  şi  e  tipărit  cu  atâta  îngrijire,  cu  slove 
atât  de  luminoase  şi  cu  o  limbă  atât  de  frumoasă  încât  e  un 
adevărat  dar  sufletesc .  şi  acum.  Păcat  că  e  îmbrăcat  în  hajna 
slovelor  cirile  şi  aşâ  generaţia  de  acum  în  cea  mai  mare»parte 
n^u-l  poate  folosi.  Dar'  şi  mai  mare  e  păcatul  că  biserica,  la 
vremea  sa,  n’a  făcut  cu  el  apostolia  ce  puteâ  şî  trebuia  să  o 
facă.  Testamentul  Nou  şi  acum  se  află  grămădit  la  magazin 
în  câteva  mii  de  exemplare  (in  vreme  ce  alte  cărţi,  respective 
alţi  autori  îşi  «impuneau»  cărţile  lor). 

Am  înaintea  mea  o  altă  mărturie  şl  mai  veche  decât  Şa¬ 
guna  şi  năzuinţele  lui:  o  carte  intitulată  «Alfabita  sufletească» 
apărută  la  anul  1863,  (sub  oblăduirea  Iui  Ioan  Popoviciu  de 
Hondol).  Tratează  în  3  părţi  învăţăturile  moralei  creştine.  Şi  nu 
Ie  tratează  aşâ  sec,  ci  le  expune  cu  atâta  căldură;  cu  citate  atât 
de  potrivite  din  Biblie  şi  cu  q  limbă  atât  de  frumoasă  încât 
şi  eu  ca  preot  le  cetesc  cu  mare  plăcere  sufletească. 

Să  nu  uităm  că  sectarismul  începe  a-şi  zidî  biserica  din 
jos  în  sus.  Sunt  uimitoare  legăturile  ce  şi  Ie  fac  conducătorii 
sectarilor  cu  credincioşii  lor  prin  propaganda  scrisului.  Am  văzut 
într’o  comună  un  singur  sectar  şi  acela  primiă  dela  conducătorii 
lui  regulat  săptămână  de  săptămână  fie  o  broşură,  fie  o  revistă, 
fie  o  scrisoare  religioasă.  Acest  contact,  această  legătură,  această 
^apostolie  cu  slova  scrisă  trebue  să  şi-o  aibă  —  şi  dacă  nu  o 


are  să  şi-o  facă  -  ~  şi  biserica  noastră.  Nu  atât  de  savantism» 
teologic  şi  de  mare  ştiinţă  teologică  avem  lipsă  acum,  ci  de 
pogorârea  lui  Hristos  şi  Învăţăturilor  lui  jos  in  popor  şi  pe  în¬ 
ţelesul  poporului  (ce*  folos  de  ştiinţa  calre  nu-şi  poate  face  le¬ 
gătură  cu  popoful  ?). 

Să  se  publice  fără  Întârziere  concurse  împreunate  cu  re¬ 
muneraţie  cinstită  pentru  scrierea  de  broşuri  religioase,  iar  re¬ 
vistelor  religioase  să  li-se  dea  sprijin  moral  şi  material  ca  să~şi> 
poată  face  intrarea  in  toate  satele  cu  un  abonament  cât  mat 
mic  şi  o  redactare  cât  mai  bună. 

Hotărît,  biserica  noastră  trebue  să  facă  mai  mult  pentru- 
latureâ  aceasta  —  căci  doar  aceasta  e  şi  adevărata  ei  misiune... 
N’are  fonduri  biserica?  şi  se  plânge  că  sectarii  le  au?  E  ade¬ 
vărat  că  biserica  noastră  a  scăpat  săracă,  fără  averi  mari,  din 
trecutul  străinilor.  Dar  să  fim  drepţi :  cât  de  cât  tot  mai  are- 
şi  biserica  noastră.  Stăpâneşte  insă  la  noi  concepţia,  mentali¬ 
tatea  aceea  învechită,  că  rostul  fondurilor  (chiar  cele  cu  meniri 
culturale)  stă  in  aceea  ca  ele  să  fie  trecute  din  an  In  an  cu> 
«creştere»  —  de  bani.  In  felul  acesta  sporim  banii  cu  fondu¬ 
rile  şi  facem  din  ele  fântâni  încuiate  în  loc  să  le  avem  ca  fân¬ 
tâni  dătătoare  de  apă  vie. 

,  De  ce  n’ar  porni  biserica  noastră  şi  o  mare  mişcare  pentru> 
întemeierea  unui  foţid  de  presă  pe  bază  de  acţiuni?  (Blajul  a 
strâns  peste  1  milion  pentru  «Sfânta  Unire»),  Dacă  pentru  în¬ 
fiinţarea  de  bănci  şi  însoţiri  răsar  Ia  minut  milioane  ca  să  ex¬ 
ploateze  diferite  materii  Şi  comori  trecătoare,  oare  nu  s’ar  află.» 
şi  oameni  de  credinţă  cari  să  pună  temelie  unei  societăţi  pentru 
exploatarea  comorilor  netrecătoare  ale  Bibliei  şi  punerea  lor 
în  circulaţie  pentru  cei  cari  ie  aşteaptă? 

De  ani  de  zile  se  tot  discută  —  cu  nesfârşite  trăgănâri  — 
chestia  unificării  bisericeşti,  ca  şi  când  aceasta  ar  fi  singura 
problemă  arzătoare,  a  vremurilor  noastre  şi  bisericii  noastre. 
Să  se  facă  odată  şi  după  ei  să  urmeze  adevărata  şi  marea, 
operă  şi  muncă  de  evanghelizare  a  vieţii,  după  care  însetează» 
acuqţ.şi  poporul  Credincios.  Pr.  1.  Trifa.- 

MIŞCAREA  LITERARĂ. 


Chestiunea  unirii  între  Biserica  ortodoxă  şi  Biserica 
catolică.  încercările  de  unire  dela  consiliul  din  Lyon-dl274). 
până  Ia  cei  din  Florenţa  (1439)  de  loan  Zugrav,  doctor  în  teo¬ 
logie,  Cernăuţi  1922.  Preţul  Lei  25’— . 

Este  o  broşură  de  86  pagini,  care  încearcă  să  expună  îm¬ 
binat  cele  două  elemente:  politic  şi  teologic,  cari  au  produs 
schisma  dela  1 054  şi  cari  au  fost  apoi  şi  motivele  încercărilor 
de  unire  între  Biserica  răsăriteană  şi  cea  apuseană. 

Cuprinsul  cărţii  nu  se  mărgineşte  Ia  epoca  anunţată  în 
titlu.  Începe  cu  schisma  definitivă  dela  1054,  arată  ca  urmare 
raporturile  dintre  papalitate  şi  Bizanţ  întâiu  până  la  cucerirea 
Constantinopolului  prin  cruciaţi  (1204),  cu  încercările  de  recon- 
ciliare  şi  tratativele  de  reunire,  cari  s’au  continuat  şi  după  aşe¬ 
zarea  imperiului  latin  la  Constantinopol  prin  expediţiunile  cru¬ 
ciaţilor,  până  la  Unirea  dela  Lyon. 

In  capitolul  II.  este  tratată  reacţiunea  contra  unirii,  cu  po¬ 
litica  religioasă  a  împăratului  Andronic  al  U-lea,  care  în¬ 
cearcă  reluarea  tratativelor  prin  mijlocirea  Dominicanului  Be- 
n  edict  de  Cume. 

Al  IlI-lea  capitol  cuprinde  chestiunea  unirii  sub  presiunea 
pericolului  turc,  în  care  intră  şi  încercările  de  unire  în  Princi¬ 
patele  Române,  nu  atât  prin  episcopiile  catolice  (Argeş  şi  Se- 
verin — Seret,  B^ia  şi  Bacău)  ci  prin  întreprinderi  speciale,  cari 
tindeau  la  convertirea  domnilor  şi  a  puternicilor  ţării,  cari  ar 
aveâ  apoi  ascendent  asupra  clerului  şi  poporului  întreg,  în  Mun¬ 
tenia  prin  doamna  Clara  soţia  lui  Alexandru  Basarab,  în  Mol¬ 
dova  prin  Laţcu,  sub  Influinţă  polonă.  Cartea  se  încheie  cu 
stările  in  preajma  pregătirilor  pentru  un  sinod  comun  (ecumenic), 
pe  care  îl  propunea  papei  împăratul  dela  Constantinopol  Mânui!. 

Neizbânda  încercărilor  de  atunci  ca  şi  neputinţa  ,de  apro¬ 
piere  până  în  zilele  noastre  se  atribue  concepţiei  diferite  asupra 
ideii  de  unire.  «Ortodocşii  au  înţeles  şi  înţeleg  o  unire  ideală 
pe  baza  de  egalitate  cu  o  suveranitate  sinodală.  Catolicii  au 
înţeles  şi  înţeleg  o  incorporare  mai  mult  sau  mai  puţin  com¬ 
pletă  a  bisericii  ortodoxe  la  dominiul  papii,  celui  prefins  in- 
falibil». 

Lucrarea  nu  aduce  ceva  nou,  dar  ca  informaţii  asupra  unei 
probleme  ce  se  discută  şi  azi  poate  fi  cetită  cu  folos,  M.  Ş. 

* 

Nouă  reviste  bisericeştii.  La  Craiova  a  început  se  apară 
sub  îngrijirea  Părintelui  Gh.  I.  Qhia  revista  de  cultură  religioasă 
« Renaşterea >,  ca  organ  al  societăţii  preoţimii,  cu  acelaş  nume, 

’  din  eparhia  Râmnicului  Noului-Severin.  Societatea  s'a  înfiinţat 
In  toamna  anului  trecut  la  îndemnul  şi  sub  călăuzirea  P.  SL 
Episcop  Vartolomeiu. 

Revista  va  fi  organ  de  îndrumare  teoretică  şi  practică  în 
primul  rând  pentru  preoţimea  olteană.  In  al  doilea  rând,  spune, 
'va  fi  şi  un  organ  de  propagandă  religioasă  printre  creştinii  cu 
oarecare  cultură.  Apoi  ea  va  face  legătura  cu  preoţimea  altor 
eparhii  pentru  rezolvirea  favorabilă  a  chestiunilor  mari,  cari 
privesc  întreaga  biserică  ortodoxă  română.  Şi  în  sfârşit  revista 
va  da  recensiuni  asupra  cărţilor  de  literatură  religioasă  mai 
nouă  şi  cronici  despre  vieaţa  bisericească  din  tară  şi  eveni¬ 
mentele  religioase  din  afară,  dând  şi  orientări  după  adresele, 
hotărârile  şi  actele  administrative  bisericeşti  din  eparhie. 

Din  numărul  prim  remarcăm  luminosul  articol  al  P.  Sf. 
Sale  Părintelui  Episcop  Vartolomeiu:  «Ce  urmărim  cu  Societatea 
Clerului  oltean  «Renaşterea»  şi  cu  organele  ei  de  propagandă». 
Dupăce  zugrăveşte  situaţia  neprielnică  a  bisericii  şi  a  clerului 
ei,  pe  care  ne-a  creat  o  civilizaţia  modernă  răsturnătpare  de 
valori  şi  Ia  care  a  contribuit  mult  o  anumită  filozofie  şi  o  anu¬ 
mită  directivă  a  ştiinţelor  pozitive  prin  materialismul  şi  deter¬ 
minismul  lor,  —  fixează  în  următorul  chip  problema  biseri¬ 
cească  pentru  viitor: 

...«Vom  rămâne  deapururi  condamnaţi  la  neputinţă,  dacă 
ne  vom  opri  în  trudele  noastre  de  readucere  a  bisericei  pe 
piedestalele  ei  numai  la  hărţuielile  obişnuite  cu  politica,  cu 
filozofia  materialistă  şi  sceptică  şi  cu  ştiinţele  pozitive.  Pentru 
cauza  noastră,  ele  nu  trebuiesc  'considerate  decât  ca  nişte 
oceanuri  şi  prăpăstii,  în  fundul  şi  dedesubtul  cărora  trebuie 
să  urmărim  adevăratul  foc  vulcanic  din  care  s’a  produs.  Să 
lăsăm  deci  la  oparte  frontul  acesta  falş,  în  fata  căruia  ne 
am  pierdut  vremea  în  zadar,  mai  mult  de  două  secole,  şi  să 
ne  îndreptăm  toate  sforţările  noastre  spre  munca  de  echilibrare 
în  sensul  creştin  a  datoriilor  cu  drepturile,  atât  personale  cât 
şi  colective,  ale  fiinţei  omeneşti,  şi  la  echilibrarea  omului  su¬ 
fletesc  cu  omul  trupesc,  la  care  vedem,  că  ne  obligă  vieaţa 
omenească  şi  legile  ei  eterne,  prin  însăşi  luptele  uriaşe  dintre 
spirit,  şi  materie  şi  dintre  desăvârşirea  sufletească  şi  existenţa 
trupească,  din  care  se  încheagă  aproape  peste  tot  istoria  ome¬ 
nească,  şi  prin  care  învăţăm,  că  sufletul  şi  trupul  nu  sunt  făcute 
să  se  suprime  între  ele  şi  să  se  Înlocuiască,  ci  să  se  înţeleagă 
■  şi  să  coopereze  laolaltă. 

Cum  vom  face  aceasta  ?  Împreunând  desigur  cultura  noa¬ 
stră  preoţească  cu  cultura  laică,  din  care  trebuie  să  ne  însuşim 
deocamdată  numai  acele  cunoştinţe  Care-i  sunt  absolut  trebui¬ 
toare  poporului  nostru  pentru  sănătatea  lui  şi  pentru  un  traiu 

•omenesc.  Să  ne  unim  morala  cu  igiena,  ca  tn  VecfriurTestame'ntr 
şi  să  ne  -deprindem  a  asistă  poporul  în  munca  şi  în  economia 
lui  casnici  şi  "socială,  nu  ca  specialişti,  ci  ca  îndrumători  morali 
şi  ca  apărători  ai  intereselor  iui  zilnice,  de  ori  şi  ce  natură. 

Nu  înţeleg  să  ne  constituim  în  partid  politic  aparte,  căci 
sub  forma  aceasta  sectară,  nu  vom  mai  putea  cuprinde  şi  nu 
vom  mai  ^puteâ  fi  cuprinşi  de  tot  poporul  nostru,  ci  înţeleg  să 
începem  a  jucâ  rolul  mătcilor  de  stup  ale  neamului,  în  sensul 
de  a  deveni  fiecare  din  noi  pentru  circonscripţia  bisericii  în 
care  se  află  un  fel  de  regulator  central  al  marilor  acţiuni  de 
afirmare  sufletească  şi  socială  şi  un  fel  de  cetate  deasupra 
muntelui  stând.  Să-i  dăm  poporului,  nu  ca  trimişi  de  oameni, 
ci  ca  împuterniciţi  de  Dumnezeu  pentru  ei,  noţiunea  clară  şi 
sinceră  a  tuturor  datoriilor  şi  a  tuturor  drepturilor  lui,  având 
ca  punct  de  plecare  şi  ţel  de  atins  înălţare  în  fiecare  creştin  şi 
ins  a  omului  sufletesc,  nu  cu  sacrificiul  omului  trupesc,  ca  în 
misticismul  oriental,  ci  cu  colaborarea  lui»... 

Şi  sfârşeşte  astfel  îndemnurile  sale:  «...noi  suntem  în 
drept  şi  suntem  chiar  datori,  ca,  în  numele  Sf.  Evanghelii,  să 
îmbcăţişem  vieaţa  în  întregul  ei,  adică  şi'  ca  spirit  şi  ca  materie 
si.  ca  suflet  şi  ca  corp  şi  ca  datorii  şi  ca  drepturi,  intru  cât 
Dumnezeu  a  închegat-o  însuşi  din  aceste  două  elemente;  şi 
fără  ele  vieaţa  care  e  în  desechilibru,  adecă  într'un  fel  de  ne¬ 
putinţă  firească  de  a-şi  mai  pune  în  valoare  puterile,  darurile 
$i  idealurile  ei. 

Împreunarea  aceasta,  noi  clericii  trebuie  să  o  facem,  atât 
pentru  a  scăpă  omenirea  de  primejdia  ia  care  o  duce  civilizaţia 
modernă  care  şi-a  uitat  după  cum  arătarăm  şi  de  datorii  şi  de 
omul  sufletesc,  şi  a  desarmonizat  prin  această  uitare  echilibrul 
natural  al  vieţii,  cât  şi  pentru  a  ne  arătă  adevăraţi  urmaşi  ar 
lui  Hristos,  care  a  venit,  după  cum  ne  spune  El  la  loan 
Cap.  X.  v.  10  ca  «lumea  vieaţă  să  aibă  şî  mai  mult  să  aibă». 
Declaraţia  aceasta  Mântuitorul  şi-a  lămurit-o,  când  a  sfinţit  nunta 
ca  taină,  şi  când  a  legitimat  dreptul  la  existenţa  pământească  nu 
numai  al  celor  volnici,  dar  şi  al  tuturor  săracilor  şi  ai  des- 
moşteniţilor  lumii.  In  acest  timp  suntem  datori  să  arătăm,  că 
astăzi,  biserica  creştină  nu  mai  este  în  faza  de  reacţiune  sub 
raportul  restabilirii  vieţii  sufleteşti  în  lume,  cum  a  fost  pe  timpul 
marilor  genii  ale  creştinismului  primitiv  când  vieaţa  sufletească 
eră  prescrisă  de  civilizaţia  antică  şi  se  înlocuise  fără  nici  o  ieşire 
spre  mai  bine  de  cea  trupească,  ci  din  contră,  că  am  intrat  în 
faza  de  organizare  când  trebuie  să  echilibrăm  sufletul  cu  trupul 
nu  numai  pentru  a  da  pace  şi  putere  omului  pe  pământ,  dar 
chiar  pentru  o  mai  sigură  dobândire  a  mântuirei  creştine.  La 
lumina  istoriei  şi  a  experienţelor  ei,  biserica  noastră  Înţelege,  că 

rolul  ei  este  să  pună  în  armonie  aceste  două  elemente  ale  fiinţei 
omeneşti  şi  să  le  întărească  pe  unul  jjrin  altul,  pentru  a-i  asi¬ 
gură  omului  o  cât  mai  lungă  şi  mai  rodnică  vieaţă  pe  pământ 
şi  o  cât  mai  sigură  mântuire  în  ceruri». 

Un  alt  articolaş  îndeamnă  să  păstrăm  cu  grijă  vechile  cărţi 
bisericeşti  în  cari  se  găsesc  atâtea  însemnări  preţioase  «care 
povestesc  de  timpuri  apuse,  despre  oameni  ce  au  luptat,  având 
credinţa  că  ne  aştern  nouă  vremuri  mai  bune». 

Revista  apare  lunar,  pe  16  pag.  şi  costă  Lei  30  pe  an. 
Salutăm  cu  frăţească  dragoste  pe  noul  tovarăş  de  muncă  în 
ogorul  sufletesc  al  neamului  şi  îndemnăm  pe  ceice  pot  să  o 
aboneze  la  PărrM.  Pretorian,  Bis.  Sf.  Apostoli,  Craiova. 

A  doua  revistă  de  cultură  religioasă  şi  naţională  « Credinţa » 
ne  vine  din  Cernăuţi,  publicată  de  Societatea  Preoţilor  ortodox» 
din  Bucovina  sub  îngrijirea  dlui  profesor  N.  Colos.  Apare  de 
două  ori  pe  iună,  în  câte  16  pag.,  abonamentul  anual  de'  60  Lei. 

Cele  două  numere  ce  le-am  văzut  cuprind  articole  reli¬ 
gioase  alcătuite  din  citaţii  biblice;  un  îndemn  împotriva  secta¬ 
rilor:  -«Vedeţi  să  nu  vă  amăgească  cineva»,  un  alt  articol  despre 
sectarii  «Russelliştii  sau  studenţii  de  Biblie»  şi  prelucrări  de 
păr.  C.  Morariu  din  tratatul :  Virtutea  păcii  creştineşti.  In  Nrul  2 
se  lămureşte  aiitudiuea  revistei  faţă  de  frământările  politice  de 
partid  şi  faţă  de  nevoia  unei  premeniri  în  biserică  «pentru  în¬ 
lăturarea  unor  rele  din  cler  şi  «sus»  şi  «jos». 

Din  Bucovina,  cu  facultatea  ei  teologică  şi  cu  o  preoţime 
cultă  şi  mai  bine  situată  ca  în  alte  părţi,  nădăjduim  să  ne  vină 
o  revistă  bise/icească,  demnă  urmaşă  a  «“Candelei»,  bogată  în 
studii  din  domeniul  teologiei,  însă  şi  cu  un  caracter  mai  actual 
şi  mai  militant  pentru  vieaţa  preoţimii  şi  ai  bisericii. 


CRONICA  BISERICEASCÂ-CULTURALĂ. 


I.  P.  Sf.  Mitropolit  NICOLAE  în  Secuime.  Cu  gândul 
de  a  cunoaşte  la  faţa  locului  stările  din  cea  mai  expusă  lăture 
a  arhidiecezei  şi  pentruca  să  ducă  acolo  însufleţire  pentru  cre¬ 
dinţa  strămoşească  şi  încredere  în  românismul  ce  reînviează 
acum,  i.  P.  Sf.  Părinte  a  făcut  întâia  vizitaţie  canonică  îh  stil 
mai  mare  în  judeţul  Treiscaune*. 

Se  renovase  biserica  din  Sfântul  Oheorghe  cu  concursul 
şi  ajutorul  tuturor  factorilor  vieţii  .publice  şi  în  legătură  cu  sfin¬ 
ţirea  ei  s’a  aranjat  o  mare  prăznuire  bisericească  şf  o  puternică 
manifestaţie  românească  în  acel  centru  unguresc, 

Sfinţirea  a  îndeplinit-o  însuşi  (.  P.  Sf.  S.  Părintele-Mitro- 
polit,  la  sărbătoarea  sfântului  Gheorghe  şi  cu  aceasta  s’a  început 
vizitaţia  canonică  prin  toate  parohiile  din  protopopiatul  Trei- 
scaune,  acum  împărţit  în  două  protopopiate:  Sfântul  Gheorghe 
şi  Oituz. 

Din  Sibiiu  a  plecat  însoţit  de  3  asesori  consistoriali,  de 
un  diacon,  de  corul  seminarîal  şi  de  corul  mixt  al  şcoalei  nor¬ 
male,  care  a  cântat  la  sf.  liturghie  şi  seara  a  dat  un  înălţător 
festival.  -  , 

Pe  drum  până  la  Sfântul  Gheorghq  a  fost  întâmpinat  la 
gările  frumos  împodobite  din  Herman,  Preşmer,  Chichiş  şi  Ozun 
de  popor  mult,  Români  şi  Saşi  chîSr,  in  frunte  cu  preoţii  şi 
intelectualii,  cu  cântecele  copiilor  de  şcoală,  în  sunet  de  muzică 
şi  cu  calde  cuvinte  de  bineventare.  La  intrare  pe  teritorul  Ju¬ 
deţului  Treiscaune  au  ieşit  intru  întimpinare  prefectul  judeţului 
şi  comandantul  'de  jandarmi.  La  gara  din  Sfântul  Gheorge,  îm¬ 
brăcată  în  podoabe  de  mare  praznic,  mulţime  mare  de, intelec¬ 
tuali;  preoţimea  protopopiatelor  Sf.  Gheorghe  şi  Oituz,  corpul 
oficerilor  din  garnizoana  de-acdo,  autorităţile  locale,  reprezen¬ 
tanţii  tuturor  confesiunilor  Şi  institutelor  culturale  vin  să  salute 
pe  celce  vine  întru  numele  Domnului. 

După  cuvintele  de  bineventare  şi  răspunsul  mitropolitului 
se  formează  cortegiul  spre  oraş  unde,  sub  o1  impunătoare  poartă 
de  triumf,  aşteaptă  primarul  oraşului  în  fruntea  consiliului  oră¬ 
şenesc.  De  aici  pe  marginea  drumului  se  îgşirue  copii  de  şcoală 
şi  elevele  şcoalei  normate,  iar  4a  prefectură  în  fruntea  corpului 
funcţionarilor  administrativi  aşteaptă  subprefectul.  Aici  în  palatul 
judeţului  este  găzduit  I.  P.  S.  Sa  şi  aici  se  fac  îndată  recep- 
tiuuiie,  intâi  armata,  preoţimea  ortodoxă,  reprezentanţii  confe¬ 
siunilor  greco-cat.,  reformată,  unitară,  israelită,  justiţia,  admini¬ 
straţia,  poliţia,  revizorul  şcolar,  directorul  „fabricei  de  tutun,  di¬ 
rectorul  liceului  reformat. 

In  aceiaş  zi  d.  a.  1.  P.  Sf.  Sa  a  sfinţit  orfelinatul  orfanilor 
de  răsboiu.  In  discursul  pe  care  l’a  ţinut  a  lăudat  silinţele  co¬ 
mitetului  local  al  societăţii  V.  O.  de  R.  în  fruntea  căruia  stă 
colonelul  M.  Todicescu  şi  Îndeamnă  societatea  să  îngrijească 
de  orfani,  substituind  pe  părinţii  lor. 

Sfinţirea  bisericei  a  început  cu  vecernia  mare  de  Vineri 
seara.  A  dpua  zi,  după  actul  ^sfinţirii,  a  fost  liturghie  solemnă, 
slujită  de  I.  P.  Sa,  asistat  de*  membrii  suitei  şi  20  preoţi  din 
partea  locului.  La  sfârşit  înălţătorul  cuvânt  arhieresc  despre 
scopul  vieţii  privită  prin  prisma  creştinismului  a  umplut  de 
mândrie  şi  însufleţire  sfântă  pe  ascultătorii  cari  au  putut  încăpeâ 
in  biserică,  apoi  credincioşii  au  fost  stropiţi  cu  apă  sfinţită.  La 
~masa  comună  au  hiat  parte  peste  150  persoane  şi  s’au  rostit 

multe  cuvinte  de  frăţietate  şj  de  îmbărbătare  Ia  munca  mare- 
ce  trebue  desfăşurată  pentru  ridicarea  moralului  şi  reînvierea 
românismului  în  aceste  părţi. 

Duminecă  dimineaţa  s’a  făcut  plecarea  pentru  vizitaţiunea 
canonică  pe  comune,  care  s’a  urmat  fără  întrerupere  două  săp¬ 
tămâni  încheiate,  zilnic  cercetând  2—3  şi  chiar  4  comune,  cu 
doxologie,  sfinţirea  apei,  liturghie  şi  predică.  A  fost  o  adevă¬ 
rată  mişcare  populară  religioasă.  Cele  mai  multe  sate  nu  mai 
văzuseră  arhiereu  român,  în  alte  multe  cuvintele  arhiereşti  au 
trebuit  să  fie  tălmăcite  în  ungureşte  credincioşilor  noştri,  cari 
şi-au  pierdut  în  cursul  vremii  şi  limbă  şi  port  şi  obiceiuri  şi  au 
rămas  numai  cu  sufletul 'legaţi  de  biserica  ortodoxă  naţională. 
S’au  văzut  acolo  scene  duioase  şi  înduioşetoare  până  la  lacrimi, 
cum  nu  se  pot  întâlni  aiurea.  Cii  toate  asuprelile  trecutului  cu 
tot  succesul  de  desnaţionatizare  realizat  de  mediul  unguresc, 
sufletul  credincioşilor  nostrii  a  rămas  întreg  aproape  pretutin- 
denfea  şi  după  năvala  şi  siluirea  făcută  în  cursul  răsboiului  asupra 
oamenilor,  ca  să-şi  părăsească  legea.  Au  rămas  netlătiţi  în  legea 
lor,  încât  cu  drept  cuvânt  Ii-se  pot  aplică  cuvintele  Dom¬ 
nului:  «Nici  în  Israi!  n’am  aflat  atâta  credinţă».  S’au  văzut 
acolo  fapte  de  martiriu  in  rezistenţă  şi  acum  se  redeşteaptă 
mândria  naţională.  Generaţia  de  acum  nu-şi  va  mai  puteă  reveni 
pe  de’antregui,  dar  opera  de  reînălţare  a  românismului  se  ur¬ 
mează  cu  zor  prin  biserică,  prin  şcoală,  armată  şi  administraţie. 

In  Doboli  l.  P.  Sfinţitul  a  oprit  la  liturghie  corul  semina- 
rial,  lăsând  să  cânte-  sub  conducerea  secretarului  poporul,  bise¬ 
rica  întreagă,  în  limba  română  pe  care  altfel  nu  o  înţelegeau. 
Iar  la  şcoală  din  gura  unei  fetiţe  de  ciasa  V  primară,  care  fna- 
inte  cu  2  ani  nu  ştia  o  vorbă  românească  I.  P.  $f.  Sa  ascultă 
aceste  cuvinte,  în  cari  doară  accentul  străin  al  intonării  mai 
arătă  lupta  biruitoare  ce  se  dă  asupra  maghiarismului: 

«îjialt  P.  S.  bunule  Părinte  1 

Eu,  fiica  acestei  comune,  care  înainte  cu  2  ani  n’am  ştiut 
nimic  româneşte,  în  numele  colegelor  şi  colegilor  de  şcoală 
vin  a  exprimă  bucuria  care  ne  stăpâneşte,  în  aceste  momente, 
când  I.  P.  S.  Voastră,  capul  bisericii  ortodoxe  române  din  Tran« 
silvania  vă  aflaţi  în  mijlocul  nostru.  .Mulţumirea  sufletească  a 
pruncilor  binecuvântaţi  de  Domnul  nostru  Isus  Hristos,  pot  zice» 
că  n’a  fost  mai  mare,  ca  a  noastră  acum,  când  ne  simţim  aşâ . 
de  aproape  de  1.  P.  S.  Voastră. 

Noi  copiii  acestei  parohii  am  fost  fii  şi  fice  vitrege  ale  - 
neamului,  din  cauza  timpurilor  grele  peste  care.  am  trecut. 

In  decursul  timpurilor  am  fost  aşâ  de  prigoniţi  şi  umiliţi,- 
încât  ne-am  fost  perdut  aproape  tot,  chiar  şi  limba  noastră: 
dulce  românească,  dar  totuşi  am  păstrat  un  lucru  —  simţul  no- 

stru  naţional.  Inima  noastră  totdeauna  a  simţit  româneşte,  mul¬ 
ţumită  Maicii  noastre  biserici,  care  nu  ne-a  lăsat  să  ne  con¬ 
topim  cu  conlocuitorii  noştri,  ci  ne-a  păstrat  curaţi,  ca  atunci 
când  soarele  va  străluci  pe  cer  şi  pentru  noi,  să  putem  ieşi 
la  lumină. 

Şi  cu  ajutorul  lui  Dumnezeu  făuritorii  României  Mari  au 
făcut  să  răsară  acest  soare,  şi  noi  iată  ieşim  la  lumină. 

Piecum  iasă  o  plantă  care  a  stat  mult  timp  Ia  întUnerec, 
nu  se  poate  întremâ  de  grabă,  aşâ  şi  noi  încă  n’am  putut  re¬ 
câştigă  totul  ce  am  perdut;  dar  mult-puţin  cât  am  recâştigat, 
venim  să  Vă  arătăm,  făgăduindu-Vâ  că  ne  vom  năzul  să  recâ¬ 
ştigăm  totul. 

Sărutându-Vă  dreapta,  Vă  rog  să  aveţi  bunăvoinţa  de  a 
ne  ascultă  roadele  ostenelelor  noastre. 

..  Să  trăiţi  la  mulţi,  mulţi  ani  fericiţi». 

In  şcoală,  pentru  generaţia  ce  vine,  opera  culturală  şi  de  tre¬ 
zire  naţională  este  în  plină  desfăşurare.  Pretutindenea  elevii 
au  cântat,  au  recitat  poezii,  au  jucat  româneşte. 

Mai  amărâte  sunt  satele  lipsite  şi  de  preot  şi  de  învăţător 
româri.  Singura  dorinţă  arzătoare  cu  care  cădeau  bieţii  oameni 
înaintea  înaltului  ierarh  eră  să  le  trimită  preot,  care  să-i  lurni- 
neze  şi  să  le  îndrepteze  sufletul.  A  fost  o  scenă  înduioşătoare 
in  Ckichis,  unde  comitetul  parohial  a  arătat  I.  P.  Sf.  Sale  modul 
barbar  cum  au  fost  terorizaţi  în  anul  1916  ca  să-şi  părăsească 
legea  străbună.  Credincioşii  noştri  au  fost  ameninţaţi  cu  con¬ 
fiscarea  averii  şi  transportarea  lor  în  Galiţia.  N’a  ajutat  nimic 
atitudinea  bărbătească  a  unui  ţăran  fruntaş  care  a  răspuns  pro- 
topretoreiui  că  «acum  nu  e'răsboiu  religionar,  ci  răsboiul  ţării, 
pentru  care  şi  fii  noştri  se  luptă  pe  front  cu  alte  ţări».  împo¬ 
triva  voiei  lor  oamenii  au  fost  trecuţi  la  legea  reformată  şi  bi¬ 
serica  noastră  a  fost  închisă. 

La  intrarea  în  Dobărlâu,  unde  a  fost  o  aleasă  primire  ro¬ 
mânească.  I.  P.  Sf.  Sa  a  rostit  una  din  cele  mai  frumoase  cu¬ 
vântări  din  câte  a  spus  în  cursul  acestei  vizitaţiuni : 

«Am  venit  să  ne  smerim  sufletele  în  faţa  Aceluia  care 
ne-a  ajutat  să  ni-se  plinească  dorinţa,  cu  care  au  intrat  în  mor¬ 
mânt  moşii  şi  strămoşii  noştri.  Astăzi  avem  nevoie  mai  mare 
de  darurile  bisericii  ca  să  putem  pune  adevărata  temelie  a  ţării 
noastre.  Să  ne  ferim  a  pune  o  temelie  slabă,  căci  atiinci  ne 
vom  asemănă  cu  cel  din  sf.  Scriptură  care  şi-a  zidit  casa  pe 
nisip.  Am  văzut  cum  s’a  surpat  sub  ochii  noştri  împărăţia  zi¬ 
dită  pe  nisip.  Noi  trebue  să  ne  ţidim  casa  dreptăţii,  a  iubirii, 
a  nădejdii,  căci  aşâ  vrea  Dumnezeu.  Toate  năcazurile  ce  le-ai» 
îndurat  veacuri  de-arândul,  au  fost  ca  să  ne  curâţe  sufletele 

prin  suferinţe,  ca  acum  să  re  putem  ridică  spre  a  ne  îndeplini 
misiunea.  Cu  bună  înţelegere  să  ne  dăm  mână  cu  mână,  să 
ne  smulgem  din  vitregimea  trecutului,  pentru  a  ne  asigură  vii¬ 
torul  nostru  frumos.  Ca  iarba  ce  nu  o  poaţe  culcă  vântul  şi  ca 
stejarii  ce  nu-i  poate  rupe  furtuna,  aşâ  să  ne  stea  rândurile  în 
lupta  vieţii  de  acum.  Rana  rămasă  în  suflete  după  răsboiu, 
numai  urt  singur  doftor  o  poate  vindecă,  doftorul  sufletelor, 
lsus  Hristos.  Dacă  lumea  l-ar  iubi  mai  mult.  altă  înfăţişare  ar 
aveâ  faţa  lumii,  şi  altele,  ar  fi  raporturile  dintre  oameni,  S’ar 
împYăştiâ  ca  fumul  toată  răutatea  şi  vrajba.  —  La  urmă  le-a 
spus:  Alergaţi  după  lumină,  trimiţându-vâ  copiii  la  şcoală,  căci 
luptă  între  popoare  nu  se  mai  dă  cu  ascuţiş  de  suliţi  şi  de 
sabie,  ci  de  armele  luminii». 

In  Boroşinea  comună  fără  preot,  unde  s’a  încuibat  secta 
pocăiţilor,  1.  P.  Sf.  Sa  vorbeşte  despre  biserica  cea  adevărată 
şi  puterile  ei  mântuitoare,  combătând  .învăţăturile  rătăcite.  La 
Boroşneul-mare,  unde  a  fost  întimpinat  cu  calde  cuvinte  de 
secretarul  ungur,  I.  P.  Sf.  Sa  a  spus  : 

«Vin  în  numele  evangheliei,  a  păcii,  a  iubirii  şi  a  bunei 
înţelegeri.  Doresc  să  înainteze  fiecare  în  limba  şi  cultura  lui 
naţională.  Ţara  noastră  este  destul  de  largă,  ca  să  încapă  pe 
toţi.  Românii  şi  ungurii,  după  experienţă  de  veacuri,  au  con¬ 
statat  că  numai  prin  egalitate  pot  trăi  împreună,  prin  dragoste 
frăţească  pe  pământul,  care  l-au  locuit  şi  muncit  veacuri  de^a- 
rândul.  Vă  doresc  tot  binele  şi  Vă  Împărtăşesc  arhiereasca 
binecuvântare». 

Pretutindeni  pe  unde  a  descălecat  au  fost  primiri  înălţă¬ 
toare.  Dela  Covasna  s'a  Îndreptat  spre  târgul  Secuilor,  oraş 
vechiu  conservativ.  Odinioară  a  fost  un  număr  oarecare  de 
Români,  avându-şi  biserica  lor  şi  aici.  S’au  perdut  însă  pe  în¬ 
cetul.  Acum  se  intrămează  de  nou  vieaţa  românească.  La  re- 
cepţiuni  răspunzând  preoţilor  romano-catolic  şi  reforrtiat  I.  P. 
Sf.  Sa  a  spus  cuvinte  mai  apăsate: 

«Este  un  fapt  incontestabil  că  poporul  românesc  în  de¬ 
cursul  veacurilor  trecute  până  la  schimbarea  regimului,  mâi  ales 
în  aceste  părţi,  a  avut  să  îndure  mari  asupriri. 

«In  decursul  vizitaţiunii  ce  am  făcut  aproape  in  toate  Co¬ 
munele  în  cari  avem  credincioşi  ai  bisericii  noastre,  am  putut 
constată  pe  toată  linia  efectul  acestei  asupriri,  şi  deci  trebue 
sâ  aveţi  obiectivitatea  de  a  recunoaşte  această  crudă  realitate; 
totuşi  noi  in  credinţa  şj  in  şpfletul  nostru  nobil  găsim  puterea 
morală  pentru  a  iertă  totul.  In  schimb,  vă  rog  pe  Domniile, 
voastre  şi  pe  conducătorii  poporului  secuesc,  să  găsiţi  forţa 
morală  pentru  a  uită  privilegiile,  ca  astfel  luminaţi  cu  toţii  de 

spiritul  democraţiei,  care  domină  veacul  nostru,  să  putem  sta 
ora  lângă  om,  ca  frate  lângă  frate,  emulând  prin  vrednicia  per¬ 
sonală  de  care  dispune  fiecare,  întru -a  produce  fapte  de  pro¬ 
gres,  cultură  şi  jubire  de  patrie». 

La  Breţcu  a  găsit  un  mare  cimitir  de  eroi,  unde  odihnesc 
alături  40 — 50  mii  de  soldaţi,  fii  ai .  diferitelor  neamuri,  căzuţi  - 
în  luptele  ce  s’au  dat  acolo.  Cea  din  urmă  comună,  cu  care 
s’a  încheiat  vizitaţiunea  canonică  în  Secuime  a  fost  Poiana- 
sărată.  Pustiită  de  răsboiu,  mai  mult  ca  oricare  alta,  este  măr¬ 
turie  grăitoare  de  vitejia  românească,  ce  s’a  desfăşurat  pe  valea  \ 
Oituzului  împotriva  vrăşmaşului  năvălitor.  Biserica  e  ruinată. 
Slujbaşa  făcut  în  liber.  Sub  impresia  ruinelor  şi  a  silinţelor 
de  refacere- în  cari  se  sbate  poporul  bun  de  aici,  I.  P.  Sf.  Sa 
a  ţinut  una  din  cele  mai  înălţătoare  cuvântări,  pornind  deia  cu¬ 
vintele:  <Cu  noi  este  Dumnezeu,  înţelegeţi  neamuri  şi  vă  ple¬ 
caţi».  Arată  că  unde  e  jertfa  omenească  mai  mare,  e  şi  Dum¬ 
nezeu  mai  aproape  şi  sfârşeşte  cu  îndemnuri  de  a  rămâneâ  şî 
pe  mai  departe  luptători  ai  credinţei,  întărindu-şi  puterile  pentru 
a-şi  putea  reclădi  căminurile  şi  relnoî  biserica,  care  a  suferit 
ca  şi  ei,  stând  unul  lângă  altul,  umăr  la  umăr,  ca  firicel  de  * 
iarbă  lângă  firicel  de  iarbă  şi  stejar  lângă  stejar  în  pădure,  O 
producţiune  şcolară  sub  conducerea  harnicului  preot  a  Încheiat 
şi  aici  praznicul  sufletelor  inviorate. 

Cuvântul  arhieresc  de  mângăere,  de  propovăduire,  de  lu¬ 
minare  şi  îmbărbătare  a  fost  primit  pretuţindenea  ca  o  ploaie  • 
binecuvântată  peste  ogoare  stoarse  de  arşiţă.  Influinţa  puter¬ 
nică  a  sfaturilor,  îndemnurilor  şi  poveţelor  spuse  cu  mare  dra¬ 
goste  şi  adâncă  convingere  nu  vor  întârzia  să-şi  arate  efec- 
tela.  Întreg  drumul  I.  P.  Sf.  Sale  în  secuime  a  fost  o  ev  an- 
ghelizare  populară,  cu  slujbe  scurte,  dar  cu  atât  mai  îmbelşu¬ 
gat  in  răspândirea  cuvântului  de  mântuire.  Bibliotecile  paro¬ 
hiale  înfiinţate  aproape  în  fiecare  comună  au  rămas  mărturii 
după  vestitorul  de  lumină  şi  cultură  şi  vor  fi  ele  înşile  izvor 
de  luminare  pe  viitor. 

Asemenea  sunt  foarte  preţioase  pentru  conducerea  bise¬ 
ricească  orientările  culese  la  faţa  locului,  din  cercetarea  ofi- 
-ciilor  şi  arhivelor  parohiale,  precum  şi  din  contactul  direct  cu 
oamenii. 

In  restimp  !â  Sfântul  Gheorghe  printre  escursiunile  pe  co¬ 
mune  1.  P.  Sf.  Sa  a  cercetat  şcoala  normală  de  fete,  in  atmos¬ 
fera  înălţătoare  a  unei  serbări  militare  a  luat  jurământul  recru¬ 
ţilor,  a  ţinut  o  şedinţă  cu  comitetul  parohial;  iar  în  ziua  de  16' 
Maiu  a  întrunit  ia  o  conferinţă  întreaga  preoţime  a  protopo¬ 
piatelor  Sf.  Gheorghe  şi  Oituz. 

Dăm  după  notele  fragmentare  din  «Telegraful  Român» 

Cuvântarea  de  deschidere  a  I.  P.  51  Sale : 

Cu  ocazia  vizitatei  canonice,  pe  care  âm  făcut-o  ,în 
această  parte  a  arhidieceţei  noastre,  am  aflat  de  bine  să  vă 
rog  să  veniţi  pe  ziua  de  azi  la  o  conferinţă,  pentruca  să  vă 
comunic  unele  lucnjri,  ca  rezultat  al  observărilor  în  decursul 
vizitaţiei,  şi  pentru  a  ne  sfătui  împreună  asupra  celorce  ar  mai 
fi  de  făcut  în  viitor. 

C  o  frumoasă  toincidenţă,  că  tocmai  azi  prăznuim  şi  ziua 
de  3116  Maiu ,  aceea  zi  memorabilă  din  trecutul  mai  apropiat 
al  neamului  nostru,  în  care  a  răsunat  pentru  primadată  Cu  cea 
mai  mare  energie  glasul  întregului  nostru  popor  de  dincoace  de 
Carpaţi,  cerând  dreptul  la  existenţă  ţi  cultură  naţională. 

E  bine  să  ne  aducem  cu  adâncă  recunoştinţă  aminte  de 
acei  vrednici  înaintaşi  ai  noştri,  cari  în  1848  in  frunte  cu  ar¬ 
hiereii  lor,  îndeosebi  cu  marele  arhiepiscop  al  bisericii  noastre 
Andrei,  a  luat  hotărîrea  să-şi  creeze  o  soarte  mai  bună  pe  pă¬ 
mântul  strămoşesc. 

Desigur  mulţi  din  cei  adunaţi  pe  câmpia  Libertăţii  vor  fi 
visat  în  taina  sufletului  lor  visul  de  aur  al  întregului  nostru 
popor:  înfăptuirea  unităţii  naţionale.  Dar  lor  nu  le-a  fost  dat 
să  vază  acest  vis  prefăcut  în  realitate.  Abiâ  noi  am  fost  în¬ 
vredniciţi  de  Dumnezeu  ^cu  această  mare  fericire.  Ei  ne-au 
pregătit  calea  prin  răbdarea  lor,  cu  care  au  suportat  toate  su¬ 
ferinţele  şi  năpăstuirile  vremii,  prin  munca  lor  de  organizaţie 
a  forţelor  poporului,  prin  lupta  lor  pentru  păstrarea  genuină  a 
comorilor  sufleteşti,  a  credinţei  şi  legei  strămoşeşti,  prin  lumina 
care  au  răspândit-o  în  sând  bisericii  şi  neamului  nostru. 

Binecuvântată  în  veci  să  fie  amintirea  lor.  Iar  noi,  cari  ne 
bucurăm  de  roadele  muncii  şi  străduinţii  lor,  suntem  datori  ca 
să  căutăm  în  sufletele  noastre  cea  din  urmă  energie  pentru  a 
o  pune  în  lucrare  pentru  binele  bisericii  şi  fericirea  neamului 
nostru.  O  asemenea  muncă  se  cere  nţai  ales  în  acest  colţ  al 
pământului  românesc,  care  poate  mai  mult  a  avut  să  sufere  pe 
urma  nâpăstuirii  vrăşmaşului.  v 

Acest  vrăjmaş  a  înţeles  ca  să  pornească  o  luptă  de  des¬ 
fiinţare  a  poporului  nostru  şi  a  bisericii  lui,  pentruca  înaintând 
din  Secuime  spre  Braşov  sâ  facă  un  brâu  de  despărţire  între 
Ardeal  şi  fraţii  noştri  de  dincolo  de  Carpaţi,  să  facă  astfel  im¬ 
posibilă  comunicaţia  spirituală  şi  unitatea  poporului  nostru. 

Astfel  în  urma  vitregităţii  sorţii,  în  acest  ţinut  în  trecutul 
mai  îndepărtat  şi  mai  apropiat,  biserica  şi  jjoporul  â  perdut 
foarte  mult. 

Poate  la  mii,  la  zeci  de  mii  se  urcă  numărul  acelor  fii  ai 
neamului  din  acest  ţinut,  cari  pe  încetul  au  fost  aduşi  să-şi 
pearză^  limba,  naţionalitatea,  portul,  obiceiurile,  şi  în  cele  din 
urmă  biserica  şi  legea  lor  strămoşească. 

Zic  în  cele  din  urmă  biserica  şi  legea  strămoşească,  pen- 
trucă  am  putut  constată  în  decursul  vizitaţiei  canonice,  că  sunt 
sate,  cari  cândva  desigur  au  fost  locuite  de  Români  cari  îşi 
purtau  portul,  îşi  vorbeau  limba  şi  îşi  aveau  obiceiurile  lor,  dar 
care  azi  şi-le-au  perdut,  păstrându-şi  cu  tenacitate  numai  cre¬ 
dinţa  şi  biserica  ortodoxă. 

Aici  am  putut  să  văd  şi  să  simt  extraordinara  importanţă 
pe  care  a  avut-o  biserica  noastră  în  opera  ei  de  ocrotire  a 
neamului,  mai  mult  decât  în  oricare  altă  parte.  Mă  gândesc 
ce  s’ar  fi  întâmplat  cu  acest  popor  dacă  n’aveâ  acest  mare 
razim  sufletesc,  pe  care  l-a  găsit  în  biserica  sa?! 

Tot  aici  s’a  arătat  şi  marea  alipire  a  poporului  cătră  bi¬ 
serica  sa.  El  ţine  la  ea  şi  atunci,  când  şi-a  perdut  aproape  cu 
totul  naţionalitatea,  şi-a  perdut  limba,  portul  şi  obiceiurile.  Nu 
şi-a  părăsit,  ci  a  ţinut  cu  toată  energia  la  biserica  strămoşască 
şi  la  credinţa  sa. 

Să  ne  gândim,  făcând  această  constatare,  cu  recunoştinţă 
şi  la  cei  îndepărtaţi  şi  apropiaţi  slujitori  ai  bisericuţelor  noa¬ 
stre  din  satele  acestui  ţinut,  cari  prin  devotament  curat,  prin 
slrăduinţa  lor  inspirată  de  credinţa  în  Dumnezeu  şi  iubire  de 
popor,  au  putut  face  atât  de  strânse  legăturile  sufleteşti  dintre 
biserica  noastră  —  această  scumpă  mamă  —  şi  fii  ei  credincioşi. 

-Frăţiile  Voastre  aveţi  datoria  de  a  păstră  din  virtuţile  îna¬ 
intaşilor  îndeosebi  aceasta  una:  cea  mai  strânsă  legătură  su¬ 
fletească  cu  poporul. 

N'a  avut  preoţimea  veche  multă  învăţătură  de  carte,  dar 
s’a  ştiut  identifică  totdeauna  cu  cele  mai  superioare  interese 
ale  credincioşilor  ei.  Această  strălucită  însuşire,  care  e  o  glorie 
a  preoţimii  din  toate  timpurile,  trebue  s’o  păstrăm.  Noi  suntem 
o  biserică  a  poporului.  “  Biserica  noastră  e  cea  mai  poporală 
instituţie  pe  care  am  avut-o.  Ea  n’a  cunoscut  clase  privilegiate, 
nici  favoruri  pe  seama  ei  şi  a* ştiut  şi  înţeles  să  se  facă  una 
cu  toate  străduinţele  şi  năcazurile  credincioşilor  ei,  suportându-le 
prin  preoţii  ei  alături  de  dânşii. 

Situaţia  aceasta  a  bisericii  noastre  trebue  s’o  păstrăm  şi 
de  aci  înainte.  Dacă  n’am  putut  da  bisericii  noastre  podoabe 
externe  —  în  urma  vitregităţii  sorţii  —  nici  strălucirea  unei 
bogate  culturi,  am  putut  s’o  păstrăm  curată  în  învăţăturile  e 
şi  iubită  din  partea  credincioşilor  ei. 

in  decursul  vizitaţiei  ce  am  făcut-o  până  acum,  prin  cele 
mai  multe  parohii,  am  rămas  mulţumit  c’am  putut  păstră  măcar 

atâta  cât  am  găsit,  în  urma  furtunilor  şi  vijeliilor  vremii,  Anr 
găsit  şi  dărâmături,  ruine,  dar  In  faţa  lor  m’am  gândit  la  nă¬ 
cazurile  şi  suferinţele,,  cari  vorbeau  din  ele  şi  a  căror, mărturie 
erau.  Datoria  noastră  azi  este  că  ce  e  bun  să  facem  şi  mai 
bun,  să  adunăm  din  ruine  resturile  ce  ne-au  mai  rămas,  ca  cu 
toată  căldura  sufletului  să  clădim  biserica  ortodoxă  română  mă¬ 
reaţă  din  acest  ţinut. 

Am  fost  cu  atenţie  în  decursul  vizitaţiei  mele  la  edificiile 
bisericeşti,  in  cele  mai  multe  locuri  am  găsit  edificii  corăs- 
punzătoare,  în  unele  părţi  pe  deplin  mulţumitoare,  ca  dovadă 
a  spiritului  de  jertfă  al  poporului,  a  hărniciei  şi  înţelepciunei 
preoţilor  lui.  In  unele  locuri  am  găsit  edificii  mai  puţin  co- 
răspunzătoare,  iar  în  puţine  locuri,  mai  ales  în  3  am  găsit  edi¬ 
ficii  cu  totul  necorăspunzătoare,  şi  cari  vor  trebui  cât  mai  în- 
grabă  înlocuite  cu  altele,  pentrucă  se  cuvine  mai  ales  în  timpul 
acesta  de  isbândă  al  neamului  nostru  să  ne  arătăm  mulţumită 
câtră  Dumnezeu,  ridicându-i  locaşuri  de  închinare,  dupăcum 
făceau  voevozii  neamului  românesc  —  după  câte-o  biruinţă, 
strălucitoare  asupra  duşmanilor  —  ridicând  lui  Dumnezeu  câte-o 
biserică,  câte-o  mănăstire  de  închinare. 

Aşâ  să  faceip  şi  noi.  Să  le  înoim  pe  acelea,  cari  pot 
sluj)  încă,  făcând  reparaţiile  necesare,  iar  acolo  unde  e  lipsă, 
să  zidim  din  nou. 

Am  găsit  destulă  curăţenie  prin  bisericile  noastre  şi  vă 
rog  ca  în  punctul  acesta  să  fiţi  foarte  conştienţioşi  şi  scrupu- 
loşi.  Dacă  nu  putem  aveă  biserici  pompoase  cum  le  au  alte 
confesiuni,  cari  au  fost  mai  favorizate  de  soarte,  atunci  cel 
puţin  bisericuţele  noastre  să  fie  modei  de  curăţenie,  să  fie  tot 
ce  poate  fi  mai  bine  îngrijit,  cu  deosebire  sfântul  altar.  Preotul 
aici  aduce  jertfa  cea  fără  de  sânge  în  sfânta  cuminecătură,  prin 
urmare  cât  de  frumos  trebue  să-şi  împodobească  sfânta  masă, 
cât  de  curat  să  fie  sfântul  potir,  când  primeşte  pe  împăratul 
sufletelor  noastre  1  Cât  de  îngrijit  să  fie  proscomidierul,  fără  a 
îngrămădi  şi  alte  obiecte,  al  căror  lofc  ar  fi  în  altă  parte.  Cu¬ 
răţenia  externă  este  semnul  văzut  a!  curăţeniei  interne. 

Am  fost  foarte  mulţumit,  găsind  aproape  pretutindenea  in 
satele  noastre  case  parohiale.  Pot  să  spun,  că  parohiile  noa¬ 
stre  dfn  aceste  părţi  în  privinţa  aceasta  se  disting  faţă  de  ce¬ 
lelalte.  Mai  sunt  şi  în  alte  părţi,  dar  nu  mă  aşteptam  ca  aici 
să  găsesc  aşâ  multe  şi  corâspunzătoare  case  parohiale,  a  căror 
importanţă  e  de  netăgăduit  în  continuitatea  activităţii  preoţeşti. 
Datorinţa  este  deci  a  fi  ţinute  in  cea  mai  bună  stare. 

Cu  şcoalele  stăm  mai  rău.  Nu-mi  ajunge  timpul  să  des¬ 
făşor  întreaga  problemă  şcolară  aşâ  cum  o  privesc  eu  şi  fo¬ 
rurile  legislative  ale  bisericii  noastre,  îndeosebi  congresul  na- 

ţional-bisericesc.  Congresul  nostru  s’a  pus  cu  toată  hotărârea, 
pe  punctul  de  vedere,  că  biserica  are  dreptul,  care  emanează 
din  însăşi  fiinţa  sa  de  a  învăţă,  drept  bazat  pe  legi  concrete, 
de  a  sustineâ  şcoale.  Noi  la  dreptul  acesta  nu  renunţăm. 
Punctul  acesta  de  vedere  îl  susţinem.  Ştim,  că  avem  mari  greu¬ 
tăţi  cu  susţinerea  şcolilor,  mai  ales  că  mijloacele  pe  cari  bise¬ 
rica  Ie  pune  la  dispoziţie  nu  sunt  suficiente.  Procesul  acesta 
e  în  curs  între  biserică  şi  guvern  şi  vom  vedeâ  la  ce  soluţie 
vom  ajunge.  Fără  îndoială  trebue  să  ajungem  la  soluţia,  care 
corăspunde  cu  interesele  de  luminare  şi  cultură  ale  neamului 
nostru. 

De  aceea  .noi,  care  am  fost  biserică  obligată  de  a  lucră 
pentru  cultura  poporului  nostru,  mai  ales  azi  să  -  lucrăm  în 
această  direcţie.  Noi  susţinem,  că  vieaţa  neamului  nostru  nu 
este  atât  de  avansată,  ca  să  ne  refuze  munca  pe  care  i-am  da-o 
pentru  luminarea  lui.  Azi,  când  nu  ne  ajung  forţele  pe  toate 
terenele:  administraţie,  justiţie,  căi  ferate  etc.  nu  va  puteâ  re- 
fnzâ  forţele  bisericei,  pe  care  e  în  stare  să  ie  dea  pentru  lu¬ 
minarea  poporului.  Eu  cred  că*  în  cele  din  urmă  vom  ajunge 
la  o  înţelegere  cu  guvernul.  Până  vom  ajunge  la  această  în¬ 
ţelegere,  rămânem  credincioşi  vederilor  congresului  şi  nu  e 
permis  să  facem  nimic  împotriva  lor.  Vă  rog,  însă  ca  tot  ce 
întreprindeţi  în  această  chestie,  faceţi  astfel  ca  să  nu  reiasă  că 
biserica  şi  statul  sânt  în  antagonism,  pentrucă  de  fapt  antago¬ 
nism  nu  există,  ci  numai  deosebire  de  vederi  şl  emulaţie. 

^colo  unde  edificiul  şcolar  a  rămas  ■  disponibil,  să:I  între¬ 
buinţaţi  pentru  scop  cultural:  întrunirea  comitetului  parohia!,, 
case  culturale,  după  modelul  dat  de  Asociaţia  clerului  Andrei 
Şaguna,  unde  găsiţi  un  program  vast  de  activitate  a  preotului 
în  mijlocul  poporului,  . 

Dar  acolo  unde  nu  este  disponibil  edificiul  şcoalei,  să  se 
înfiinţeze  In  alt  local  casă  culturală  şi  bibliotecă  parohială,  ca 
să  nu  fie  parohie  în  acest  ţinut,  care  să  nu-şi  aibă  biblioteca  ei. 

Am  adus  şi  eu  câteva  sute  de  cărţi  şi  am  distribuit  pentru 
bibliotecile  parohiale;  cari  nu  au  primit  încă,  vor  primi  la  sfâr¬ 
şitul  acestei  conferenţe. 

Biblioteca  o  înfiinţaţi  acum,  in  ziua  de  azi  şi  să  spuneţi 
poporului  aceasta.  Să  faceţi  catalogul  tuturor  cărţilor  din  bi¬ 
bliotecă,  un  alt  catalog  pentru  ceice  cetesc,  să  faceţi  propa¬ 
gandă  pentru  cetirea  lor  şi  să  luaţi  în  bugetul  parohiei  0  sumă 
pentru  completarea  bibliotecii.  Dacă  se  ia  in  fiecare  an 
30—40—80—100  Lei  —  după  împrejurări  —  în  1.0  ani  se  pot 
face  câteva  sute  de  volume.  Dacă  se  făceâ  aceasta  acum  1  Os 
ani,  azi  aveam  biblioteci  de  mii  de  volume,  ceeace  e  un  izvor 
de  lumină  pentru  popor. 


Să  aveţi  in  fiecare  sat  casă  culturală  cât  mai  în  grabă.  In 
jurul  casei  culturale  organizaţi  toată  vieaţa  socială  din  sat.  Ţă¬ 
ranul  nostru  caută  distracţie,  mai  ales  Dumineca,  să  discute,  să 
pue  ţara  Ia  cale,  şi  unde  se  duce?  lâ  cârciumă,  unde  închină, 
bea  şi  astfel  să  obişnueşte  cu  vieaţa  de  cârciumă,  din  care  reies 
cete  mai  multe  rele.  Aceasta  nu  o  putem  combate,  decât  prin 
casa  culturală.  Chiamă-i  acolo,  aranjază-i  hora  acolo,  toate  să 
se  grupeze  în  jurul  acestei  case  a  luminii,  care  va  fi  conside¬ 
rată  cu  timpul  ca  indispensabilă  pentru  vieaţa  ţăranului  nostru. 
Am  găsit  o  frumoasă  casă  culturală  la  Arpătac  şi  alta  în  Bu- 
dila.  Să  le  urmaţi  pilda  cu  toţii. 

Cu  privire  la  serviciile  religioase,  să  vă  străduiţi  să  Ie  în¬ 
depliniţi  cât  mai  cu  evlavie.  Ele  sunt  opere  3e  artă  sfântă.  Al¬ 
cătuitorii  lor  au  fost  suflete,  cari  aveau  o  largă  cultură  şi  pe 
lângă  aceasta  un  foarte  fin  simţ  artistic,  erau  suflete  de  poeţi. 
Sf.  loari  Gură  de  Aur  a  fost  nu  numai  mare  orator,  profund 
cugetător,  ci  şi  un  profund  artist,  dovadă  cuvântările  lui.  A 
fost  un  om,  care  stăpân eâ  toate  elementele  culturii  timpului  său. 

Cât  de  profund  trebue  isă  fie  deci  preotul  în  serviciul  său. 
Trebue  să-şi  dea  toată  silinţa  ca  s’o  facă  pătruns  de  cea  mai 
profundă  evlavie  şi  dându-şi  seama  de  însemnătatea  actelor  ce 
îndeplineşte.  Domnul  Hristos  n’a  venit  in  palatul  Cezarilor,  ci 
în  peşteră,  şi  aşâ  să  împacă  şi  cu  modestele  noastre  biserici 
fastul  liturghiei  noastre.  Lucrul»  principal  în  îndeplinirea  ser¬ 
viciilor  bisericeşti  este  evlavia,  concentrarea.  Ecteniile  rostite 
limpede  să  pătrunzi  in  sufletul  poporului.  ^ 

Să  îngrijiţi  să  aveţi  cântăreţi,  să-i  instruiţi  Sf.  Voastre.  Mi-a 
făcut  o  adâncă  impresie  în  biserica  unde  cântă  întreg  poporul. 
Aceasta  s’a  întâmplat  în  Doboli,  unde  poporul  nu  cunoaşte 
limba,  totuşi  cântă  la  liturghie  toată '  biserica.  Am  oprit  corul 
şi  am  lăsat  să  cânte  oamenii. 

in  mod  deosebit  voesc  să  accentuez  necesitatea  de  a  se 
predică.  Preoţia  este  un  apostolat,  dar  cine  a  mai  văzut  apo¬ 
stolat  mut  Cine  a  mai  văzut  biserică  să  tacă  şi,  durere,  multe 
din  amvoapele  bisericii  noastre  tac.  E  o  contradicţie  în  adjecto 
o  biserică  mută.  Să  fi  slujitor  al  lui  Hristos  şi  să  nu  propo- 
vădueşti  pe  Hristos  I 

Asupra  acestei  îndatoriri  cred  că  nu  mai  încape  nici  o 
îndoială.  Oricât  de  lungi  ar  fi  slujbele,  nu  înlocuesc  propo- 
văduirea  vie.  Trebue  să-L  predici  pe  Hristds.  «Vai  mie  dacă 
nu-L  voiu  predică»,  zice  apostolul  Pavel.  Noi  suntem  vestitori 
ai  împărăţiei  lui  Dumnezeu  şi  acesta  trebue  să  fie  punctul  prin¬ 
cipal  al  predicei. 

tAfară  de  aceasta,  lucrul  de  căpetenie  pentru  un  preot  este 
ca  să-şi  cultive  conştiinţa  sa  religioasă.  Preotul  e  mijlocitorul 
între  oameni  şi  Dumnezeu,  să-i  conducă  pe  oameni  la  Hristos. 

Numai  preotul,  care  Işi  cultivă  conştiinţa  sa  religioasă  il 
poate  propovădui  pe  Hristos,  şi  îi  poate  şi  dacă  va  avea  mai 
puţină  cultură.  Numai  atunci  prinde  vorba  preotului,  pentrucă 
atunci  vorbele  şi  faptele  lui  sunt  In  armonie  şi  aceasta  e  indis¬ 
pensabil  pentru  succesul  activităţii  pastorale. 

Vreau  să  vă  atrag  atenţia  asupra  Îndeplinirii  sf.  taine  şi 
dintre  ele  a  tainei  mărturisirii.  S’o  trataţi  cu  cea  mai'  mare 
îngrijire.  Azi  —  după  răsboiu  —  e  de  lipsă  o  infiuinţă  mai 
intimă  asupra  sufletului,  o  pătrundere  mai  intensă  în  camera 
internă  a  sufletului  credincioşilor.  Creştinul  vine  cu  sufletul 
pregătit  la  mărturisire.  Nu  e  destul  să  iai  molitvelnrcul  şi  să-i 
ceteşti  molitva  de  deslegare.  Trebue  să-ţi  faci  legătura  sufle¬ 
tească,  să-i  analizezi  mărturisirile  lui,  să  fii  cu  ochii  ageri  asupra 
tuturor  stărilor  lui  sufleteşti,  întocmai  ca  doctorul,  care  nu  pre¬ 
scrie  acelaş  medicament  pentru  toate  boaleie.  Lucru  de  sine  în¬ 
ţeles,  că  discreţia  trebue  păstrată  chiar  cu  primejdie  de  moarte,  aşa 
numitul  sigil  al  mărturisirii,  pe  care  se  razimă  biserica  lui  Hristos. 

Ca  să  faci  mărturisirea  bine,  trebue  ca  însuţi  să  te  măr¬ 
turiseşti.  De  aceea  toţi  preoţii  la  conferenţa  de  primăvară  să 
se  mărturisească,  alegându-se  ca  duhovnici  î — 2  preoţi  mai 
bătrâni,  mai  cu  experienţă. 

La  sfârşit  le-a  mai  dat  apoi  1.  P.  S.  Sa  inviaţiuni  şi  sfaturi 
cu  privire  la  conferenţele  preoţeşti,  ziaristici,  cimiterii,  con¬ 
vieţuiri  ilegale  etc. 

* 

Vizitaţia  canonică  a  P.  S.  S.  Episc.  Nicolae  al  Clu¬ 
jului  în  Munţii  Apuseni.  Potrivit  poruncii  Mântuitorului:  «Mer¬ 
geţi  in  toată  lumea  şi  propovăduiţi  evangelia  la  toată  zidirea», 
şi-a  început  şi  P.  S.  S.  episc.  Nicolae  al  Clujului  apostoliajn 
mijlocul  poporului  dela  sate,  mai  întâi  în  Munţii  Apuseni.  In 
curs  de  12  zile  a  parcurs  tractele  protopr.  Turda,  Lupşa,  Abrud 
şi  Câmpeni.  A  petrecut  câte  o  zi  întreagă  cu  serviciu  divin, 
rugăciuni  şi  predici  în  Turda,  Baia  de  Arieş,  Abrud,  Lupşa, 
Câmpeni,  Roşia  şi  Albac.  A  cercetat  apoi  parohiile  Sân  Mihai, 
Buru,  Lungeşti,  Ocolişul  mare,  Sălciua  de  jos  şi  de  sus,  Bră- 
zeşti,  Şartâş,  Muncel,  Valea  Lupşei,  Bucium  Isbita,  Buciuih 
Poeni,  Cărpiniş,  Ponorel,  Vidra  de  jos,  Vidra  medie  şi  Vidra 
de  sus,  Secătura  şi  Aibac.  Pretutindenea  a  vizitat  bisericile,  a 
făcut  servicii  divine,  a  sfinţit  bisericile  cari  n’au  fost  târnosite 
de  arhierei  şi  a  ţinut  cuvântări  instructive  poporului.  A  îm¬ 
părţit  din  belşug  poveţe  şi  îndrumări  practice  de  vieaţă  cre¬ 
dincioşilor,  Ie-a  tâlcuit  cu  dovezi  clare  necesitatea,  mai  ales  în 
vremile  de  acum,  a'  alipirii  cătră  biserică  şi  şcoală,  a  dat  în¬ 
demn  la  muncă  cinstită,  le-a  arătat  multele  uneltiri  vrăşmaşe  ce 
ispitesc  ţara  noastră  şi  puterea  neiafrântă  a  solidarităţii  pe  care 

suntem  datori  să  o  cultivăm  mai  cp, dinadins  în  zilele  acestea*. 
A  demonstrat  binefacerile  culturii,  îndemnând  ţăranii  să  îmbră¬ 
ţişeze  cartea,  meseriile,  comerciul  şi  alte  îndeletniciri  folositoare¬ 
lor  şi  neamului.  A  condamnat  păcatele,  chemând  poporul  la» 
vieaţă  nouă. 

Cuvântul  cald  şi  limpede  al  P,  S.  Sale  a  lăsat  impresii 
adânci  în  sufletul  poporului.  In  multe  parohii  vacante  poporuf 
cu  mic  cu  mare  a  cerut  preot  a  cărui  lipsă  se  simte  în  toate- 
momenteie  de  vieaţă  morală,  socială  şi  culturală  a  poporului.. 
P.  S.  Sa  a  domolit  spiritele,  a  mângâiat  pe  cei  oropsiţi,  iar  ti¬ 
neretului  a  împărţit  mai  multe  sute  de  cărticele  de  rugăciuni- 
şi  de  cetit  Pentru  fondul  bibliotecilor  şcolare  din  comunele 
centrale  a  dăruit  câte  500  tei. 

O  deosebită  atenţie  a  dat  cultului  răposaţilor  preoţi,  ctitori, 
şi  binefăcători  ai  bisericilor,  eroilor  căzuţi  în  răsboiu  pentru 
întregirea  neamului.  A  scos  în  relief  mai  ales  cultul  lui  lancu 
şi'Horia.  La  casa  Iui  lancu  a  slujit  un  parastas,  iar  la  biserica 
lui  Horia  din  Albac  liturghie  şi  parastas  pentru  aceşti  Neroi.  P. 
S.  Sa  contemplează  instalarea  unei  capele  în  casa  lui  lancu  şir 
ridicarea  unui  monument  lui  Horia  în  Albac.  Amândouă  aceste 
locuri  sfinte  să  se  decreteze  locuri  de  pelegrinaj  naţional,  cari* 
să  devie  altare  de  propagandă  religioasă  şi  naţională  pentru 
poporul  român.  In  Albac  a  pus  1000  Lei  bază  unui  fond  spre 
acest  scop. 

Atât  autorităţile  bisericeşti  in  frunte  cu  protopopii,  cât  şi 
cele  civile  din  toate  localităţile  în  frunte  cu  prefecţii,  prim- 
pretorii  şi  notarii,  toate  notabilităţile,  precum  şi  confesiunile 
străine  au'întimpinat  pe  P.  S.  Sa  cu  cea  mai  vădită  bunăcuvi- 
inţă  şi  respect  ce  se  datoreşte  unui  cap  al  bisericei. 

Eşirea  P.  S.  Sale  în  mijlocul  poporului  a  fost  ca  o  ploaie 
binefecătoare  asupra  ogorului  însetoşat.  S’a  constatat  cu  multă 
satisfacţie  că  poporul  nostru  despre  care  se  credea  că  s’a. 
demoralizat  cu  totul,  revine  la  principiile  bisericii.  Refacerea 
morală  e  reclamată  de  însuş  poporul  care  după  sguduirea. 
sufletească  din  anii  trecuţi  acum  simte  nevoia  mângâerii  sufle¬ 
teşti,  pe  care  numai  biserica  i-o  poate  da.  Sub  acest  raport 
coborârea  arhiereilor  In  mijlocul  poporului  s’a  dovedit  mijlocul 
cel  mai  bun  pentru  însănătoşirea  lui  sufletească.  Multele  şi 
neîncetatele  cereri  ale  poporului  de  a  Ii  se  da  preoţi  la  biserici 
e  dovada  cea  mai  eclatantă  a  adevărului  acestuia.  Revine  deci 
bisericii  de  aci  înainte  rolul  cel  mai  însemnat  pentru  consoli¬ 
darea  patriei  pe  temeiuri  statornice.  Şi  ar  fi  de  dorit  ca  şi 
organele  chemate  ale  statului  să  ia  seamă  la  acest  fenomem 
îmbucurător,  dând  bisericii  mână  de  ajutor  pentru  ca  să-şjt 

poată  împlini  misiunea.  5* 

Patriarhul  Constantinopolului  Meletie  IV.  După  multe 
frământări,  uneori  foarte  înteţite,  în  jurul  alegerii  şi  recunoaşterii 
noului  patriarh  situaţia  s’a  clarificat  tot  mai  mult  in  favorul  nou 
alesului,  fost  mitropolit  al  Atenei  Meletie  Metaxachis,  unul 
din  cei  mai  aprigi  aderenţi  ai  lui  Venizelos.  Tocmai  pentru 
aceasta,  când  acesta  trebui  să  părăsească  cârma  politicei  eline, 
Meletie  fu  nevoit  şi  el  să  se  refugieze  in  America.  Prin  perso¬ 
nalitatea  lui  izbuti  să  câştige  simpatii  in  toate  părţile  şi  faptul 
că  trecea  de  ierarh  ortodox  favorabil  unei  aproprieri  cu  biserica 
anglicană  îi  măr)  şi  mai  mult  prestigiul. 

Aici  în  America  îl  găseşte  alegerea  de  patriarh.  Scaunul 
eră  vacant  mai  bine  de  trei  ani.  S’a  tot  amânat  alegerea  în 
aşteptarea  că  evenimentele  vor  înlătură  cu  totul  pretenţiile  Porţii 
otomane  în  raport  cu  Patriarhia.  Acum  cercurile  bisericeşti  din 
Constantinopol  socoteau  că  nu  se  mai  poate  trăgănâ  lucrul 
fără  să  se  producă  mari  neajunsuri  în  lăuntrul  bisericei  greceşti, 
cum  şi  în  afară,  mai  ales  in  ce  priveşte  biserica  sârbească  care 
se  organizase  ca  Patriarhie  şi  aveâ  nevoie  de  învestitura  patri¬ 
arhului  ecumenic.  De  aceea  Sf.  Sinod  din  Constantinopole  i-a 
iniţiativa  alegerii. 

Acţiunea  trezeşte  însă  împotrivire  energică  la  guvernul 
grecesc  şi  Ia  ierarhii  partizani  ai  guvernului  şi  regelui  Con¬ 
stantin,  cari  ştiau  că  o  alegere  îndeplinită  în  împrejurările  date 
va  aşeză  pe  scaunul  patriarhal  din  Constantinopol  pe  unul,  po¬ 
trivnic  politicei  ce  se  făceă  ia  Atena.  Politica,  această  meteahnă 
primejdioasă,  nu  lasă  neatinsă  nici  o  lăture  a  vieţii  din  în¬ 
treaga  lume. 

Temerea  potrivnicilor  lui  Venizelos  se  adeveri.  Alegerea 
se  făch  şi  ridică  pe  scaunul  patriarhal  pe  Meletie.  Potrivnicii 
voiau  să  zădărnicească  actul  cu  orice  mijloace.  Pe  Meletie  îl 
judecă  de  trădător  al  ortodoxiei,  fiindcă  ar  fi  uneltit  pe  sub 
ascuns  cu  biserica  anglicană  şi  îl  osândiră  la  exil  întrio  mănă¬ 
stire.  întâi  se  strâng  episcopii  din  Grecia  ia  Salonic  şi  vor  să-l 
depună  şi  să  aleagă  alt  patriarh.  Guvernul  elen  da  tot  concursul 
său  acţiunei  de  râsvrătire  bisericească. 

In  acest  timp  nou  alesul  Patriarh  pleacă  spre  ţara  sa.  In 
Anglia  ca  şi  in  Franţa  tste  foarte  bine  primit' şi  simpatizat  de 
înaltele  cercuri  politice,  în  vreme  ce  Guranis,  şeful  guvernului 
grecesc  este  sfătuit  să  fie  circumspect  în  ce  priveşte  chestiunea 
alegerii  de  patriarh. 

Simpatia  de  care  se  bticură  Patriarhul  Meletie  în  cercurile 
Antantei  de  o  parte  şi  teama  guvernului  de  a  nu  produce  o  în¬ 
vrăjbire  în  poporul  supus  credincios  oblăduirii  bisericeşti,  II 
făcu  să  bată  în  retragere.  La  fel  îşi  potoli  antagonismul  Sf. 

Sinod  din  Atena  şi  astfel  noul  patriarh  ajunge  stăpân  al  situaţiei 
cu  toată  împotrivirea  de  'jjână  aci  a  contrarilor  politici, 

Ceeace  a  determinat  situaţia  cu  desăvârşire  în  favorul 
I.  P.  Sale  Patriarhului  Meletie  a  fost  mai  presus  de  toate  per¬ 
sonalitatea  sa  impunătoare.  «A  îngrijit  Dumnezeu  ca  greutatea 
timpului  să  aibă  şi  omul  potrivit  pentru  a  face  faţă  cerinţelor 
lui  —  scrie  păr.  arh,  Scriban  în  «Biserica  ortodoxă  Română»  —  şi 
vine  tocmai  la  timp  ca  un  bun  cârmaciu  în  vreme  când  grele 
întrebări  stau  nedeslegate  în  jurul  Patriarhiei  de  Constantinopol. 
Fără  îndoială  că  veneraţiunea  de  care  se  bucură  în  .cercurile 
Aliaţilor  va  face  ca  interesele  ortodoxiei  să  fie  bine  apărate 
şi  ocrotite  şi,  Orice  hotărâri  politice  se  vor  luă  în  acele  ţinuturi 
supuse  la  mari  contestări  şi  nesiguranţe,  la  mari  încrucişări  de 
interese,  —  ele  să  nu  fie  împotriva  intereselor  Bisericii  ortodoxe 
din  Răsăritul  apropiat». 

Străinii  cari  s’au  ocupat  de  personalitatea  noului  Patriarh 
îl  descriu  ca  pe  ierarhul  înzestrat  cu  inteligenţă  foarte  vie, 
vestit  în  toată  lumea  ortodoxă  prin  ştiinţa  sa  canonică,  şi  cu¬ 
noscut  în  lumea  apuseană  prin  silinţa  sa  stăruitoare  pentru  o 
apropiere  între  anglicanism  şi  ortodoxism  . . .  Prelat  energic 
şi  combativ,  Însufleţit  de  credinţă  vie  în  menirea  elenismului, 
Patriarhul  Meletie  «apare  ca  singurul  om  in  stare  de  a  restabili 
norocul  elenismului,  —  dacă  lucrul  este  cu  putinţă.  De  aceea 
corpul  patriarhal  a  socotit  că  în  împrejurările  de  faţă  scaunul 
ecumenic  avea  trebuinţă  de  un  atlet  riguros,  pe  care  nimic  să 
nu-l  poată  înfricoşa.  Şi  în  adevăr,  numele  său  singur  şi  carac¬ 
terul  care  i-se  cunoaşte  au  fost  destul  pentruca  să  se  sfărâme 
coaliţiunea  care  se  încercase  a  se  încheiâ  împotriva  lui». 

* 

Mucenicia  Biserîcei  ruseşti.  In  haosul  cumplit,  pe  care 
l-a  produs  în  Rusia  domnia  bolşevismului,  singura  instituţie  or¬ 
ganizată  a  mai  rămas  Biserica.  Năvala  de  distrugere  nu  a  cruţat 
nici  acest  aşezământ,  concrescut  cu  fiinţa  poporului  rusesc,  mai 
mult  decât  toate  celelalte  instituţii  obşteşti.  Stăpânii  republicei 
sovietice  dela  începutul  domniei  lor  nefaste  au  declarat  sepa¬ 
rarea  Bisericei  de  Stat  şi  au  făcut-o  ţinta  atacurilor  celor  mai 
vehemente.  I-s’a  confişcat  toată  averea  mişcătoare  şi  nemişcă¬ 
toare  Sub  cuvânt  că  sunt  bunuri  ale  obştei.  Până  şi  vasele  sfinte 
şi  odoarele  necesare  slujbei  dumnezeeşti  i-au  fost  lăsate  numai 
în  folosinţă.  Duşmănia  nu  s’a  oprit  însă  aici.  Slujitorii  bisericii 
au  suferit  adevărat  martiriu  pentru  convingerile  lor  religioase 
şi  pentru  tăria  cu  care  şi-au  apărat  Biserica.  Nu  mai  puţin  de 
28  episcopî  au  murit  în  această  cruciadă  de  exterminare,  por¬ 
nită  împotriva  Bisericei  lui  Hristos,  şi  câteva  mii  de  preoţi  şi-au 
aflat  sfârşitul  în  această  prigoană,  care  nu  vrea  să  mai  înceteze. 


Poporal  credincios,  buimăcit  o  vreme  de  noul  sistem  de 
guvernare  pe  care  nu-l  înţelegea,  dar  împotriva  căruia  nici  nu 
se  putea  ridică,  a  început  să-şi  regină  şi  întâiul  liman  spre  care 
caută  să  se  Indrepteze  este  Biserica.  Ţăranii,  mujicii  au  simţit 
că  pricina  relelor  ce  le  bântue  ţara  şi  le  amăresc  zilele  chinuite 
de  atâtea  mizerii  este  neştiinţa,  întunerecul  în  care  oarbecă.  De 
aceea  au  cerut  preoţilor,  să  le  înveţe  copiii  carte.  In  schimb 
părinţii  se  îngrijesc  bine  de  soartea  lor,  le  aduc  daruri  bogate, 
le  ţin  partea  şi  Ie  i-au  apărarea. 

Această  revenire  a  poporului  nu  împiedecă  însă  persecu¬ 
ţiile  ce  se  descarcă  asupra  bisericei  şi  slujitorilor  ei  din  partea 
autorităţilor  bolşevice. 

Mai  nou  furtuna  năpraznică  s’a  descărcat  pe  urma  po- 
runcei  dată  de  stăpânire  ca  să  se  rechiziţioneze  cu  fprţa  toate 
odoarele  şi  vasele  sfinte,  necesare  serviciului  divin,  pentru  a 
se  preface  în  bani,  de  cari  guvernanţii  aveau  nevoie.  împotriva 
măsurii  acesteia  s’a  ridicat  cu  energie  şi  demnitate  Patriarhul 
Tikhon,  aruncând  in  cumpănă  întreaga  autoritate  a  personaliţâţii 
sale.  Mai  întâi  lua-se  însuşi  iniţiativa  unei  mari  acţiuni  de  aju¬ 
torare  a  înfometaţilor  alcătuind  un  comitet  în  fruntea  căruia  s'a 
pus  şi  care  s’a  arătat  gata  să  mărească  fondurile  necesare  com¬ 
baterii  foametei  prin  vinderea  obiectelor  de  valoare  şi  a  felu¬ 
ritelor  proprietăţi  ce  se  găseau  în  stăpânirea  bisericei,  cu  es- 
cepţia  vaselor  sfinte  a  căror  întrebuinţare  spre  alte  scopuri  este 
un  sacrilegiu  după  canoane.  Acum  însă  când  autorităţile  sovie¬ 
tice  au  încercat  să  răsbească  şi  in  lăuntru)  bisericilor  despoin- 
du-le  de  ce  aveau  mai  scump  şi  mai  sfânt:  vasele  necesare  la 
liturghie,  Patriarhul  n’a  mai  putut  răbda  şi  prin  un  apel  cătră 
biserica  vie,  cler  şi  popor,  i-a  provocat  să  se  împotrivească. 
Atitudinea  Patriarhului .  a  fost  impunătoare,  ceva  asămănător  cu 
a  marilor  apărători  ai  credinţei  din  vremea  persecuţiilor  păgâne 
din  întâiele  veacuri  ale  creştinismului.  Chemarea  a  avut  răsunet 
adânc,  autorităţile  n’au  mai  isbutit  să  pună  mâna  pe  tot  ce 
voiau,  dar  in  urma  atitudinei  clerului  au  pornit  prigonirile  că¬ 
rora  le-a  căzut  jerfă  din  nou  câţiva  episcopi  un  mare.  număr 
de  preoţi  şi  mireni,  fiind  condamnaţi  la  moarte. 

Patriarhul  Tikhon  a  fost  prins  şi  el  şi,  aruncat  în  temniţă 
a  fost  acuzat  de  îndemn  şi  activitate  contra  revoluţionară  şi 
urmă  să  fie  judecat  în  consecinţă. 

Organizaţiile  ruseşti  dinafară  de  ţara  stăpânită  de  bolşe¬ 
vici  şi  bisericile  orlodoxe  surori  împreună  cu  biserica  anglicană 
au  făcut  apel  la  bisericile  creştine  şi  guvernele  europene  să 
intreprindă  paşi,  ca  să  scape  vieaţa  mucenicilor,  condamnaţi  Ia 
moarte  de  barbaria  stăpânirii  sovietice,  pentru  convingerile  lor 
religioase. 

Dar  zilei  nu  ajunge  răutatea  ei.  Nu  ajunge  ortodoxiei  ru¬ 
seşti  prigonirea  bolşevică,  mai  dă  năvală  asupra  ei  acum  şi  papa 
dela  Roma.  De  o  parte  închee  înţelegere  cu  căpeteniile  jido¬ 
veşti  ale  bolşevismului  rusesc  ca  să-şi  poată  trimite  misionari 
catolici  în  largul  ţării;  de  altă  parte  caută  să  încredinţeze  masa 
poporului,  apăsat  de  toate  relele,  că  singura  scăpare  de  toate 
nenorocirile  cari  au  dus  la  ruină  ţara,  este  părăsirea  ortodoxiei, 
primirea  catolicismului  şi  supunerea  sub  jurisdicţia  vicarului  lui 
Hristos  pe  pământ.  „ 

Dar  Dumnezeul  dreptăţii  este  deasupra  şi  în  sufletul  po¬ 
porului  rusesc  mai  este  atâta  putere  pentru  apărarea  ortodoxiei 
ca  să  respingă  cu  scârbă  toate  încercările  nevrednice. 

*  i 

Episcopul  Gherasim  Safirin  a  murit  la  14  Februarie  a.  c. 
în  schitul  Frăsinei  din  judeţul  Vâlcea,  unde  trăia  retras  din 
1911.  Fusese  episcop  la  Roman.  A  trăit  o  vieaţă  retrasă,  în 
contemplaţiune  religioasă,  ca  un  pustnic  virtuos  în  mijlocul  lumii, 
ocupându-se  cu  traducerea  câtorva  cărţi  cari  au  rămas,  din  fran¬ 
ţuzeşte  şi  mai  ales  din  greceşte,  şi  cu  aşezarea  pe  note  de 
frumoase  cântări  bisericeşti.  Din  vieaţa  retrasă  de  lume  l-a  scos 
un  eveniment  bisericesc  în  1909,  legea  sinodală  care  introducea 
Consistorul  superior  bisericesc,  împotriva  căruia  s’a  ridicat  cu 
vehemenţă.  Dela  o  chestiune  bisericească  principiară  s’a  ajuns 
la  atacuri  şi  îndârjite  lupte  personale  împotriva  mitropolitului 
Primat  Atanasie,  spre  marea  pagubă  şi  durere  a  bisericei.  în¬ 
vrăjbirea  î-a  silit  pe  ambii  ierarhi  să  se  retragă  la  mănăstire. 
Episcopul  Safirin  a  fost  înmormântat  la  schitul  unde  a  trăit  de 
11  ani.  de  cătră  P.  Sf.  Episcop  Visarion  al  Argeşului.  Dumnezeu 
să-l  odihnească! 

Păr.  Econom  C.  Nazarie  profesor  Ia  facultatea  teologică 
din  Bucureşti,  director  al  internatului  teologic,  preot  al  bisericei 
Stavropoleos  şi  protopop  militar,  încredinţat  cu  conducerea  ser¬ 
viciului  religios  in  armată  în  decursul  răsboiuiui, —  şi-a  cerut  pen¬ 
sionarea  pe  ziua  de  1  Aprilie  a.  c.  Părintele  Nazarie  este  membru 
alConsistorului  superior  bisericesc  şi  a  condus  în  calitate  de 
prezident  întâiul  congres  general  preoţesc  la  Bucureşti.  A  fost 
activ  şi  pe  terenul  literaturei  bisericeşti,  scriind  lucrări,  carî  îşi 
păstrează  importanţa  pentru  orientarea  clerului  şi  promovarea 
intereselor  bisericeşti.  Dofim  încă  ani  mulţi  cu  sănătate  părin¬ 
telui  Nazarie  ca  să  poată  sluji  biserica  şi  cultura  bisericească 
cu  puterile-i  încă  destul  de  viguroase. 

* 

Alegerea  mitropolitului  din  Sofia  s’a  făcut  la  26  Martie 
dupăce  scaunul  a  stat  văduvit  din  1918.  Din  voturile  date  de 

alegători  45  a  avat  mitropolitul  de  Marcianopole,  iar  arhîmaii- 
•dritul  Chirii,  fostul  conducător  al  eparhiei  Dibra,  a  avut  26. 
Alegerea  canonică  a  unuia  dintre  cei  doi  a  fost  aprobată  de 
:Sf.  Sinod  în  şedinţa  dela  2  Aprilie  şi  urinează  numirea.  Este 
interesant  să  se  ştie  că  la  înalta  demnitate  bisericească  au  fost 
nu  mai  puţin  de  19  candidaţi  dintre  episcopii  şi  arhimandriţii, 
conducători  de  eparhii  şi  mănăstiri  din  Bulgaria. 

* 

Noii  episcop!  greco-catolici.  In  scaunul  episcopiei  unite 
dela  Oradea-mare,  rămas  văduvit  prin  moartea  episcopului 
Demetriu  Radu,  căzut  jertfă  atentatului  dela  senat,  a  fost  numit 
P.  Sf.  Sa  episcopul  dela  Lugoj  Dr.  Valeriu  Ţraian  Frenţiu ; 
iar  la  locul  rămas  liber  în  fruntea  eparhiei  lugojene  a  fost 
numit  părintele  canonic  din  Blaj  Dr.  Alexandru  Nicolescu. 

Părintele  Ep.  Dr.  Frentiu  a  fost  instalat  în  noul  său  scaun 
în  săptămâna  a  treia  după  Paşti,  iară  Păr.  Ep.  Dr.  Nicolescu, 
după  depunerea  jurământului  în  faţa  M.  S.  Regelui,  a  fost  sfinţit 
în  Dumineca  a  Il-a  după  Rusalii.  Dorim  să  păstorească  ani 
muiţi  cu  pace  spre  mărirea  lui  Dumnezeu  şi  folosul  oamenilor! 

* 

Chestiunea  bisericească  la  congresul  partidului  naţionalist- 
democrat  al  dlui  lorga,  ţinut  la  Craiova,  a  fost  expusă  de 
preotul  Qh.  I.  Ghica  întriun  referat  din  care  scoatem  aceste 
păreri: 

...«Alături  de  şcoală,  rol  cultural,  darjnai  ales  moral  poate 
aveâ  biserica  ortodoxă,  primind  o  anumită  organizaţie,  cores¬ 
punzătoare  nouilor  împrejurări  naţionale  şi  sociale  ivite  în  urma 
răsboiului. 

O  condiţie  esenţială  a  acestei  noui  orgănîzaţii  este  ca  bi¬ 
serica  să  fie  autonomă.  Şi  a  fi  biseriţa  autonomă  înseamnă  să 
aibă  dreptul  de  a-şi  face  singură  legi,  în  armonie  —  bine  în¬ 
ţeles  —  cu  legile  statului. 

O  altă  lăture  a  chestiei  este  următoarea:  Cât  de  departe 
poate  merge  organizarea  unitară  a  bisericii  ortodpxe  din  Ro- 
mânia-Mare.  in  această  privinţă  trebuie  să  se  ţie  seamă  de  faptul 
că  în  biserica  din  Transilvania  este  o  puternică  iniţiativă  prin 
participarea  mirenilor  la  vieaţa  bisericească,  iar  în  biserica  din 
Basarabia  se  face  o  foarte  bună  gospodărie,  care  pune  pe  slu¬ 
jitorii  altarului  în  situaţia  de-  nu  trăi  din  mila  statului,  afară  de 
faptul  că  acolo,  tot  din  fondurile  bisericii  se  pot  fixă  sume 
însemnate  pentru  scopuri  culturale.  Acest  spirit  de  participare 
activă  a  mirenilor  la  treburile  bisericeşti  in  Transilvania  şi  de 
o  sănătoasă  gospodărie  ca  in  Basarabia,  nu  num^i  că  nu  face 
să  fie  înăbuşit  printrio  organizare  bisericească  unitară  pripită, 
<ci  dimpotrivă  trebuie  activat  şi  transplantat  şi  în  biserica  din 

vechiul  regat.  Şi,  în  această  privinţa,  un  regionalism  cuminte 
nu  numai  că  nu  păgubeşte  interesele  bisericii  şi  ale  neamului,, 
ci  din  contră,  le  serveşte. 

îndeplinirea  rolului  moral  şi  cultural  într’o  măsură  cât  mai 
mare  de  cătră  biserică  stă  în  strânsă  legătură  şi  cu  mijloacele 
ei  materiale.  Mijloacele,  pe  care  biserica  din  vechiul  regat 
Ie  are  astăzi  la  îndemână  sunt  cu  desăvârşire  insuficiente.  Preotul 
este  plătit  mai  prost  ca  un  grăjdar.  Din  această  pricină  mulţi 
tineri  capabili  evită  de  a  intră  în  cler  sau  odată  intraţi  sunt 
siliţi  să  muncească  şi  în  alte  direcţii,  ca  să  poată  să-şi  întreţîe 
familia,  de  obiceiu  binecuvântată  de  Dumnezeu.  Dar  ocupaţiile 
lăturalnice  împiedecă  pe  preot  de  a  se  consacră  cu  totul  slujirii 
preoţeşti,  concepută  aşa  cum  o  cer  trebuinţele  morale  şi  cul¬ 
turale  de  astăzi.  —  Să  nu  se  obiecteze  că  preotul  mai  are  şi 
veniturile  epitrahilului  —  pentru  două  motive:  mai  întâiu,  fiindcă 
ele  sunt  foarte  reduse  în  cele  mai  multe  parohii, .  şi  al  doilea 
pentrucă  aceste  venituri  trebuie  să  fie  desfiinţate,  atunci  când 
preotului  i  se  va  asigură  o  existenţă  ca  lumea,  căci  ele  pogoară 
prestigiul  slujitorilor  altarului  în  faţa  enoriaşilor» .. 

Iar  concluziile  privitoare  la  biserică  cari  au  intrat  în  pro¬ 
gramul  partidului  sunt  aceste: 

«1.  Autonomia  Bisericii  Ortodoxe  Române  şi  garantarea  ei 
prin  Constituţie  în  înţelesul,- ca  biserica  să-şi  făurească  singură 
legile,  in  armonie  cu  legile  statului. 

2.  Organizarea  unitară  a  întregii  Biseriei  Ortodoxe  din 
România-Mare,  cu  participarea  elementului  mirean  şi  ţinându-se 
seamă  de  tradiţiile  provinciale. 

3.  Asigurarea  Bisericii  cu  o  bază  materială,  în  măsura 
jertfelor  ei  făcute  pentru  stat  şi  corespunzătoare  necesităţilor 
ei  şi  operelor  de  cultură  şi  caritate  publică,  pe  care  are  mi¬ 
siunea  să  le  îndeplinească. 

4.  Păstrarea  celeilalte  biserici  româneşti  în  situaţia  creiată 
de  desvoltarea  istorică  şi  potrivit  cu  meritele  câştigate  în  des-i 
voltarea  poporului  român. 

5.  Rel'giile  naţionalităţilor  au  a  fi  considerate  potrivit  cu 
situaţia  acestor  naţionalităţi  înseşi,  în  capitolul  respectiv». 

Atât  cu  expunerile  părintelui  Ghica  cât  şi  cu  puctele  pro¬ 
gramului  partidului  naţional  democrat  suntem  de  absolut  acord, 
aar  ne  gândim:  când  vor  ajunge.  cârmuitorii  ţării  acesteia  să 
înţeleagă  necesităţile  zilelor,  şi  să  lucreze  cu  dragoste,  devota¬ 
ment  şi  cinste  pentru  binele  de  obşte,  fără  să  precupeţească 
totul  în  folos  personal,  ori  în  interes  de  partid. 

Reforma  calendarului  este  o  chestiune  de  mult  deschisă,, 
dar  p'ână  acum  nu  s’a  găsit  formula  potrivită  pentru  deslegare^ 

Lumea  ortodoxă  care  se  orientează  după  calendarul  iulian  a 
simţit  de  mult  lipsa  unei  reforme  şi  din  multe  părţi  s'au  ridicat 
glasuri,  cari  ceream  introducerea  calendarului  apusan.  In  vieaţa 
civilă  s'a  şi  introdus  şi  la  noi.  In  vreme  ce  la  noi  se  stăruie  ca 
să  împrumutăm  pe  al  apusenilor,  ei  înşişi  sunt  nemulţămiţi  cu 
calendarul  gVegonian  şi  caută  să  introducă  anumite  schimbări. 
Directorul  observatorului  din  Ziirich  cu  multă  bunăvoinţă  ne 
şi  sfătuiă  pe  orientali  să  mai  aşteptăm  până  îşi  vor  reformă  ei 
calendarul,  ca  apoi  împreună  să  găsim  o  soluţie  comună. 

Apusenii  sunt  nemulţămiţi  de  atâtea  sărbători  fără  dată 
stabilă,  cari  se.  orientează  după  sărbătoarea  Paştilor.  După  ca¬ 
lendarul  în  vigoare  Paştile  se  pot  mişcă  într’un  interval  de  35 
zile  şi  după  cum  cad  Paştile  se  mută  atâtea  sărbători.  Această 
nestabilitate  produce  mari  încurcăli  în  vieaţa  comercială,  dă  multă 
bătaie  de  cap  justiţiei  şi  administraţiei  ia  calcularea  termenilor 
de  plată  şi  a  zilelor  de  judecată. 

De  aici  dorinţa  după  o  reformă  care  să  simplifice  şi  să 
introducă  o  stabilitate.  S'a  şi  instituit  o  coifiisiune  din  astronomi 
francezi,  englezi,  belgieni  şi  americani,  cari  să  discute  reforma 
calendarului  şi  să  stabilească  o  dată  fixă  pentru  Paşti. 

In  legătură  cu  lucrările  acestei  comisiuni  profesorul  astronom 
Pio  Emanuelli  scrie:  ” 

«Trebue  să  se  facă  un  calendar  nou,  care  să  fie  invariabil, 
In  aşâ  fel  că  în  fiecare  an  aceiaşi  zi  a  săptămânii  să  cază  ia 
aceeaş  dală.  Aceasta  ar  fi  foarte  lesne  dacă  numărul  zilelor  cu¬ 
prinse  într’un  an  s’ar  putea  divide  prin  şapte.  Pentru  aceasta 
însă  trebue  să  se  pună  la  începutul  anilor,  separat  o  zi,  fără  a 
o  încadrâ  intrio  săptămână  a  calendarului.  Aceasta  ar  fi  atunci 
ziua  Anului  nou  căreia  i-ar  urmă  apoi  cele  364  de  zile  ale 
anului,  împărţite  în  52  de  săptămâni,  care  încep  cu  Dumineca. 
Ziua  suplimentară  a  anului  bisextil, ar  venî  după  30  Iunie  şi  ar 
fi.  ca  şi  ziua  Anului  nou.  o  zi  separată  de  zilele  calendarului. 
Pentru  Paşti  se  prevede  Dumineca  a  doua  din  Aprilie. 

Germanii  cu  spiritul  lor  de  a  sistemizâ,  de  a  reglementa 
şi  prinde  în  rigiditatea  paragrafilor  până  şi  vieaţa  sufletească 
a  poporului,  nu  se  puteâ  să  rămână  streini  de  tendinţa  de  a 
stabili  totul  după  o  normă  fixă  şi  în  mersul  vremii.  Herman 
Rese  din  Goslar,  întovărăşindu-şi  pe  meteorologul  observatorului 
astronomic  prof.  Dr.  Koppen  au  fixat  următoarea  normă  simplă 
pentru  reforma  calendarului; 

1.  Anul  se  împarte  în  patru  timestre  de  câte  91  zile  (de 
patru  ori  13  săptămâni  de  câte  7  zile)  total  364  zile  în  ziua  a 
365-a  este  31  Decemvrie,  Silvestru. 

2.  Intâiu  Ianuarie  este  totdeauna  o  Duminecă,  In  fiecare 
trimestru  luna  întâia  are  31  zile. 

3.  Ziua  de  Silvestru,  precum  şi  ziua  bisextilă,  a  anului, 
«care  va  fi  pusă  în  ziua  de  31  Iunie,  ca  zile  supranumerare,  nu 
vor  purtă  nici  unul  din  numele  zilelor  săptămânii. 

4.  Paştile  vor  fi  puse  in  ziua  de  8  Aprilie,  corespunzător 
dorinţii  exprimate  de  congresul  negustorim»  germane  (1Q08)  şi 
de  congresul  preoţilor  germani  (1910).  Atunci  Rusaliile  vor  cădea 
în  ziua  de  26  Maiu  şi  Crăciunul  într’o  Luni,  aşâ  dar  ca  şi  Anul 
Nou  niciodată  în  mijlocul  săptămânei. 

Acest  proiect  de  reformă  a  fost  acceptat  în  Germania  de 
camerile  comerciale,  de  directorul  observatorului  maritim,  de 
preşedintele  ministerului  căilor  ferate  etc.  > 

Deosebirea  între  proiectul  german  şi  planul  expus  de  Pio 
Etnanuelli  dela  observatorul  din  Vatican  este  neînsemnată.  Şi 
admiţând  că  nici  capul  bisericei  apusene  nu  e  strein  de  ideea 
reformei,  dată  în  grija  comisiei  internaţionale  din  care  face 
parte  cardinalul  Mercier  ca  prezident,  noua  reformă  a  calen¬ 
darului  apusan  este  pe  cale  de  înfăptuire. 

Nici  orientalii  nU  pot  râmâneă  departe  de  aceste  preocu¬ 
pări.  Prăznuirea  sărbătorilor  mari  la  aceiaşi  dată  fixă  şi  de  or- 
todoxi  şi  de  catolici  ar  fi  o  frumoasă  manifestaţie  de  solidari¬ 
tate  creştinească  şi  întâiul  pas  hotărât  spre  o  apropiere  între 
bisericile  creştine  pe  cari  le-a  împărţit  veleităţi  neîndreptăţite  de 
stăpânire  şi  tendinţe  politice  nejustificate. 

* 

Conflictul  între  biserică  şi  guvernul  bulgar  s’a  iscat 
pe  urma  tendinţei  guvernului  de  a  se  înstăpâni  pe  anume  averi 
mănăstireşti  de  o  parte,  iară  de  alta  pe  urma  faptului  că  în  bu¬ 
getul  ţării  s’au  redus  subvenţiile  bisericii,  s’au  casat  două  eparhii 
şi  s’a  micşorat  leafa  preoţilor  şi  a  arhiereilor  până  Ia  neputinţa 
de  a-şi  mai  acoperi  trebuinţele  vieţii.  Sf.  Sinod  a  protestat 
energic  ameninţând  cu  separarea  Bisericii  de  cătră  Stat  şi  cu 
punerea  In  cunoştinţă  a  poporului  credincios  despre  atitudinea 
conducătorilor  politici  ai  ţării.  Deodată  s’a  mişcat  şi  preoţimea 
sprijinind  acţiunea  sf.  Sinod,  cu  a  cărui  binecuvântare  s’a  strâns 
în  congres  extraordinar  în  zilele  de  15 — 17  Martie  a.  c. 

După  o  amănunţită  desbatere  asupra  situaţiei  în  care  se 
găseşte  biserica  în  raport  cu  puterea  statului,  congresul  a  adus 
următoarele  hotărâri: 

1.  Să  se  declare  că  nu  aprobă  toate  atacurile  şi  provocaţiile 
îndreptate  contra  bisericei,  conducerei,  clerului,  şcoalelor  şi 
-averilor  ei. 

2.  Cere  dela  guvernul  bulgar: 

a)  Să  apere  autonomia  bisericii; 

>b)  Să  nu-i  ia  averile; 

•c)  Să  se  reîntoarcă  clădirea  seminarului  din  Sofia ; 

d)  Să  schimbe  legea  ministerului  de  instrucţie  publică  în 
sensul:  ca  şcoalele  spirituale  de  orice  treaptă  să  fie  tot  sub 
conducerea  bisericii; 

e)  Să  se  ia  măsuri  de  represiune  contra  propagandei  străine, 
care  atrage  poporul; 

f)  Să  se  întoarcă  bisericii  toate  obiectele  arheologice; 

g)  Să  se  supună  aprobărei  sobraniei  naţionale  Regula¬ 
mentul  exarhal,  fără  schimbare,  aprobat  dejă  de  congresul  bise- 
ricesc-naţional; 

h)  Să  se  apere  autoritatea  arhiereilor  naţionali  de  obidele 
nemeritate,  aduse  de  partizanii  politici; 

i)  Să  se  înlesnească  mitropoliilor  mijloacele  de  transport 
pentru  a-şi  cercetă  pe  păstoriţi; 

j)  Să  se  reînsufleţiască  învăţământul  religios  în  şcoalele 
naţionale,,  îngăduind  preoţilor  să  predea  obiectele  religioase; 

k)  Să  se  renunţe  la  ideiâ  de  a  micşoră  leafa  arhiereilor 
şi  preoţilor. 

3.  Declară  că  în  împrejurările  actuale,  în  condiţiunile  'in¬ 
ternaţionale  de  acum,  nu  caută  să  separe  biserica  de  stat.  Dar 
dacă  guvernul  împinge  la  aceasta,  atunci  preoţimea  o  va  primi, 
aruncând  dela  sine  orice  răspundere  asupra  urmărilor  cari  vor 
izvorî  din  această  despărţire. 

4.  încredinţează  pe  sf.  Sinod  al  bisericei  bulgare  că  atunci 

când  este  vorba  de  apărarea  bisericei  şi  drepturile  ei  de  orice 
atap,  ori  din  ce  parte  ar  sosi  el,  preoţimea  pe  cât  este  de  mo¬ 
destă  în  aparenţă,  pe  atât  este  de  puternică  în  luptă.  Ea  va  fi 
ca  un  singur  om  şi  va  urmă  pe  arhiereii  ei,  cari  vor  duce  lupta 
contra  tuturor,  cari  lovesc  biserica.  Ba  măi  mult:  preoţii,  cari 
sunt  prin  oraşe,  sate,  case  şi  colibe,  vor  întrebuinţa  toată  in¬ 
fluenţa  şi  autoritatea  lor  ca  să  atragă  majoritatea  poporului 
după  ei  ca  să  dovedească  tuturor  că  biserica  şi  turma  sunt  o 
forţă  extraordinar  de  mare  pe  care  trebuie  să  o  relpecte  toţi 
protivniciî.  *  ; 

5.  Roagă  toată  turma  credincioşilor  ca  să  acoarde  tot 

-devotamentul  acestui  congres  şi  să  aibă  încredere  în  puterea 
şi  stăruinţele  lor  de  a  păzi  biserica  strămoşilor  lor.  Declară  că 
lupta  lor  este  departe  de  a  avea  caracter  politic.  Lupta  lor  este 
bisericească,  fiind  îndreptată  numai  spre  apărarea  drepturilor 
bisericei  încălcate.  % 

0.  Invită  pe  toţi  preoţii  regatului  ca  să  lămurească  popu¬ 
laţiei  în  ce  constă  lupta  congresului.  In  cazul  când  intervenţia 
de  faţă  pe  lângă  guvern  nu  va  da  rezultatele  dorite,  atunci  se 
vor  luă  alte  măsuri. 

La  încheierea  congresului  o  delegaţie  s’a  prezentat  pre¬ 
şedintelui  Sobraniei,  în  absenţa  ministrului  preşedinte,  expu- 

nându-i  doleanţele  preoţimii  cu  privire  la  încetarea  neînţele¬ 
gerilor  dintre  biserică  şi  guvern.  Preşedintele  Sobraniei  a 
exprimat  credinţa,  că  se  va  găsi  mijlocul  pentru  împăcare  între 
cele  două  puteri,  bisericească  şi  lumească. 

* 

Bibliotecă  şi  muzeu  bisericesc  s’au  înfiinţat  şi  la  mitro¬ 
polia  din  Bucureşti,  încredinţându-se  cu  aranjarea  părintele  C. 
’Bobutescu.  I.  P.  Sf.  Sa  P.  Mitropolit- Primat  face- apel  călduros 
câtră  preoţi,  protopopi  şi  toţi  voitorii  de  bine  din  eparhia 
Ungro-Vlahiei  să  strângă  şi  să  doneze  cărţi  şi  orice  obiecte  bi¬ 
sericeşti.  In  special  se  îndrumă  preoţimea  să  adune  şi  păstreze 
catalogate,  orice  obiecte  bisericeşti  ca  să  nu  se  mai  prăpă¬ 
dească  lucruri  de  valoare  pentru  trecutul  nostru  de  artă  şi  cultură. 

In  legătură  cu  această  problemă  religioasă  şi  culturală  scrie 
dl  Şt.  Berechet  în  «Biserica  Ortodoxă  Română»  un  articol  ară¬ 
tând  trebuinţa  unui  muzeu  bisericesc  care  să  cuprindă  toate 
obiectele  de  valoare  istorică  şi  nevoia  arzătoare  a  unei  biblioteci 
teologice,  unde  să  se  găsească  tot^e  s’a  tipărit  în  acest  domeniu 
la  Români  cum  Şi  operele  mai  de  valoare  dela  popoarele  or¬ 
todoxe  învecinate,  cu  cari  am  trăit  în  contact.  Autorul  arată  şi 
felul  cumjrebuesc  organizate  aceste  instituţii  ca  ele  să  fie  de 
adevărat  folos. 

Două  praznice  culturale:  La  curtea  de  Argeş  şi-a  ţinut 
anul  acesta  Congresul  Liga  culturală  în  ziua  de  sfântul  Gheorghe 
şi  a  doua  zi,  Duminecă.  Îndrumată  de  personalitatea  “puternică 
a  dlui  N.  lorga  Liga  îşi  face  datoria,  continuându-şi  activitatea : 
«să  răspândească  lumina  în  popor;  să  trezească  cât  mai  larg 
conştiinţa  naţională ;  să  ajute  silinţele  celorce  trebue  să  vegheze 
la  opera  dreptului  biruitor,  ţinând  socoteală  că  mulţi  duşmani 
ne  înconjoară;  să  stabilească  raporturi  culturale  cu  minorităţile 
etnice;  să  promoveze  cultura  naţională,  aşâ  ca  să  ne  facă  vrednici 
de  opera  îndeplinită  cu  atâtea  jertfe;  şi  s’ajute  neamul  ca  să-şi 
dea  partea  lui  la  cultura  omenirii».  / 

•S’au  văzut  acolo  la  Argeş  monumentele  trecutului  nostru 
bisericesc  şi  am  trăit  clipe  de  Înălţătoare  mândrie  naţională  în 
biserica  de  care  se  leagă  frumoasa  legendă  a  meşterului  Manole, 
în  care  odihnesc  Regele  Carol  I  şi  Regina  Elisabeta  alături  de 
mormintele  lui  Neagoe  Vodă  şi  Doamna  Despina  şi  unde  cu 
prilejul  slujtfei  Qumnezeeşti  a  răsunat  atât  de  duios  glasul  de 
evocaţii  puternice  în  accente  religioase  a  părintelui  episcop  Vi - 
sarion,  căruia  i-a  răspuns  covârşit,  de  emoţii  adânci  dl  lorga, 
ca  un  arhanghel' ce  vesfeşte  o  altă  lume. 

In  plenul  congresului  dl  lorga  a  pus  întrebarea  în  ce  fel 
ar  putea  colaborâ  societăţile  culturale  şi  în  special  cum  şi-ar 
puteă  armonizâ  munca  Liga  culturală  şi  Asociaţiunea  transilvană?' 

Problema  are  o  importanţă  covârşitoare.  Avem  atâtea  so¬ 
cietăţi  şi  asociaţii  culturale  tn  ţară,  cari  toate  urmăresc  Înălţarea 
culturală  a  neamului,  dar  rezultatele  reale  sunt  aşa  de  reduse 
încât  adeseori  te  ispitesc  îndoeli.  Am  văzut  şi  Ia  Liga  culturală 
nepăsarea  oamenilor  cari  ar  trebui  să  ajute  cu  ce  au  strădu¬ 
inţele  nobile  ale  celor,  câţiva,  cart  sufletul  şi-I  pun  pentru  binele 
obştei.  Două  sunt  pricinile  că,  cu  toată  organizaţia  independentă 
a  atâtor  societăţi  culturale,  cultura  neamului  progresează  foarte 
anevoie  :  numărul  redus  al  oamenilor  cu  adevărat  culturali  şi 
lipsa  sprijinului  material,  din  partea  celor  cari  l-ar  putea  da  şi, 
deasupra  acestora,  munca  răsleaţă  pe  care  o  face  fiecare  socie¬ 
tate  pe  răspunderea  sa  şi  fără  o  legătură  cu  celelalte  instituţii 
similare.  De  aici  nevoia  evidentă  a  unei  apropieri,  a  unei  co¬ 
laborări,  din  care  ar  putea  rezulta  cu  mare  folos  împărţirea 
muncii.  • 

In  raportul  dintre  cele  două  societăţi,  pentru  a-şi  întregi 
reciproc  activitatea,  «Asociaţiunea  Transilvană»  ar  aduce  expe¬ 
rienţele  sale  din  trecut  pe  terenul  răspândirii  culturii  la  sate, 
în  popor,  iar  Liga  culturală  ar  duce  mâi  departe  steagul  pentru 
cultura  intelectualilor,  cultura  oraşelor.  Experienţele  s'ar  putea 
schimbă  şi  chiar  oamenii  s'ar  împrumută  într’o  colaborare  ar¬ 
monică. 

* 

O  a  doua  serbare  culturală  a  fost  la  Blaj:  ziua  3/15  Maia 
în  amintirea  evenimentelor  din  1848.  Serbării  i-s’a  dat  caracter 
şcolar.  Şcoateîe  Blajului  nu  şi-au  ales  un  patron,  cum  au  făcut 
celelalte  şcoăle  de,  pretutindenea,  ci  vreau  să  facă  din  această 
zi  de  lumină  în  vieaţa  poporului  nostru  ziua  lor  de  prăznuire 
şcolară,  la  care  să  se  strângă  acolo  şi  şcoalele  din  altă  parte. 
De  data  aceasta  a  fost  o  frumoasă  înfrăţire  de  jocuri,  cântece 
şi  producţiuni,  prestate  de  elevii  alor  peste  12  şcoli  secundare 
şi  medii  de  dincoace  de  Carpaţi  şi  a  lor  vVe-o  4 — 5  din  vechiul 
Regat. 

Gândul  de  care  se  călăuzesc  factorii  de  cădere  este  să  dea 
acestor  serbări  pe  viitor  cadre  tot  mai  largi.  In  anul  acesta  au 
fost  producţiuni  gimnastice  şi  corale. 

A  doua  zi  a  fost  serbare  pentru  public,  cu  sf.  liturghie  în 
catedrală,  Ia  care  a  pontificat  şi  a  cuvântat  Mitropolitul  Blajului, 
evocând  figurile  trecutului  cultural,  dar  mărginindu-se  la  cele 
unite  numai.  Apoi  pe  o  vreme  splendidă  s’a  ţinut  adunare  lângă 
«peatra  libertăţii»  cu  înălţătoare  cuvântări,  cum  şi'  în  cimiterul 
unde  odihnesc  oamenii  mai  de  seamă  ai  Blajului  unit. 

E  bine  aleasă  ziua  de  3/15  Maiu  ca  zi  de  serbare  şcolară, 
faima  ei  veche  fiind  întrecută  acum  prin  evenimentele  de  pe 
urma  răsboiului  mondial;  dar  dacă  se  vrea  să  devină  o  serbare 

cu  caracter  larg,  pentra  întâlnirea  şi  înfrăţirea  elevilor  din  toată 
tara,  pe  viitor  trebue  să  fie  înlăturată  atmosfera  îngustă  de  con- 
fesionalism  unit,  în  care  s’a  prăznuit  anul  acesta  numai  cultura 
Blajului. 

Biserica  şi  teatrul.  Sub  acest  titlu  scrie  fostul  director 
al  teatrului  naţional  dl  Victor  Eftimiu,  în  foiletonul  unei 
gazete  de  zi,  câteva  consideraţii  vrednice  de  a  fi  reţinute  şi 
pentru  cetitorii  revistei  noastre.  Sunt  şi  cuvinte  aspre,  spuse 
de  un  mirean  despre  bisericile  din  Bucureşti  şi  despre  preoţi 
peste  tot  Dar  chiar  dacă  n’ar  acoperi  pe  deplin  adevărul, 
noi  credem  că  îndemnul  lor  nu  e  decât  dorul  ae  îndreptare, 
dorul  de  mai  bine,  izvorât  din  dragostea  şi  alipirea  unui  bun 
creştin  cătră  aşezământnl  sfânt  ai  Bisericii,  şi  atunci  trecem 
peste  forma  de  exprimare  «vulgară»,  cum  însuşi  autorul  o  re¬ 
cunoaşte. 

«Teatrul  s’a  născut  şi  a  renăscut  prin  cultul  religios. 

Serbările  vechilor  greci  în  onoarea  zeului  Dionysos,  Ia 
cari  se  sacrifică  un  ţap  (tragos)  au  creat  tragedia,  iar  Misterele 
din  Evul  Mediu  sunt  obârşia  teatrului  modern. 

De  aceea,  de  câteori  vom  vedeâ  arta  dramatică  înjosin- 
du-se,  din  lăcomia-  de  bani  a  celorce  o  conduc,  suntem  datori 
să  le  reamintim  originea  sacră  a  spectacolului,  îţidemnându-i  să 
caute  înălţarea  teatrului,  prin  alegerea  unui  repertoriu  nobil, 
reprezentat  cu  grijă  şi  credinţă  sacerdotală... 

Cerem  ca  oricine  se  apropie  de-o  scenă,  s’o  socotească 
un  altar... 

In  acelaş  timp,  vom  cere  şi  Bisericii  să  se  apropie  de 
teatru.  Nu  este  aceasta,  nici  o  scoborâre... 

Biserica  este,  ca  şi  teatrul,  un  mijloc  de  înălţare  al  sufle¬ 
telor.  Această  înălţare  nu  se  poate  obţine  decât  printr’o*puter- 
nicâ  impresie  de  misticism  şi  frumuseţe  artistică. 

Intre  biserică  şi  teatru  sunt  foarte  multe  apropieri,  mai 
ales  în  forma  lor  de  exteriorizare:  spectacolul. 

Preoţi  şi  actori,  au,  în  primul  rând,  de  recitat  un  text  care, 
în  biserică  e  totdeauna  frumos,  iar  în  teatru  e  frumos  de  multe 
\  ori,  —  aceasta  după  capacitatea  celor  chemaţi  să  atragă  din 
vasta  literatură  a  lumei. 

Aşadar  acest  text,  datorit  unor  oameni  de  geniu,  mari 
poeţi,  suflete  prea  curate,  trebuie  interpretat  cu  o  dicţiune  ire¬ 
proşabilă,  cu  o  căldură  veşnic  reînoită,  cu  adevărată  credinţă 
de  apostol. 

Atitudinea,  gestul  oficiantului,  actor  sau  preot,  trebue  să 
fie  rotund  şi  nobil  sintetic.  Nu  li  se  îngăduie  sub  nici  un  cu- ' 
vânt  vulgaritatea, 

Decorul  în  care  se  oficiază  —  fie  ură  împărătească,  fie- 
variatele  tablouri  ale  unei  scene,  cată  să  aibă  întotdeauna  at¬ 
mosferă  trebuincioasă  făcută  din  lucruri  şi  penumbre,  din  tot 
aparatul  spectaculos  —  nori  de  ploaie  in  teatru,  fum  de  tămâe 
în  biserici  —  necesar  pasiunei  înfăţişate:  calvarul  unei  femei 
sau  calvarul  mântuitorului,  revolta  unui  martir  contemporan  sau 
ale  sfinţilor  martiri... 

♦ 

Am  cutreerat  câteva  biserici  bucureştene,  cu  un  vechiu 
sentiment  de  înfiorare  creştină. 

Purtam  în  suflet,  din  copilărie,  miros  de  smirnă  şi  de 
zambile,  laolaltă  cu  verdeţuri  şi  fragmente  din  evanghelii. 

Mă  duceam,  cu  gândul  curat  şi  inimă  smerită  să  le-aud 
din  nou  şi,  vai,  nu  le-am  regăsit,  în  bisericile  Bucureştilor  de 
azi.  N’am  găsit  nici  micşuneiele  şi  zambilele  de  odinioară  şi 
nici  frumoasele  texte  ale  noului.  Testament. 

M’am  dus  din  biserică  in  biserică,  Înciudat  şi  n’am  auzit 
decât  un  mormăit  neînţeles,  o  litanie  nazală,  făcută  uneori 
în  grabă,  alteori  a  lene... 

Am  regăsit  şi  printre  preoţi  agravată,  aceeaş  neînţelegere 
a  textului,  aceeaş  lipsă  de  credinţă  ca  în  teatru. 

Ştiu  că  mă  vor  excomunică  şi  preoţii  cum  m’au  exco¬ 
municat  şi  actorii,  dar  trebuie  să  le  spun  adevărul  crud,  aşâ- 
cum  este: 

In  bisericile  noastre,  ca  şi  Ia  teatru,  se  trage  chiulul. 

Iertaţi-mi  această  expresie  vulgară,  dar  n’am  alta. 

Sacerdoţii  noştri,  în  majoritatea  cazurilor,  nu  se  fac  preoţi 
şi  actori  din  credinţă,  ci  din  interes. 

Sau,  dacă  au  avut  cândva  o  credinţă,  o  pierd,  din  pricina 
indiferenţei  generale;  nu  le  cere  nimeni  să  dea  mai  mult,  să 
dea  tot  ce  doarme  în  sufletul  lor,  altarului  căruia  i  s’au  închinat 

Sau,  sunt  preocupaţi  de  alte  mărunţişuri  ale  vieţii :  actorii 
umblă  după  turneuri  sau  slujbe,  preoţii  deschid  cooperative. 
Arta  lor  e  un  pretext,  e  un  mijloc,  e  un  apendice  nu  este 
scopul  suprem. 

Ca  şi  actorii,  preoţii  ar  trebui  să  ia,  cât  .mai  des,  lecţiuni 
de  literatură  şi  de  dicţiune,  pentru  o  bună  tălmăcire  a  textului. 

Cum  înţeleg  clericii  .să  propage  învăţăturile  lui  Isus,  dacă 
ei  fnşi-şi  nu  sunt  In  măsură  să  le  priceapă  înalta  frumuseţe 
morală  şi  să  le  sjyie  clar,  răspicat  şi  armonios,  spre  înţelegerea 
tuturora? 


i 

De  ce  nu  ard  candelile  în  biserici?  De  ce  nu  se  mai  vădi 
odăjdii  frumoase  ? 


/ 

De  ce,  în  general  serviciul  divin  nu  este  impresionant  in 
bisericile  bucureştene,  cum  eră,  de  pil<^ă  la  biserica  rusească, 
unde  preoţi»  şi  corul  cântau  atât  de  armonios,  unde  fumul  de 
ţămâie  se  înălţă  abundent,  din  cădelniţi  spre  bolta  plină  de  sono¬ 
rităţi  dumnezeeşti  ? 

* 

Poate  că  bisericile  noastre  sunt  sărace,..  Atunci  e  semn 
că  sunt  prea  multe.  Să  se  păstreze  numai  o  jumătate  din  ele, 
dar  acelea  să  fie  adevărate  temple  de  lumină  şi  de  preaipărire. 
Dacă  mergem  aşâ,  la  nesfârşit,  n’or  să  se  mai  ducă  nici  babele 
la  slujbă. 

Astăzi,  când  toate  aşezămintele  ţării  trebue  să  contribue 
la  înălţarea  neamului,  cum  înţelege  clerul  nostru  să-şi  facă  datoria? 

întrucât  biserica  este  o  forţă  vie,  un  mijloc  de  răspândire, 
prin  cea  maţ  frumoasă  limbă  românească,  a  ideilor  de  pace  şi 
între  oameni  bună  învoire?..  Cura  altfel,  decât  printr’o  adâncă 
înţelegere  şi  luminoasă  redare  a  parabolelor  şi  a  vieţii  însăşi 
a  lui  îsus,  se  vor  strecură  în  mintea  şi  inimile  generaţiilor, 
simţimintele  de  umilinţă  creştină,^  de  iubire  a  aproapelui,  de 
înţelegere  şi  de  iertare,  de  supremă  consolare  în  faţa  vieţii 
şi  a  morţii?  Care  este,  în  fond,  utilitatea  actualei  noastre  alcă¬ 
tuiri  bisericeşti? 

In  locul  activităţii  extra-bisericeşti,  pe  care  o  propagă 
unii,  noi  cerem  deocamdată  preoţilor  să-şi  facă  datoria  in 
cadrul  strâmt  dar  atât  de  vast  al  sfântului  altar. 

In  scepticismul  general,  să  fie  ei  predicatorii  inspiraţi, 
apostoli,  devotaţi  şi  sonori,  ai  marilor  idei  creştine,  de  pace  şi 
universală  simpatie,  mult  măi  trainice  şi  mat  biruitoare  decât 
orce  alte  sîmţiri. 


Preoţii  şi  actorii  sunt  crainicii  cei  mai  iubiţi,  cei  mai  -as¬ 
cultaţi,  ai  unei  frumoase  limbi  româneşti,  în  care  să  îmbrac* 
şi  să  răspândească  dorul  de  înălţare  a  sufletelor. 

Să-şi  facă  îijsă  apostolatul  cu  mare  tragere  de  inimă,  căci 
dacă  îl  îndeplinesc  numai  pe  jumătate,  aşâ  cum  fac  astăzi  cei 
mai  mulţi,  mai  mult  strică,  o,  mult  mai  mult  căci  prefac  aceste 
două  îndeletniciri  sacerdotale,  în  două  jalnice  parodii,  vrednice 
de  batjocură  şi  dispreţ!» 


